
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 889 

30 Ιουνίου 2005 


ΑΠΟΦΑΣΕΙ Σ 

Αριθ. 62367 (1) 

Υπουργική απόφαση 47503/21.6.2005 εσωτερικός κανο¬ 
νισμός λειτουργίας των ειδικών καταστημάτων κράτη¬ 
σης νέων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπ' όψη: 

α. τα άρθρα 8 παρ. 3β και 10 παρ. 5 Σωφρονιστικού Κώ¬ 
δικα (ν. 2776/1999) και 

β. Το σχέδιο εσωτερικού κανονισμού λειτουργίας των 
Ειδικών Καταστημάτων Κράτησης Νέων, το οποίο κατήρ- 
τισε και υπέβαλε το Κ.Ε.Σ.Φ. κατόπιν εισηγήσεων των οι¬ 
κείων Συμβουλίων. 

γ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού. 

αποφασίζουμε: 

Εγκρίνουμε τον εσωτερικό κανονισμό λειτουργίας των 
Ειδικών Καταστημάτων Κράτησης Νέων, ο οποίος έχει ως 
εξής: 

ΚΕΦΑΛΑΙΟ Α' 

ΓΕΝΙΚΕΣ ΑΡΧΕΣ ΛΕΙΤΟΥΡΓΙΑΣ 

Άρθρο 1 
Αντικείμενο 

1. Οι κανόνες που ακολουθούν ρυθμίζουν λεπτομερώς 
τους όρους και τις συνθήκες εκτέλεσης των ποινών κατά 
της ελευθερίας και των συμπληρωματικών μέτρων ασφα¬ 
λείας (άρθρο 74 παρ. 4 ΠΚ) σύμφωνα με τις σχετικές δια¬ 
τάξεις του Συντάγματος, της Ευρωπαϊκής Σύμβασης για 
την προάσπιση των δικαιωμάτων του ανθρώπου και των 
θεμελιωδών ελευθεριών και του Σωφρονιστικού Κώδικα. 

2. Αντικείμενο του παρόντος Εσωτερικού Κανονισμού 
είναι η περιγραφή α) της εποπτείας και της λειτουργίας 
των Ειδικών Καταστημάτων Κράτησης Νέων, β) των δια¬ 
δικασιών που ακολουθούνται κατά τη μεταχείριση των 
ανηλίκων κρατουμένων και γ) των δικαιωμάτων και υπο¬ 
χρεώσεων των κρατουμένων και των καθηκόντων του 
προσωπικού των καταστημάτων κράτησης, όπως προ- 
βλέπονται στο Σωφρονιστικό Κώδικα και στον Οργανισμό 
του Υπουργείου Δικαιοσύνης. 


Άρθρο 2 
Ορισμοί 

1. Ως Ε.Κ.Κ.Ν. εννοούνται οι ειδικές περιφερειακές υπη¬ 
ρεσίες του Υπουργείου Δικαιοσύνης, που υπάγονται στη 
Γενική Διεύθυνση Σωφρονιστικής Πολιτικής και λειτουρ¬ 
γούν σε επίπεδο διεύθυνσης. 

2. Ως «προσωπικό των ειδικών καταστημάτων νέων» εν¬ 
νοούνται όλοι οι εργαζόμενοι σε αυτά, ανεξαρτήτως κα¬ 
τηγορίας, κλάδου ή ειδικότητας, κατέχοντες μόνιμη ή 
προσωρινή θέση ή θέση ιδιωτικού δικαίου, πλήρους ή με¬ 
ρικής απασχόλησης. 

3. Ως «κρατούμενοι» θεωρούνται όσοι εκτίουν ποινές ή 
μέτρα ασφαλείας κατά της ελευθερίας, οι υπόδικοι (προ¬ 
φυλακισμένοι ή προσωρινά κρατούμενοι), οι κρατούμενοι 
για χρέη ή για άλλο λόγο σε εκτέλεση απόφασης πολιτι¬ 
κού δικαστηρίου, οι οφειλέτες χρηματικής ποινής, αυτο- 
τελώς ή κατά μετατροπή ή προστίμου ή δικαστικών εξό¬ 
δων και οι «παραμένοντες». Ως «παραμένοντες» εννοού¬ 
νται οι αλλοδαποί οι οποίοι μετά την αποφυλάκισή τους 
παραμένουν κρατούμενοι έως τη δικαστική απέλασήτους 
ή τη χορήγηση άδειας παραμονής στη χώρα λόγω ανέφι¬ 
κτης απέλασης. 

4. Ως «εισαγγελέας - επόπτης» εννοούνται οι Εισαγγε¬ 
λείς Ανηλίκων της Εισαγγελίας Αθηνών και Βόλου οι οποί¬ 
οι ασκούν την εποπτεία στην έκτιση των ποινών ή των μέ¬ 
τρων ασφαλείας κατά της ελευθερίας. 

Η εποπτεία ασκείται σύμφωνα με το άρθρ. 572 παρ. 1 
Κ.Π.Δ. και τον Σωφρονιστικό Κώδικα. 

5. Ως «διευθυντής» εννοείται ο διοικητικός προϊστάμε¬ 
νος όλων των υπηρεσιών του καταστήματος κράτησης, ο 
οποίος ασκεί τα καθήκοντα που περιγράφονται κατωτέ¬ 
ρω, στο άρθρο 37του παρόντος. Ως «νόμιμος αναπληρω¬ 
τής» του διευθυντή εννοείται ο υποδιευθυντής, όπου 
υπάρχει, ή ο αρχαιότερος προϊστάμενος των τμημάτων 
διοίκησης ή οικονομικού και, σε περίπτωση έλλειψης ή 
κωλύματος τους, ο αρχαιότερος προϊστάμενος των λοι¬ 
πών τμημάτων, εκτός αν ορίζεται διαφορετικά στο Σω¬ 
φρονιστικό Κώδικα. 

6. Ως «ιατρικό προσωπικό» εννοούνται οι ιατροί ειδικο¬ 
τήτων και οδοντίατροι κλάδου ΠΕ. Εάν στο κατάστημα 
δεν υπηρετεί μόνιμο προσωπικό αυτών των ειδικοτήτων, 
ως ιατρικό προσωπικό εννοούνται και οι ιατροί ανάλογων 
ειδικοτήτων, οι οποίοι συμβάλλονται με τον διευθυντή για 
μερική απασχόληση, αμειβόμενοι κατ’ επίσκεψιν ή οι 
αγροτικοί ιατροί. 

7. Ως «νοσηλευτικό προσωπικό» εννοούνται οι νοση¬ 
λευτές κλάδου ΤΕ Υγείας Πρόνοιας και ΔΕ Νοσηλευτικής, 
όπως και άλλα μέλη του προσωπικού στα οποία έχουν 
ανατεθεί καθήκοντα νοσηλευτών με ημερήσια διαταγή 
του διευθυντή, κατόπιν σύμφωνης γνώμης του ιατρούτου 
καταστήματος. 

8. Ως «ειδικευμένο επιστημονικό προσωπικό» εννοού¬ 
νται κοινωνικοί λειτουργοί, ψυχολόγοι, εγκληματολόγοι, 
κοινωνιολόγοι και εκπαιδευτικοί οι οποίοι ασκούν τα κα¬ 
θήκοντα που περιγράφονται κατωτέρω, στα άρθρα 51 - 
56 του παρόντος. 

9. Τα μέλη του προσωπικού εντάσσονται σε κατηγορίες 
και κλάδους, σύμφωνα με τις ρυθμίσεις και τις διακρίσεις 
του Υπαλληλικού Κώδικα, του Σωφρονιστικού Κώδικα, 
του Οργανισμού του Υπουργείου Δικαιοσύνης και του πα¬ 
ρόντος Εσωτερικού Κανονισμού. 

Άρθρο 3 

Βασικές αρχές λειτουργίας 

1. Κάθε κατάστημα κράτησης νέων λειτουργεί καθημε¬ 
ρινά σε εικοσιτετράωρη βάση ως προς το έργο του τμή¬ 
ματος φύλαξης και την παροχή υγειονομικών υπηρεσιών 
προς τους κρατουμένους. Οι υπόλοιπες υπηρεσίες λει¬ 
τουργούν έτσι ώστε να καλύπτονται πλήρως οι πρωινές 
και, τουλάχιστον ως προς το έργο των τμημάτων διοίκη¬ 
σης και οικονομικού, οι απογευματινές βάρδιες. 

2. Οι κρατούμενοι και οι επισκέπτες κυκλοφορούν σε 
προκαθορισμένουςχώρουςτου καταστήματος για να μην 
εμποδίζεται η εύρυθμη λειτουργία του. 

3. Κάθε κρατούμενος και κάθε επισκέπτης που εισέρχε¬ 
ται στο κατάστημα ή εξέρχεται από αυτό υποβάλλεται σε 
ηλεκτρονικό ή άλλου είδους έλεγχο ανίχνευσης απαγο¬ 
ρευμένων ουσιών και αντικειμένων. 

4. Οι κρατούμενοι δεν επιτρέπεται να κυκλοφορούν 
εκτός της κεντρικής κιγκλίδος χωρίς άδεια ή συνοδεία. 

5. Οι επισκέπτες δεν επιτρέπεται να εισέρχονται και να 
παραμένουν στους χώρους κράτησηςτου καταστήματος 
χωρίς άδεια και συνοδεία. 

6. Απαγορεύεται η κατοχή κλειδιών των χώρων του κα¬ 
ταστήματος από κρατουμένους. Με ευθύνη του διαχειρι¬ 
στή ρυθμίζεται η παράδοση και παραλαβή των κλειδιών 
των κυλικείων από τους κρατουμένους, που εργάζονται 
σε αυτά. Με ευθύνη του αρχιφύλακα ή του εποπτεύοντος 
τους χώρους εργασίας ρυθμίζεται ανάλογα με τις εκά- 
στοτε ανάγκες η παράδοση και παραλαβή των κλειδιών 
της βιβλιοθήκης και της αποθήκης ιματισμού κρατουμέ¬ 
νων. 

Άρθρο 4 

Προστασία προσωπικών δεδομένων των κρατουμένων 

1. Κάθε στοιχείο σχετικό με κρατουμένους (όνομα, ηλι¬ 
κία, επάγγελμα, οικογενειακή κατάσταση, ιατρικό και κοι¬ 
νωνικό ιστορικό, ιθαγένεια, ποινική κατάσταση κ.λπ.) ανή¬ 
κει στην κατηγορία των «ευαίσθητων προσωπικών δεδο¬ 
μένων» σύμφωνα με το άρθρο 2 περ. β του ν. 2472/1997. 
Πρόσβαση στα στοιχεία αυτά έχουν οι δικαστικές αρχές, 
τα αρμόδια όργανα του καταστήματος κράτησης και οι 
υπηρεσίες του Υπουργείου Δικαιοσύνης, τηρώντας τις 
διατάξεις του παραπάνω νόμου. Γνώση των στοιχείων αυ¬ 
τών, με οποιοδήποτε πρόσφορο μέσο, λαμβάνουν οι εν¬ 
διαφερόμενοι κρατούμενοι ή οι νόμιμοι εκπρόσωποίτους 
και, κατόπιν αδείας του αρμόδιου εισαγγελέα, τρίτα πρό¬ 
σωπα τα οποία έχουν έννομο συμφέρον. Η συλλογή και 
επεξεργασία αυτών των στοιχείων απαγορεύεται, εκτός 


εάν πραγματοποιούνται αποκλειστικά για ερευνητικούς 
και επιστημονικούς σκοπούς, υπό τον όρο ότι τηρείται η 
ανωνυμία και λαμβάνονται όλα τα απαραίτητα μέτρα για 
την προστασία των δικαιωμάτων των προσώπων στα 
οποία αυτά τα δεδομένα αναφέρονται. 

2. Ουδείς λαμβάνει γνώση με οποιονδήποτε τρόπο εγ¬ 
γράφων που από τη φύση τους είναι εμπιστευτικού χαρα¬ 
κτήρα, ακόμη και αν δεν είναι διαβαθμισμένα, και αφο¬ 
ρούν την έκτιση της ποινής και το καθεστώς κράτησης 
των κρατουμένων. 

ΚΕΦΑΛΑΙΟ Β' 

ΕΠΟΠΤΕΙΑ ΤΩΝ ΕΙΔΙΚΩΝ ΚΑΤΑΣΤΗΜΑΤΩΝ 
ΚΡΑΤΗΣΗΣ ΝΕΩΝ 

Άρθρο 5 

Εποπτεία 

1. Η διοικητική εποπτεία της λειτουργίας των καταστη¬ 
μάτων ασκείται από την αρμόδια Διεύθυνση της Κεντρι¬ 
κής Υπηρεσίας του Υπουργείου Δικαιοσύνης. 

2. Ο έλεγχος της λειτουργίας των καταστημάτων γίνε¬ 
ται από τη Διεύθυνση Επιθεώρησης Καταστημάτων Κρά¬ 
τησης, Θεραπευτικών Καταστημάτων και Ειδικών Κατα¬ 
στημάτων Κράτησης Νέων του Υπουργείου Δικαιοσύνης. 

3. Τακτικοί και έκτακτοι έλεγχοι διενεργούνται από το 
Σώμα Επιθεώρησης και Ελέγχου Καταστημάτων Κράτη¬ 
σης σύμφωνα με το νόμο 3090/2002. 

Άρθρο 6 

Έλεγχος νομιμότητας 

1. Ο έλεγχος της νομιμότητας κατά την εκτέλεση των 
ποινών κατά της ελευθερίας και κατά την κράτηση υποδί¬ 
κων, κρατουμένων για χρέη, «παραμενόντων» και άλλων 
κατηγοριών κρατουμένων ασκείται από τον αρμόδιο ει¬ 
σαγγελέα - επόπτη. 

2. Ο έλεγχος αυτός περιλαμβάνει: α)την παρακολούθη¬ 
ση της εφαρμογής των νόμων που αφορούν την εκτέλεση 
των ποινών και των μέτρων ασφαλείας, β) την εξασφάλι¬ 
ση δίκαιης μεταχείρισης και δικαστικής προστασίας για 
το σύνολο των κρατουμένων και γ) την ενημέρωση των 
κατά περίπτωση αρμόδιων δικαστικών και διοικητικών αρ¬ 
χών για το περιεχόμενο ακροάσεων ή αναφορών κρατου¬ 
μένων ή μελών του προσωπικού, από τις οποίες προκύ¬ 
πτουν ενδείξεις για την τέλεση αξιόποινων πράξεων ή πει¬ 
θαρχικών αδικημάτων κρατουμένων ή προσωπικού. 

Άρθρο 7 

Εισαγγελική εποπτεία 

1. Στο πλαίσιο της εποπτείας ο εισαγγελέας συνεργά¬ 
ζεται με τον διευθυντή και τους προϊσταμένους των τμη¬ 
μάτων του καταστήματος, και προβαίνει σε υποδείξεις σε 
θέματα που αφορούν την έκτιση των ποινών. 

2.0 εισαγγελέας - επόπτηςή ο αναπληρωτήςτου, ασκεί 
αρμοδιότητες δικαιοδοτικού, πειθαρχικού και ελεγκτικού 
χαρακτήρα. Ειδικότερα, ο εισαγγελέας- επόπτης: 

1) Μεριμνά για την εφαρμογή των διατάξεων που ισχύ¬ 
ουν εκάστοτε για τη μεταχείριση των κρατουμένων καθώς 
και εκείνων του Ποινικού Κώδικα και των ειδικών νόμων 
που αφορούν την εκτέλεση των ποινών και την εφαρμογή 
των μέτρων ασφαλείας. 

2) Προεδρεύει του Πειθαρχικού Συμβουλίου και του 
Συμβουλίου Εργασίας Κρατουμένων. 

3) Χορηγεί έκτακτες άδειες σε κρατουμένους για την εκ¬ 
πλήρωση οικογενειακών, επαγγελματικών ή άλλων έκτα¬ 
κτων και απρόβλεπτων εξαιρετικού χαρακτήρα αναγκών 

τους. Για τη χορήγηση της έκτακτης άδειας απαιτείται 
υποβολή έγγραφων δικαιολογητικών από τους αιτούντες 
κρατούμενους με τα οποία αποδεικνύεται ότι: ί) δεν πρό¬ 
κειται για συνήθεις και χρόνιες καταστάσεις και ϋ) δεν 
υπάρχουν ρυθμίσεις για την κάλυψη των αναγκών αυτών, 
ανάλογες με αυτές που αφορούν την υγειονομική περί¬ 
θαλψη των κρατουμένων καιτη διεξαγωγή επισκεπτηρίων 
με πρόσωπα, εκτός των συγγενών μέχρι τετάρτου βαθ¬ 
μού. 

4) Αποφασίζει για τον ευεργετικό υπολογισμό ημερών 
ποινής μετά από πρόταση του Συμβουλίου Εργασίας 
Κρατουμένων. 

5) Συμμετέχει, ύστερα από σχετική πρόσκληση ή αυτε- 
παγγέλτως, στις συνεδριάσεις του Συμβουλίου Φυλακής. 

6) Προεδρεύει στο Συμβούλιο Φυλακής, όταν τούτο 
αποφαίνεται επί προτάσεως του διευθυντή για μεταγωγή 
κρατουμένου. 

7) Ασκεί, κατά την κρίση του, προσφυγή κατά των απο- 
φάσεωντου Συμβουλίου Φυλακής ενώπιοντου Συμβουλί¬ 
ου Πλημμελειοδικών ως Δικαστηρίου Εκτέλεσης Ποινών. 

8) Συμμετέχει στη σύνθεση του Συμβουλίου Πλημμελει- 
οδικών στην περιφέρεια του οποίου βρίσκεται το κατά¬ 
στημα κράτησης, όταν αυτό συνεδριάζει ως Δικαστήριο 
Εκτέλεσης Ποινών, εκτός εάν αυτό εξετάζει προσφυγή 
του ιδίου κατά απόφασης του Συμβουλίου Φυλακής. 

9) Δέχεται σε ακρόαση κρατουμένους, συγγενείς και 
συνηγόρουςτους, αντο ζητήσουν. 

10) Εξετάζει θέματα δικαστικής προστασίας των κρα¬ 
τουμένων, υποδεικνύοντας στους ενδιαφερομένους να 
προβούν στις ενδεδειγμένες ενέργειες και προωθεί στις 
αρμόδιες αρχές αιτήματα νομικής βοήθειας κρατουμέ¬ 
νων, οι οποίοι βρίσκονται σε οικονομική αδυναμία πρό¬ 
σβασης στη δικαιοσύνη και άσκησης των υπερασπιστικών 
δικαιωμάτων τους, σύμφωνα μετά οριζόμενα στο άρθρο 
33 του παρόντος. 

11) Καλείτην αστυνομική δύναμη προς παροχή οποιοσ¬ 
δήποτε αναγκαίας συνδρομής σε περίπτωση εκδήλωσης 
ομαδικής απείθειας, στάσης ή αντίστασης κρατουμένων 
σε νόμιμη διαταγή και ιδίως στη διαταγή επιστροφής και 
εγκλεισμού στα κελιά ή τους θαλάμους. 

12) Ελέγχει τα αυξημένα μέτρα ασφαλείας των κατα¬ 
στημάτων. 

13) Καθορίζει περιορισμούς στους όρους διαβίωσης 
των κρατουμένων σε εξαιρετικές περιπτώσεις, για να εξα¬ 
σφαλίζεται η εύρυθμη λειτουργία και η ασφάλεια του κα¬ 
ταστήματος το οποίο εποπτεύει. 

14) Αποφασίζει για την εισαγωγή ή μη παιδιών κρατου¬ 
μένων γυναικών σε ιδρύματα παιδικής μέριμνας μετά τη 
συμπλήρωση του τρίτου έτους της ηλικίας τους, εφόσον 
στερούνται κατάλληλου συγγενικού περιβάλλοντος, 
ύστερα από ακρόαση των γονέων τους. 

15) Καλεί σε συνεργασία το ειδικευμένο επιστημονικό 
προσωπικό και αξιοποιείτις παρατηρήσεις τους καιτα πο¬ 
ρίσματα των ερευνών τους όταν αφορούν την ασκούμενη 
από αυτόν εποπτεία. 

16) Μεριμνά για τη διενέργεια υγειονομικού ελέγχου 
του καταστήματος κράτησης τακτικά, το πρώτο δεκαήμε¬ 
ρο κάθε τριμήνου, και έκτακτα, όποτε κρίνει ότι είναι ανα¬ 
γκαίο και παρίσταται κατά τη διενέργεια του ελέγχου αυ¬ 
τού. 

17) Διατάσσει τη λήψη των κατάλληλων κατά περίπτω¬ 
ση μέτρων, αν ο κρατούμενος δεν βρίσκεται σε κατάστα¬ 
ση να συναινέσει ή αρνείται τη συναίνεσή του σε ιατρική 


πράξη η οποία κρίνεται από τον αρμόδιο ιατρό απαραίτη¬ 
τη για την υγεία του. 

18) Διατάσσει τη λήψη των κατάλληλων μέτρων, κατό¬ 
πιν υποδείξεως αρμόδιου ιατρού, στην περίπτωση κρα¬ 
τούμενου απεργού πείνας ο οποίος περιέρχεται σε κατά¬ 
σταση άμεσου κινδύνου ζωής ή σοβαρής και μόνιμης βλά¬ 
βης της υγείας του, συνεκτιμώντας την προσωπικότητα 
του κρατουμένου, τις επιδιώξεις του καιτη σταθερότητα 
της απόφασής του. 

19) Προσδιορίζει, ύστερα από σχετική ιατρική γνωμά¬ 
τευση, την αντιμετώπιση που επιβάλλει η νομική ή πραγ¬ 
ματική κατάσταση των υποδίκων κρατουμένων. 

20) Καλεί ιατρό κατάλληλης ειδικότητας για την εξέτα¬ 
ση κρατουμένων, όταν δεν υπηρετεί στο κατάστημα κρά¬ 
τησης και δεν εξευρίσκεται τέτοιος ιατρός, από πίνακα 
επισκεπτών ιατρών και νοσοκόμων, ύστερα από πρόταση 
του διευθυντή του καταστήματος. 

21) Προβαίνει σε κάθε άλλη ενέργεια που προβλέπεται 
από τον παρόντα κανονισμό και παρακολουθεί την τήρη¬ 
σή του. 

ΚΕΦΑΛΑΙΟ Γ 

ΛΕΙΤΟΥΡΓΙΑ ΤΩΝ ΕΙΔΙΚΩΝ ΚΑΤΑΣΤΗΜΑΤΩΝ 
ΚΡΑΤΗΣΗΣ ΝΕΩΝ 

Άρθρο 8 

Οργάνωση του χρόνου των κρατουμένων 

Ι.Το ωρολόγιο πρόγραμμα λειτουργίας του καταστή¬ 
ματος κράτησης για τους κρατουμένους είναι το εξής: 

07.30: Εγερτήριο - Άνοιγμα κελιών και θαλάμων - Κατα¬ 
μέτρηση κρατουμένων 

07.45: Διανομή προγεύματος 

08.00 - 12.00: Άθληση, εργασία, εκπαίδευση, συμμετο¬ 
χή σε προγράμματα, ελεύθερος χρόνος 

12.00: Διανομή γεύματος 

12.15: Μεσημβρινό κλείσιμο κελιών και θαλάμων - Κα¬ 
ταμέτρηση κρατουμένων. 

12.30 - 15.00: Μεσημβρινή ανάπαυση. 

15.00: Απογευματινό άνοιγμα καταστήματος. 

15.00 έως μισή ώρα πριν από τη δύση του ηλίου: Άθλη¬ 
ση, εργασία, εκπαίδευση, συμμετοχή σε προγράμματα, 
ελεύθερος χρόνος. 

Μισή ώρα πριν από τη δύση ηλίου: Βραδινό κλείσιμο κα¬ 
ταστήματος - Διανομή δείπνου - Τελική καταμέτρηση. 

2. Επιτρέπεται η παραμονή κρατουμένων στις πτέρυγες 
με κλειστές τις κιγκλίδες κατά τη χειμερινή περίοδο έως 
τις 20.30 και κατά τη θερινή περίοδο έως τις 21.00. Μετά 
τις ώρες αυτές οι κρατούμενοι εγκλείονται στα κελιά ή 
στους θαλάμους τους έως το επόμενο πρωί. 

3. Η τήρηση του ωρολογίου προγράμματος είναι υπο¬ 
χρεωτική. 

4. Κατ’ εξαίρεση οι κρατούμενοι παραμένουν εκτός κε¬ 
λιών και θαλάμων στις πτέρυγες με κλειστές τις κιγκλίδες: 

α. Την 31η Δεκεμβρίου έως τη 00.30 της 1ης Ιανουάρι¬ 
ου. 

β. Κατά τις καθιερωμένες θρησκευτικές, εθνικές και το¬ 
πικές αργίες κατά τις μεσημβρινές ώρες. 

γ. Σε ημέρες καύσωνα, όταν η θερμοκρασία υπερβαίνει 
τους 36ο Ο κατά τις μεσημβρινές ώρες. 

δ. Κατά τις μεσημβρινές ώρες και επί 1 - 2 ώρες πέραν 
του καθορισμένου νυκτερινού κλεισίματος όταν λαμβά- 
νονται από την Πολιτεία ειδικά μέτρα για την αντιμετώπι¬ 
ση καύσωνα. 

5. Κατά τις αργίες και εξαιρέσιμες ημέρες το ανωτέρω 

πρόγραμμα δεν περιλαμβάνει εκπαίδευση και συμμετοχή 
σε προγράμματα. 

6. Επιτρέπεται, μετά από απόφαση του Συμβουλίου Φυ¬ 
λακής, η παράκαμψη του ωρολογίου προγράμματος της 
παρ. 1 για κρατουμένους οι οποίοι συμμετέχουν σε εκ¬ 
παίδευση ή εργασία εντός ή εκτός καταστήματος κράτη¬ 
σης ή όταν απαιτείται λήψη μέτρων τάξης και ασφάλειας 
των καταστημάτων, κατ’ άρθρο 65 του Σωφρονιστικού 
Κώδικα. 

Άρθρο 9 

Οργάνωση των υπηρεσιών του προσωπικού 

1. Ο διευθυντής εγκρίνει την οργάνωση των υπηρεσιών 
του προσωπικού μετά από εισήγηση του αρμόδιου κατά 
περίπτωση τμηματάρχη. Το ωράριο του προσωπικού των 
τμημάτων διοίκησης και οικονομικού είναι πρωινό (07.00 - 
14.00) και απογευματινό (12.00-19.00). Το ωράριο του ει¬ 
δικευμένου επιστημονικού προσωπικού είναι πρωινό 
(07.00- 14.00) και απογευματινό (12.00- 19.00) εφόσον ο 
αριθμός των υπηρετούντων σε κάθε κατάστημα το επι¬ 
τρέπει. 

2. Το ωράριο του προσωπικού των ανωτέρω κατηγο¬ 
ριών είναι ελαστικό κατά μία ώρα κατά την προσέλευση 
και επιμηκύνεται αντίστοιχα κατά την αποχώρηση. 

3. Το ωράριο της Παρασκευής είναι μειωμένο κατά μισή 
ώρα. 

4. Το ωράριο του προσωπικού φύλαξης οργανώνεται σε 
τέσσερις βάρδιες, ως εξής: 

α' πρωινή βάρδια 07.00 ή 07.30 -13.30 ή 14.00 αντίστοι¬ 
χα. 

β'πρωινή βάρδια 13.30 ή 14.00 έως 20.00 ή 20.30. 
α'νυκτερινή βάρδια 18.00 ή 19.00 έως 00.30 ή 01.30 
β'νυκτερινή βάρδια 00.30 ή 01.00 έως 07.00 ή 07.30. 

5. Κατά τους μήνες που εφαρμόζεται η θερινή ώρα η β’ 
πρωινή βάρδια μπορεί να αυξάνεται κατά μισή ώρα και η 
α’ νυκτερινή βάρδια να μειώνεται κατά μία ώρα, ώστε να 
καλύπτεται το νυκτερινό κλείσιμοτου καταστήματος κρά¬ 
τησης που προβλέπεται για τις 21.00. 

6. Σε τελείως εξαιρετικές περιπτώσεις, με ημερήσια δια¬ 
ταγή του διευθυντή που υποβάλλεται για έγκριση στις αρ¬ 
μόδιες υπηρεσίες του Υπουργείου Δικαιοσύνης, είναι δυ¬ 
νατόν το ωράριο του προσωπικού να τροποποιείται ανά¬ 
λογα με τις συνθήκες που επικρατούν στο κατάστημα, 
ώστε να καλύπτεται το σύνολο των ωρών υποχρεωτικής 
παρουσίας και να εξασφαλίζεται ο κατά το δυνατό μεγα¬ 
λύτερος αριθμός παρόντων υπαλλήλων κατά τις ώρες 
της διανομής συσσιτίου, του εσπερινού και νυκτερινού 
κλεισίματος των κελιών και των θαλάμων καθώς και των 
καταμετρήσεων των κρατουμένων. 

Άρθρο 10 

Εισαγωγή και τοποθέτηση κρατουμένων 

1. Για κάθε νεοεισαγόμενο κρατούμενο στα Ειδικά Κα¬ 
ταστήματα Κράτησης Νέων, τηρείται η παρακάτω διαδι¬ 
κασία: 

α) τοποθέτηση στον ΘΑΆΑΜΟ ΝΕΟΕΙΣΕΡΧΟΜΕΝΩΝ 
ΚΡΑΤΟΥΜΈΝΩΝ, που είναι ειδικά διαμορφωμένος. 

β) Η παραμονή στον θάλαμο αυτό επιτρέπεται για χρο¬ 
νικό διάστημα μέχρι τρεις (3) εβδομάδες. 

γ) για τον νεοεισαγόμενο κρατούμενο, αφενός τηρού¬ 
νται: Οι διαδικασίες εισαγωγής που προβλέπονται στα 
άρθρα 22, 23 & 24 Σωφρονιστικού Κώδικα και αφετέρου: 

-την τελευταία ημέρα παραμονής του στο θάλαμο νεο- 
εισερχομένων, ο ανήλικος οδηγείται στον Εισαγγελέα - 


Επόπτη του καταστήματος, ο οποίος και τον ενημερώνει 
για τα δικαιώματα του και τις υποχρεώσεις του. 

-ο Εισαγγελέας-επόπτης συγχρόνως ενημερώνεται 
από το Συμβούλιο της Φυλακής για την συνολική εικόνα 
του νεαρού κρατουμένου. 

-Η ενημέρωση πραγματοποιείται και μέσω ειδικής καρ¬ 
τέλας νεοεισερχομένου κρατουμένου, που συμπληρώνε¬ 
ται βάσει ειδικού ερωτηματολογίου από τους: 

Γραμματέα ως προς την ποινική κατάσταση του κρα¬ 
τουμένου. 

Αρχιφύλακα ως προς την γενική κατάσταση του κρα¬ 
τουμένου. 

Κοινωνική υπηρεσία, ως προς την κοινωνική του κατά¬ 
σταση. 

Ψυχίατρο ως προς την ψυχική κατάσταση και εάν υπάρ¬ 
χει σχέση με χρήση απαγορευμένων ουσιών. 

Δερματολόγο και παθολόγο ως προς την σωματική 
υγεία-Αιμοληψία για τυχόν λοιμώδη νοσήματα (Ηπατίτι- 
δα-ΑΙΩδ). 

Επίσης θα υπάρχουν και σχετικές αιτήσεις του κρατού¬ 
μενου για την τοποθέτηση του σε βοηθητική εργασία, στο 
κατάστημα, με ευεργετικό υπολογισμό και ένταξη του σε 
εκπαίδευση σχολική ή επαγγελματική, καθώς και επιθυ¬ 
μία του γιατυχόν επισκεπτήριο πέραντων μέχριτέταρτου 
βαθμού συγγένειας. 

2. Ο κρατούμενος κατά την είσοδό του στο κατάστημα 
κράτησης για οποιοδήποτε λόγο (εισαγωγή, επιστροφή 
από άδεια, μεταγωγή κ.λπ.) παραδίδει υποχρεωτικά στο 
λογιστήριο χρήματα - σε οποιοδήποτε νόμισμα-, βιβλιά¬ 
ρια τραπεζών, επιταγές και πιστωτικές κάρτες που φέρει 
μαζί του. Παραδίδει επίσης διάφορα τιμαλφή ή άλλα προ¬ 
σωπικά είδη προς ασφαλή φύλαξη, σύμφωνα με τα προ- 
βλεπόμενα στο άρθρο 12 του παρόντος. Η ημερομηνία 
παράδοσης κάθε χρηματικού ποσού, το ονοματεπώνυμο 
του κρατουμένου, το ακριβές ποσόν -αριθμητικώς και 
ολογράφως- καταγράφονται σε ειδικό βιβλίο του λογι¬ 
στηρίου και υπογράφονται από τον κρατούμενο και τον 
αρμόδιο υπάλληλο. Τα υπόλοιπα είδη καταγράφονται επί¬ 
σης σε ειδικό βιβλίο παράδοσης και παραλαβής. Τα χρή¬ 
ματα και τα είδη αυτά επιστρέφονται στον κρατούμενο σε 
περίπτωση μεταγωγής του σε άλλο κατάστημα κράτησης 
ή αποφυλάκισής του. 

3. Ο κρατούμενος κατά την εισαγωγή του στο κατάστη¬ 
μα κράτησης δηλώνει εγγράφως στο προσωπικό του τμή¬ 
ματος κοινωνικής εργασίας ή, όπου δεν υπηρετούν κοι¬ 
νωνικοί λειτουργοί, στο προσωπικό του τμήματος διοίκη¬ 
σης ότι δεν έχει την οικονομική δυνατότητα να διορίσει 
συνήγορο της επιλογής του για την υπεράσπισή του. Σε 
περίπτωση οικονομικής αδυναμίας εφαρμόζονται τα προ- 
βλεπόμενα στο άρθρο 33 του παρόντος. 

4. Κρατούμενος, ο οποίος δηλώνει ότι είναι άγαμος, σε 
διάσταση, διαζευγμένος ή στερείται οικογενειακού συγ¬ 
γενικού υποστηρικτικού περιβάλλοντος, καλείται να υπο- 
δείξειπρόσωπο,το οποίο απολαμβάνει της εμπιστοσύνης 
του και μπορεί να του συμπαρασταθεί κατά τη διάρκεια 
της κράτησής του και να διευκολύνει την άσκηση των δι¬ 
καιωμάτων του και την επικοινωνία του με το ευρύτερο 
κοινωνικό περιβάλλον. 

5. Ο κρατούμενος κατά την είσοδό του στο κατάστημα 
κράτησης υποβάλλεται σε έρευνα σωματική και προσω¬ 
πικών ειδών. Εφόσον υπάρχουν υπόνοιες ότι ο συγκεκρι¬ 
μένος κρατούμενος φέρει απαγορευμένες ουσίες ή άλλα 
απαγορευμένα είδη στο κατάστημα κράτησης, επιτρέπε- 

ται με εντολή του εισαγγελέα - επόπτη η ενδοσωματική ή 
ακτινολογική έρευνα. Η έρευνα αυτή γίνεται μόνο από ια¬ 
τρό, σύμφωνα με τους κανόνες της ιατρικής. Σε επείγου¬ 
σες περιπτώσεις, όταν συναινεί ο κρατούμενος, εντολή 
για ενδοσωματική ή ακτινολογική έρευνα δίνεται από τον 
διευθυντή ή, σε απουσία του, από τον αρχιφύλακα και 
ενημερώνεται χωρίς καθυστέρηση ο εισαγγελέας - επό¬ 
πτης. 

6. Ο κρατούμενος, πριν από την προσωρινή ή οριστική 
τοποθέτησή του σε συγκεκριμένο τμήμα και χώρο του κα¬ 
ταστήματος, οδηγείται ενώπιον του αρχιφύλακα ή του 
αναπληρωτή του, και καλείται να δηλώσει, εγγράφως και 
ενυπόγραφα: α) αν επιθυμεί να ληφθούν μέτρα για την 
προσωπική του ασφάλεια, β) αν υπάρχουν κρατούμενοι 
με τους οποίους αντιμετωπίζει προβλήματα ή γ) αν, αντι- 
θέτως, συνδέεται με ορισμένους κρατουμένους. Στη συ¬ 
νέχεια ο κρατούμενος λαμβάνει οδηγίες ως προς το πού 
θα διαμείνει, σύμφωνα με ειδικά κριτήρια διάκρισης και 
διαχωρισμού, τα οποία καθορίζει το Συμβούλιο Φυλακής 
στο πλαίσιο των άρθρων 11-17 Σωφρονιστικού Κώδικα, 
λαμβανομένης υπ’ όψιν της κτιριακής υποδομής του κα¬ 
ταστήματος κράτησης και της στελέχωσήςτου. 

7. Μετά την αρχική επιλογή χώρου διαμονής από τον 
αρχιφύλακα ή αναπληρωτή του, την ακρόαση από τον δι¬ 
ευθυντή, τον κοινωνικό λειτουργό ή άλλους υπαλλήλους 
του καταστήματος στους οποίους ανατίθεται αυτό το κα¬ 
θήκον με ημερήσια διαταγή του διευθυντή και την ιατρική 
εξέτασή του, ο κρατούμενος τοποθετείται από τον αρχι¬ 
φύλακα ή αναπληρωτή του σε συγκεκριμένο τμήμα και 
χώρο του καταστήματος κράτησης, σύμφωνα με τις σχε¬ 
τικές αποφάσεις του Συμβουλίου Φυλακής. 

8. Μετά την τοποθέτηση, όπως και σε κάθε περίπτωση 
μεταβολής της, ο αρχιφύλακας ή αναπληρωτής του ενη¬ 
μερώνει χωρίς καθυστέρηση το Συμβούλιο Φυλακής για 
να ελεγχθεί η ορθή εφαρμογή των αποφάσεων. 

9. Σε εξαιρετικές περιπτώσεις, όταν διαπιστώνεται ότι 
υπάρχει ανάγκη ειδικής μεταχείρισης κρατουμένου λόγω 
ιδίως διαφορών με συγκρατουμένους του, αυτοκατα- 
στροφικών τάσεων, προβλημάτων υγείας ή γενετήσιας 
ιδιαιτερότητας και εφόσον υφίστανται οι προϋποθέσεις 
υποδομής και στελέχωσης, είναι δυνατόν ο κρατούμενος 
να τοποθετείται σε ειδικό χώρο προστασίας με απόφαση 
του Συμβουλίου Φυλακής. Ο χώρος αυτός επιτηρείται συ¬ 
στηματικά ακόμη και με χρήση ηλεκτρικών μέσων, εφό¬ 
σον ενημερώνονται οι κρατούμενοι οι οποίοι τελούν υπό 
προστασία. Η τοποθέτηση γίνεται με σύμφωνη γνώμη ή 
έγκριση, έκτων υστέρων, του εισαγγελέα - επόπτη ή του 
ιατρού, ανάλογα με την περίπτωση. Σε έκτακτες περιπτώ¬ 
σεις η τοποθέτηση του κρατουμένου σε ειδικό χώρο προ¬ 
στασίας γίνεται και από τον αρχιφύλακα ή τον επικεφαλής 
της βάρδιας και ενημερώνεται το Συμβούλιο της Φυλακής 
το οποία εγκρίνει έκτων υστέρων. Όταν συντρέχουν ειδι¬ 
κοί λόγοι και προκειμένου να προληφθεί η διατάραξη της 
τάξης και να αποτραπεί η τέλεση πειθαρχικών ή ποινικών 
παραβάσεων διεξάγονται έκτακτες έρευνες από τον αρ¬ 
χιφύλακα, ύστερα από διαταγή του διευθυντή ή και χωρίς 
αυτή. Οι έρευνες αυτές συνίστανται στο λεπτομερή έλεγ¬ 
χο χώρων, προσώπων και πραγμάτων και διεξάγονται χω¬ 
ρίς να θίγεται η αξιοπρέπεια των κρατουμένων ή να προ- 
καλείται φθορά στα προσωπικά τους αντικείμενα. Για κά¬ 
θε έκτακτη έρευνα συντάσσεται πρακτικό. Σε περίπτωση 
ευρήματος, αυτό δεσμεύεται και συντάσσεται αναφορά, 
η οποία υποβάλλεται στο Πειθαρχικό Συμβούλιο του Κα¬ 


ταστήματος, ενώπιον του οποίου βεβαιώνεται ενόρκως 
το περιεχόμενό της, σύμφωνα με το άρθρο 71 παρ. 2 Σω¬ 
φρονιστικού Κώδικα. 

Άρθρο 11 

Επιτρεπόμενα είδη 

Ο κρατούμενος μπορεί να έχει στο κελί ή στο θάλαμό 
του αντικείμενα ή είδη άμεσης και καθημερινής χρήσης 
τα οποία δεν υπερβαίνουν σε όγκο το μέγεθος μιας βαλί¬ 
τσας κανονικού τύπου, χωρίς μεταλλικά ελάσματα. Ειδι¬ 
κότερα, ο κρατούμενος επιτρέπεται να έχει: 

1) Ρουχισμό, υποδήματα, εσώρουχα, παντόφλες τα 
οποία σε αριθμό κρίνονται απολύτως απαραίτητα και 
εφόσον δεν έχουν εξαρτήματα τα οποία μπορεί να χρησι¬ 
μοποιηθούν σε εκδηλώσεις αυτοκαταστροφής, βίας κατά 
συγκρατουμένων, προσωπικού και τρίτων (καρφιά, 
αγκράφες κ.λπ.) 

2) Ρολόι χειρός εφόσον αυτό λειτουργεί, δακτύλιο αρ¬ 
ραβώνα (βέρα) και ένα θρησκευτικό σύμβολο σύμφωνα 
με τις θρησκευτικές του πεποιθήσεις. 

3) Κρεμάστρες πλαστικές. 

4) Οδοντόβουρτσα, πλαστικές ξυριστικές μηχανές, χτέ¬ 
να πλαστική, αναπτήρα τύπου ΒΙΟ, εφόσον αυτός λει¬ 
τουργεί. 

5) Μικρό ραδιόφωνο εφόσον αυτό λειτουργεί. 

6) Γυαλιά ηλίου ή οφθαλμικών παθήσεων. 

7) Μικρό νυχοκόπτη χωρίς μαχαιράκι. 

8) Μολύβια, στυλό, χαρτιά, βιβλία, εφημερίδες, περιο¬ 
δικά σε περιορισμένο αριθμό και εφόσον αυτά επιδέχο¬ 
νται ελέγχου. 

9) Σεντόνια, μαξιλαροθήκες, πετσέτες και κουβέρτες 
χωρίς φάσα. 

10) Πλαστικά σκεύη όπως κουτάλια, πιρούνια, τάπερ και 
μικρό θερμός, εφόσον μπορεί να ελεγχθεί. 

11) Σακίδιο - τσάνταταξιδιού από ύφασμα μαλακό, πλα¬ 
στικό ή άλλο εύκαμπτο υλικό χωρίς διπλό πάτο και μεταλ¬ 
λικά υποστηρίγματα. 

12) Κάθε είδος που δύναται να προμηθευτεί από το πρα¬ 
τήριο - καντίνατου καταστήματος. 

13) Ελαστική ζώνη υποστήριξης της μέσης, ζώνη για 
κοίλη, πατερίτσες και άλλα ορθοπεδικά είδη ύστερα από 
άδεια του ιατρού του καταστήματος και εφόσον αυτά επι¬ 
δέχονται έρευνας. 

14) Φάρμακα, κυρίως παθολογικά και παραφαρμακευ- 
τικά είδη ύστερα από άδεια του ιατρού του καταστήμα¬ 
τος. 

15) Διάφορα άλλα αντικείμενα τα οποία εξυπηρετούν 
εκπαιδευτικούς, καλλιτεχνικούς ή άλλους σκοπούς στο 
πλαίσιο της δημιουργικής αξιοποίησης του χρόνου του, 
ύστερα από αίτησή του και άδεια του Συμβουλίου Φυλα¬ 
κής και εφόσον αυτά επιδέχονται έρευνας. 

Άρθρο 12 

Απαγορευόμενα είδη 

1.0 κρατούμενος απαγορεύεται να φέρει μαζί του κατά 
την αρχική εισαγωγή στο κατάστημα τα ακόλουθα είδη: 

α. Σαπούνια γενικά, σε στερεά και υγρή μορφή ή σκόνη. 

β. Οδοντόκρεμα, αφρό ξυρίσματος, κρέμες σε διάφο¬ 
ρες συσκευασίες, αρώματα. 

γ. Ραδιοκασετόφωνα, κασετόφωνα, μηχανήματα ψηφια¬ 
κού ήχου εκτός ραδιοφώνου, μικροϋπολογιστές, ηλεκτρο¬ 
νικά παιχνίδια, κινητά τηλέφωνα, ηλεκτρονικές ατζέντες. 

δ. Στυλό και μαρκαδόρους εφόσον δεν είναι δυνατό να 
ελεγχθούν. 

ε. Μαξιλάρια, στρώματα, παπλώματα, βελέντζες, κου¬ 
βέρτες όμοιες με τις χορηγούμενες από την υπηρεσία, 
στ. Τσιγάρα και καπνό σε οποιαδήποτε συσκευασία. 
ζ. Χαρτιά υγείας, χαρτοπετσέτες, πάνες, σερβιέτες, 
η. Καλλυντικά κάθε είδους. 

θ. Υποδήματα δύσολα ή με αερόσολες και μπότες, εφό¬ 
σον δεν είναι δυνατό να ελεγχθούν, χωρίς να χαλάσουν. 

ι Μπουφάν ενισχυμένα με υαλοβάμβακα εφόσον δεν εί¬ 
ναι δυνατό να ελεγχθούν. 

ια. Στολές, φόρμες παραλλαγής και οποιαδήποτε άλλη 
ειδική περιβολή. 

ιβ. Οτιδήποτε θεωρηθεί από τον αρμόδιο υπάλληλο ότι 
δεν επιδέχεται μακροσκοπικού ελέγχου. Σε περίπτωση 
αμφισβήτησης αποφασίζει ο αρχιφύλακας. 

2. Ο κρατούμενος απαγορεύεται να κατέχει στο κελί ή 
στο θάλαμο τα εξής είδη: 

α. Τηλεκάρτες συνολικής αξίας άνω των 25 Ευρώ, 
β. Αιχμηρά ή άλλα αντικείμενα τα οποία μπορεί να χρη¬ 
σιμοποιηθούν ως όπλα. 

γ. Ναρκωτικές ή οινοπνευματώδεις ουσίες, συσκευές 
παρασκευής και αντικείμενα χρήσης αυτών. 

δ. Περιουσιακά στοιχεία ή είδη αποκλειστικής χρήσης 
συγκρατουμένωντου. 

ε. Χρήματα, κοσμήματα, τιμαλφή και άλλα αντικείμενα 
πέραν των επιτρεπομένων σύμφωνα με το άρθρο 11 του 
παρόντος. 

στ. Οποιοδήποτε είδος απαγορεύεται να έχει μαζί του 
κατά την είσοδό του στο κατάστημα και δεν χορηγείται 
από την υπηρεσία ή δεν διατίθεται από το πρατήριο - κα- 
ντίνα του καταστήματος και τον συμβεβλημένο προμη¬ 
θευτή. 

3. Ατομικά είδη ή άλλα αντικείμενα των οποίων η κατοχή 
και χρήση δεν επιτρέπεται, παραδίδονται στην αποθήκη 
προς φύλαξη. Στην αποθήκη παραδίδονται και είδη των 
οποίων η χρήση επιτρέπεται, αλλά δεν χρησιμοποιούνται 
από τον κρατούμενο. 

Άρθρο 13 
Χρημάτιο 

1. Ο ατομικός χρηματικός λογαριασμός του κρατουμέ¬ 
νου (χρημάτιο) αποτελείται από χρήματα που φέρει ο 
ίδιος κατά την είσοδό του στο κατάστημα, εμβάσματα 
από επισκεπτήρια ή επιταγές από συγγενείς ή τρίτους 
προς αυτόν, τα οποία δεν επιτρέπεται να υπερβαίνουν συ¬ 
νολικά το ποσό που ορίζεται κάθε φορά με Υπουργική 
Απόφαση, τα προϊόντα της εργασίας του, αμοιβές για την 
εργασία ή τις συναφείς με την εργασία ασφαλιστικές πα¬ 
ροχές σε χρήμα ή έπαθλα που απονέμονται ως χρηματι¬ 
κά βραβεία. 

2. Ο ατομικός χρηματικός λογαριασμός των κρατουμέ¬ 
νων (χρημάτιο) τηρείται, χρεώνεται και πιστώνεται σύμ¬ 
φωνα με τις ισχύουσες διατάξεις και τις σχετικές αποφά¬ 
σεις του Υπουργού Δικαιοσύνης. 

3. Με απόφαση του Υπουργού Δικαιοσύνης ορίζεται το 
ανώτατο ποσό του χρηματίου, το οποίο ποσό αποτελεί 
τρεχούμενο λογαριασμό (διαθέσιμο) για την αντιμετώπι¬ 
ση των αναγκώντου κρατουμένου και κατατίθεται στο λο¬ 
γιστήριο του καταστήματος. Το τυχόν υπόλοιπο κατατί¬ 
θεται σε έντοκο λογαριασμό ταμιευτηρίου. 

Σε περίπτωση που δεν είναι δυνατή η κατάθεση αδιάθε¬ 
του ποσού σε έντοκο λογαριασμό στο όνομα του κρατου¬ 
μένου, ο διαχειριστής καταθέτει το σχετικό ποσό στην 
Τράπεζα της Ελλάδος. 


4. Ένα μέρος από το διαθέσιμο υπόλοιπο του χρηματί¬ 
ου των κρατουμένων, είναι δυνατό να διατίθεται σε μάρ¬ 
κες ή κουπόνια για διευκόλυνση των συναλλαγώντους με 
το πρατήριο - καντίνα και το κυλικείο του καταστήματος 
αποκλειστικά για αγορές γλυκισμάτων, παγωτών και ανα¬ 
ψυκτικών. Δεν επιτρέπεται το ποσό αυτό να υπερβαίνει τα 
20 Ευρώ εβδομαδιαίως. Παραγγελίες των κρατουμένων 
από τους συμβεβλημένους προμηθευτές του καταστήμα¬ 
τος κράτησης ελέγχονται οικονομικά από υπάλληλο του 
λογιστηρίου και για λόγους ασφαλείας από το προσωπι¬ 
κό του τμήματος φύλαξης. 

5. Σε περίπτωση εκτάκτων αναγκών, ιδίως για τεκμη¬ 
ριωμένες πληρωμές συνηγόρων, δικαστικών εξόδων και 
για αντιμετώπιση οικογενειακών προβλημάτων και εφό¬ 
σον δεν επαρκεί για την κάλυψή τους το διαθέσιμο τμήμα 
του λογαριασμού του, ο κρατούμενος μπορεί ύστερα από 
γραπτή έγκριση της προβλεπόμενης στον εκάστοτε 
ισχύοντα Διαχειριστικό Κανονισμό διαχειριστικής επιτρο¬ 
πής του καταστήματος, να αναλάβει όλο το ποσό ή μέρος 
αυτού που βρίσκεται στον έντοκο λογαριασμό ταμιευτη¬ 
ρίου. Ο κρατούμενος δεν μπορεί να διαθέτει οποιοδήπο- 
τε ποσό από το χρημάτιο του υπέρ άλλου κρατουμένου, 
ούτε με πράξη εν ζωή ούτε αιτία θανάτου, εκτός αν ο δι¬ 
καιούχος είναι σύζυγος ή συγγενής πρώτου βαθμού. 

6. Απώλεια χρημάτων, κοσμημάτων, τιμαλφών, αξιών 
και κάθε άλλου αντικειμένου που έχει κατατεθεί και κατα- 
χωρηθεί σε ειδικά βιβλία, με εξαίρεση περιπτώσεις ανω- 
τέρας βίας, βαρύνει τον αρμόδιο υπάλληλο του τμήματος 
οικονομικού του καταστήματος. 

7. Το χρημάτιο σε περίπτωση θανάτου του κρατουμέ¬ 
νου μπορεί να χρησιμοποιηθεί για αποζημίωση του παθό- 
ντος ή για ικανοποίηση απαιτήσεων του κράτους ή για 
απόσβεση οφειλών προς τρίτους, το δε τυχόν απομένον 
υπόλοιπο περιέρχεται στους δικαιούχους σύμφωνα με 
τον Αστικό Κώδικα. Μετά την πάροδο τριών μηνών από το 
θάνατο του κρατουμένου, εάν το υπόλοιπο δεν έχει ανα- 
ληφθεί από πρόσωπα που έχουν δικαίωμα προς τούτο, το 
ποσό παραδίδεται στο Ταμείο Παρακαταθηκών και Δα¬ 
νείων προς φύλαξη σύμφωνα με τις σχετικές διατάξεις. 

8. Κατά την αποφυλάκιση ή μεταγωγή του κρατουμένου 
τα χρήματα, κοσμήματα, τιμαλφή, αξίες, ενδύματα και 
ό,τι άλλο του ανήκει, αποδίδονται στον ίδιο μετά την υπο¬ 
γραφή του στα σχετικά βιβλία. Σε περίπτωση που ο κρα¬ 
τούμενος δεν γνωρίζει ή δεν μπορεί ή αρνείται να υπο¬ 
γράψει τα βιβλία στα οποία έχουν γίνει οι σχετικές κατα¬ 
χωρήσεις, η βεβαίωση της απόδοσης των παραπάνω 
γίνεται με πράξη της διαχειριστικής επιτροπής του κατα¬ 
στήματος. 

Άρθρο 14 
Σίτιση - διατροφή 

1. Η διατροφή των κρατουμένων είναι υποχρέωση της 
πολιτείας. 

2. Σε όλους τους κρατουμένους παρέχεται καθημερινά 
πρωινό, γεύμα και δείπνο σύμφωνα με το ημερήσιο πρό¬ 
γραμμα λειτουργίας του καταστήματος κατά τις ακόλου¬ 
θες ώρες: 07.30,12.00 μεσημβρινή και μισή ώρα πριν από 
τη δύση του ηλίου. 

3. Τα προγράμματα του συσσιτίου καταρτίζονται στο 
τέλος κάθε εβδομάδας με μέριμνα του τμήματος οικονο¬ 
μικού με βάση γνωστά πρότυπα διαιτολογίας, είναι εναλ¬ 
λασσόμενα και υπογράφονται από τον ιατρό και τα μέλη 
του Συμβουλίου Φυλακής. Η τήρηση του προγράμματος 

και η ποιότητα του συσσιτίου παρακολουθούνται καθημε¬ 
ρινά από τον ιατρό και τον διευθυντή του καταστήματος. 

4. Στους ασθενείς κρατουμένους χορηγείται ειδικό δι¬ 
αιτολόγιο το οποίο καταρτίζεται από τον ιατρό του κατα¬ 
στήματος. Αν στο κατάστημα δεν είναι δυνατόν να καλυ¬ 
φθούν όλες οι μεμονωμένες περιπτώσεις ειδικής δίαιτας, 
οι ασθενείς μετά από εισήγηση του ιατρού και σύμφωνη 
γνώμη του Συμβουλίου Φυλακής προμηθεύονται, με δική 
τους δαπάνη, τρόφιμα από τους συμβεβλημένους προ¬ 
μηθευτές του καταστήματος και παρασκευάζουν το διαι¬ 
τητικό φαγητό τους. Ειδικό διαιτολόγιο χορηγείται και για 
θρησκευτικούς λόγους. 

5. Επιτρέπεται η προμήθεια τροφίμων και άλλων ειδών 
που γίνεται με δαπάνη των κρατουμένων είτε από το πρα¬ 
τήριο - καντίνα / κυλικείο που λειτουργεί στο κατάστημα 
είτε μέσω προμηθευτή που αναδεικνύεται με διαγωνισμό 
είτε, τέλος, από το ελεύθερο εμπόριο με μέριμνα της υπη¬ 
ρεσίας. Η προμήθεια περιορίζεται σε ποσότητες επαρ¬ 
κείς για την κάλυψη των αναγκών ενός ατόμου. Με από¬ 
φαση του Συμβουλίου Φυλακής μπορεί να επιτραπεί το 
πολύ μέχρι δύο φορές το μήνα κατά το επισκεπτήριο η πα¬ 
ράδοση φαγητών και τροφίμων τα οποία είναι δυνατό να 
ελεγχθούν με ευχέρεια από το προσωπικό του καταστή¬ 
ματος κράτησης. 

6. Δεν επιτρέπεται η παραλαβή από τους κρατουμένους 
κατά το επισκεπτήριο φρούτων. 

7. Όλα τα τρόφιμα (φρούτα, λαχανικά, ψάρια, κρέατα 
κ.λπ.) ελέγχονται από πλευράς ποιότητας από την αρμό¬ 
δια επιτροπή παραλαβής. 

8. Τατρόφιμαπου προμηθεύονται οι κρατούμενοι καιτα 
είδη που εισάγονται στο κατάστημα γι’ αυτούς υπόκεινται 
σε εξέταση και έρευνα. Εάν κατά την εξέταση και την 
έρευνα βρεθούν απαγορευμένα είδη, αυτά παρακρατού- 
νται και το γεγονός αναφέρεται αμέσως στον διευθυντή 
του καταστήματος ή στο νόμιμο αναπληρωτή του ή στον 
αρχιφύλακα, όταν αυτοί κωλύονται ή απουσιάζουν. 

9. Επιτρέπεται η χορήγηση στους κρατουμένους ποτών 
μικρής περιεκτικότητας σε οινόπνευμα (ζύθου ή οίνου) 
στις αργίες του νέου έτους, της 25ης Μαρτίου, του Πά¬ 
σχα, της Κοιμήσεως της Θεοτόκου (15 Αυγούστου), της 
28ης Οκτωβρίου και των Χριστουγέννων καθώς και σε το¬ 
πικές εθνικές, και θρησκευτικές εορτές. 

10. Η πληρωμή στο πρατήριο - καντίνα ή κυλικείο του κα¬ 
ταστήματος διενεργείται με μάρκες ή κουπόνια συμψηφι- 
στικά με τη χρήση ατομικών βιβλιαρίων ή καρτελών σύμ¬ 
φωνα με το άρθρο 13 παρ. 4 του παρόντος. Η αγορά ει¬ 
δών επί πιστώσει απαγορεύεται. 

Άρθρο 15 

Ατομική υγιεινή και καθαριότητα κοινοχρήστων χώρων 

1. Στους νεοεισαγόμενους κρατούμενους παρέχονται 
με μέριμνα του ιατρείου τα απαραίτητα είδη υγιεινής με¬ 
ταξύ των οποίων σαπούνι, αφρό ξυρίσματος, βαμβάκι, 
πλαστικές ξυριστικές μηχανές, οδοντόκρεμα, οδοντό¬ 
βουρτσα και σαμπουάν. 

2. Σαπούνι και χαρτί υγείας παρέχονται στους κρατου¬ 
μένους καθ’ όλη τη διάρκεια της κράτησής τους, από την 
υπηρεσία. Τα λοιπά είδη υγιεινής παρέχονται στους από¬ 
ρους κρατουμένους με μέριμνα της κοινωνικής υπηρε¬ 
σίας του καταστήματος. 

3. Οι κρατούμενοι με δικές τους δαπάνες μπορούν να 
προμηθευτούν ατομικά είδη υγιεινής από το πρατήριο - 
καντίνα του καταστήματος ή από τον συμβεβλημένο προ¬ 
μηθευτή τροφίμων και λοιπών ειδών. 


4. Σε κάθε κρατούμενο χορηγούνται: στρώμα, μαξιλάρι, 
δύο μαξιλαροθήκες, δύο κουβέρτες, τέσσερα σεντόνια, 
δύο πετσέτες προσώπου, δύο πετσέτες μπάνιου. 

Τα είδη αυτά επιστρέφονται στην υπηρεσία από τον κρα¬ 
τούμενο κατά την η μέρα της μετακίνησής του από το κατά¬ 
στημα για οποιοδήποτε λόγο. Επιτρέπεται στον κρατούμε¬ 
νο να χρησιμοποιεί δικές του κουβέρτες, σεντόνια και πε¬ 
τσέτες διαφορετικού χρώματος από τα αντίστοιχα είδη 
που χορηγεί η υπηρεσία, αφού ξηλωθούν προηγουμένως 
τα στριφώματα. Στην περίπτωση αυτή ο κρατούμενος υπο- 
χρεούται να επιστρέφει αντίστοιχα το σχετικό ιματισμό. 

5. Τα ανωτέρω είδη πλένονται με μέριμνα της υπηρε¬ 
σίας στο χώρο των πλυντηρίων του καταστήματος από 
εργαζόμενους κρατούμενους, υπό την επίβλεψη των 
εντεταλμένων υπαλλήλων. 

6. Οι κρατούμενοι υποχρεούνται να τηρούν τους όρους 
ατομικής υγιεινής και καθαριότητας και να διατηρούν κα¬ 
θαρά τα είδη ρουχισμού, τα κλινοσκεπάσματα και τους 
χώρους διαβίωσής τους. 

7. Στους κρατουμένους παρέχεται καθημερινά ζεστό 
νερό, τόσο στα λουτρά όσο και στους χώρους πλύσης 
ρούχων. Οι ώρες λειτουργίας των χώρων αυτών καθορί¬ 
ζονται με ημερήσια διαταγή του διευθυντή του καταστή¬ 
ματος, μετά από πρόταση του αρχιφύλακα. 

8. Οι κοινόχρηστοι χώροι καθαρίζονται καθημερινά από 
τα συνεργεία των εργαζομένων καθαριστών κρατουμέ¬ 
νων, υπό την επίβλεψη των εντεταλμένων υπαλλήλων. 
Επίσης, καθημερινά τοποθετείται από την υπηρεσία κα¬ 
τάλληλο φάρμακο σε αποχετεύσεις, φρεάτια και λοιπά 
καίρια σημεία για απεντόμωση και μυοκτονία. 

9. Γενική καθαριότητα πραγματοποιείται μια φορά την 
εβδομάδα. 

10. Γενική απολύμανση, μυοκτονία, απεντόμωση κ.λπ. 
πραγματοποιείται τακτικά δύο φορές το χρόνο και εκτά¬ 
κτως, όταν υπάρχει ανάγκη, από συμβεβλημένα ιδιωτικά 
συνεργεία. 

Άρθρο 16 
Ιατρική μέριμνα 

Εξασφαλίζεται στους κρατούμενους ιατρική και φαρ¬ 
μακευτική περίθαλψη επιπέδου ανάλογου με αυτό του 
λοιπού πληθυσμού, από υγειονομικό προσωπικό, ιατρούς 
και νοσηλευτές, όπως προβλέπεται στα άρθρα 44-49 του 
παρόντος. 

Άρθρο 17 
Άθληση 

1. Οι κρατούμενοι έχουν δικαίωμα άθλησης επί μια ώρα 
τουλάχιστον ημερησίως, υπό την επίβλεψη φυλάκων και 
γυμναστών, στα προαύλια του καταστήματος ή σε γήπε¬ 
δα, εφόσον υπάρχουν κατάλληλες εγκαταστάσεις, κα¬ 
θώς και σε στεγασμένους χώρους άθλησης που βρίσκο¬ 
νται εκτός των χώρων κράτησης. 

2. Το τμήμα κοινωνικής εργασίας σε συνεργασία με το 
Γραφείο Φυσικής Αγωγής της Νομαρχιακής Αυτοδιοίκη¬ 
σης μπορεί να διοργανώνει προγράμματα ομαδικής 
άθλησης κρατουμένων με τη δημιουργία αθλητικών ομά¬ 
δων, εφόσον υπάρχουν κατάλληλοι χώροι και δεν εμποδί¬ 
ζεται η εύρυθμη λειτουργία του καταστήματος. 

Άρθρο 18 
Ενημέρωση 

1. Η ενημέρωση των κρατουμένωνπραγματοποιείται με: 
α) την παρακολούθηση τηλεοπτικών και ραδιοφωνικών εκ- 

πομπών, από συσκευές των ιδίων ή της υπηρεσίας σύμ¬ 
φωνα με το άρθρο 19 παρ. 2 - 4 του παρόντος κανονισμού, 
β) την ανάγνωση του ημερήσιου και περιοδικού τύπου και 
βιβλίων της επιλογής τους με την προϋπόθεση ότι το πε¬ 
ριεχόμενό τους δεν είναι άσεμνο, γ) διαλέξεις και συζητή¬ 
σεις ειδικών επιστημόνων και φορέων και δ) κάθε άλλο 
πρόσφορο τρόπο με απόφαση του Συμβουλίου Φυλακής. 

2. Στο κατάστημα λειτουργεί δανειστική βιβλιοθήκη 
διαρκώς εμπλουτιζόμενη με πρωτοβουλία του τμήματος 
κοινωνικής εργασίας και του κοινωνιολόγου. Εάν είναι δυ¬ 
νατόν η βιβλιοθήκη του καταστήματος συνδέεται με τη βι¬ 
βλιοθήκη του Δήμου στον οποίο ανήκει το κατάστημα και 
η λειτουργία της καθορίζεται σε συνεργασία με ειδικό βι- 
βλιοθηκονόμο. Η βιβλιοθήκη είναι ανοικτή όλες τις εργά¬ 
σιμες ημέρες τουλάχιστον επί δύο ώρες, πρωί και από¬ 
γευμα. Πρόσβαση σ’ αυτήν έχουν όλοι οι κρατούμενοι 
εφόσον αποκλείεται η επικοινωνία μεταξύ κρατουμένων 
διαφορετικών πτερύγων ή τμημάτων του καταστήματος. 

Άρθρο 19 
Ψυχαγωγία 

1. Οι κρατούμενοι συμμετέχουν προαιρετικά στις ομα¬ 
δικές ή ατομικές ψυχαγωγικές ή καλλιτεχνικές εκδηλώ¬ 
σεις τις οποίες οργανώνει το Συμβούλιο Φυλακής σε κα¬ 
τάλληλα διαμορφωμένο εσωτερικό ή εξωτερικό χώρο του 
καταστήματος. 

2. Σε κάθε κελί ή θάλαμο υπάρχει μια τουλάχιστον συ¬ 
σκευή τηλεόρασης το ωράριο λειτουργίας της οποίας εί¬ 
ναι ελεύθερο με την προϋπόθεση ότιδενπαρενοχλούνται 
οι συγκροτούμενοι και δεν δημιουργούνται εντάσεις με¬ 
ταξύ τους. 

3. Ύστερα από απόφαση του Συμβουλίου Φυλακής 
μπορεί να τοποθετηθεί συνδρομητικό κανάλι για την προ¬ 
βολή αθλητικών γεγονότων ή ταινιών ψυχαγωγικού ή μορ¬ 
φωτικού περιεχομένου. Η σχετική δαπάνη καλύπτεται 
από τους ενδιαφερομένους κρατουμένους. 

4. Οι κρατούμενοι μπορεί να χρησιμοποιούν, ύστερα 
από έλεγχο της υπηρεσίας, μικρό ραδιόφωνο ή ιδιωτική 
συσκευή τηλεόρασης με ακουστικά, προκειμένου να μην 
παρενοχλούνται οι συγκροτούμενοι τους. 

5. Απαγορεύεται η κατοχή και χρήση μηχανημάτων με¬ 
τάδοσης και αναπαραγωγής ήχου από μαγνητικέςταινίες 
και σύμπηκτους δίσκους. 

6. Επιτρέπεται η χρήση ηλεκτρονικών υπολογιστών για 
εκπαιδευτικούς λόγους στους χώρους σχολικής και 
επαγγελματικής εκπαίδευσης και υπό την καθοδήγηση 
και εποπτεία των διδασκόντων. 

Άρθρο 20 

Εκπαίδευση, επαγγελματική κατάρτιση 
και εργασία κρατουμένων 

1. Στα Ειδικά καταστήματα κράτησης Νέων οργανώνο¬ 
νται και λειτουργούν: 

α) Τριθέσιο Δημοτικό Σχολείο 

β) Γυμνάσιο με Αυκειακές Τάξεις, υπαγόμενο στο 
Υπουργείο Εθνικής Παιδείας και Θρησκευμάτων και ρυθ- 
μιζόμενα από τις κείμενες διατάξεις περί δημοσίων σχο¬ 
λείων. 

γ) Προγράμματα εκπαίδευσης και επαγγελματικής κα¬ 
τάρτισης σε συνεργασία με διαφόρους φορείς και ειδικά 
κέντρα κατάρτισης, τμήματα ολιγομελών ομάδων, και 
αντικείμενα που καλύπτουν μαθησιακές ανάγκες των ανη¬ 
λίκων και παροχή εξειδίκευσης σε αντικείμενα με πρό¬ 
σβαση στην αγορά εργασίας και 


δ) Προγράμματα υποστηρικτικά με διαφόρους φορείς, 
για νομική στήριξη κρατουμένων, απεξάρτηση και συμ¬ 
βουλευτική, ατομική και ομαδική υγιεινή, κλ.π. 

2. Τα ανωτέρω προγράμματα διεξάγονται αφενός μεν 
για την Α/θμία και Β/θμία εκπαίδευση, στα προς τούτο 
ιδρυθέντα σχολεία, αφετέρου δε για τα υπόλοιπα προ¬ 
γράμματα, σε ειδικούς χώρους του καταστήματος που 
έχουν διαμορφωθεί για το σκοπό αυτό. 

Σε κάθε περίπτωση διατίθεται τουλάχιστον ένας φύλα¬ 
κας για την συνοδεία και την επίβλεψη των κρατουμένων. 

3. Το Συμβούλιο Φυλακής 

α)μεριμνά για τη δημιουργία προγραμμάτων μόρφω¬ 
σης άθλησης, πολιτιστικών δραστηριοτήτων και δημιουρ¬ 
γίας απασχόλησης των νεαρών κρατουμένων. 

β) προτείνει στην Κ.Ε.Μ. την παραμονή κρατουμένων 
στο κατάστημα μετά τη συμπλήρωση του 21ου έτους της 
ηλικίας των προς ολοκλήρωση των μορφωτικών ή επαγ¬ 
γελματικών προγραμμάτων και σύμφωνα με το άρθρο 12 
παράγραφος 6 του Σωφρονιστικού Κώδικα. 

γ) οργανώνει και πραγματοποιεί με τη συμμετοχή των 
κρατουμένων ατομικές ή ομαδικές καλλιτεχνικές εκδη¬ 
λώσεις, ύστερα από εισήγηση του αρμόδιου φορέα και 
σύμφωνα με το άρθρο 38 του Σωφρονιστικού Κώδικα. 

Το Συμβούλιο Φυλακής μεριμνά για τη δημιουργία προ¬ 
γραμμάτων, εφόσον υπάρχει ανάγκη όπως: α) για αναλ¬ 
φάβητους, β) σχολείου δεύτερης ευκαιρίας, γ) επαγγελ¬ 
ματικής κατάρτισης, δ) ξένων γλωσσών. 

4. Η συνέχιση των σπουδώντων κρατουμένων εκτός κα¬ 
ταστήματος γίνεται σε αναγνωρισμένα και πιστοποιημένα 
εκπαιδευτικά ιδρύματα και σχολές στις οποίες είναι εγγε¬ 
γραμμένοι. Η εγγραφή και φοίτηση ή μαθητεία στα ιδρύ¬ 
ματα αυτά και σε σχολές οποιοσδήποτε βαθμίδας εξα¬ 
σφαλίζεται με τη χορήγηση εκπαιδευτικών αδειών. Η κα¬ 
λή χρήση της εκπαιδευτικής άδειας ελέγχεται από το 
ειδικευμένο επιστημονικό προσωπικό και τον εισαγγελέα 
- επόπτη. 

5. Η εργασία των κρατουμένων εκτελείται σε διαφό¬ 
ρους τομείς λειτουργίας του καταστήματος, υπό την επί¬ 
βλεψη των εντεταλμένων υπαλλήλων με τοποθέτησή 
τους από το αρμόδιο όργανο στις εγκεκριμένες από το 
Υπουργείο Δικαιοσύνης θέσεις εργασίας με ευεργετικό 
υπολογισμό ημερών ποινής. Δεν επιτρέπεται η απασχό¬ 
ληση κρατουμένου σε θέση εργασίας διαφορετική από 
εκείνη στην οποία έχει τοποθετηθεί, ούτε η απασχόλησή 
του πριν από την απόφαση τοποθέτησής του σε συγκε¬ 
κριμένη θέση εργασίας. Η τήρηση της σειράς προτεραιό¬ 
τητας των κρατουμένων που ζητούν να τοποθετηθούν σε 
βοηθητική εργασία, η εναλλαγή τους ανά τρίμηνο ή η αι¬ 
τιολογημένη περαιτέρω παραμονή τους στη θέση στην 
οποία έχουν τοποθετηθεί ελέγχονται από τον εισαγγελέα 
επόπτη, όπως και κάθε άλλο θέμα σχετικό με την εργασία 
και την απασχόληση εντός και εκτός καταστήματος σύμ¬ 
φωνα με τις ισχύουσες διατάξεις. Ημερήσια δελτία εργα¬ 
σίας τηρούνται από τον αρμόδιο υπάλληλο του τομέα ερ¬ 
γασίας. 

Άρθρο 21 
Επισκέψεις 

1. Οι κατάδικοι δικαιούνται να δέχονται τουλάχιστον μια 
φορά την εβδομάδα επισκέψεις συζύγων και συγγενών 
μέχρι τετάρτου βαθμού διάρκειας το λιγότερο μισής 
ώρας. Το Συμβούλιο Φυλακής καθορίζει το μέγιστο αριθ¬ 
μό των επισκέψεων και τη διάρκειά τους. 

2. Οι υπόδικοι δικαιούνται να δέχονται τουλάχιστον δύο 
φορές την εβδομάδα επισκέψεις συζύγων και συγγενών 
μέχρι τετάρτου βαθμού διάρκειας το λιγότερο μισής 
ώρας. Σε εξαιρετικές περιπτώσεις, όταν η εύρυθμη λει¬ 
τουργία και η ασφάλεια του καταστήματος καθώς και η 
ομαλή διεξαγωγή της ανάκρισης το δικαιολογούν, είναι 
δυνατό να επιβάλλονται περιορισμοί με απόφαση του ει¬ 
σαγγελέα επόπτη. 

3. Οι χρεοφειλέτες και οι «παραμένοντες» δεν υπόκει- 
νται σε περιορισμό αριθμού επισκέψεων από συζύγους 
και συγγενείς μέχρι τετάρτου βαθμού. 

4. Το ωράριο λειτουργίας του επισκεπτηρίου δικηγό¬ 
ρων και συγγενών κρατουμένων είναι: 

α. 08.00 - 11.00 και 15.00 - μισή ώρα πριν από τη δύση 
του ηλίου κατά τη χειμερινή περίοδο και 

β. 08.00- 11.00 και 15.00 - 18.00 μ.μ. κατά τη θερινή πε¬ 
ρίοδο. 

Οι ημέρες επισκεπτηρίου ορίζονται με ημερήσια διατα¬ 
γή- 

5. Οι ημέρες και το ωράριο του επισκεπτηρίου καθώς 
και τυχόν αλλαγές για έκτακτους λόγους γνωστοποιού¬ 
νται στους κρατουμένους με ανακοινώσεις που εκδίδει ο 
αρχιφύλακας και αναρτώνταιτόσο στουςχώρουςτου επι¬ 
σκεπτηρίου όσο και στον πίνακα ανακοινώσεων των κρα¬ 
τουμένων. 

6. Οι ημέρες επισκέψεων καθορίζονται με ημερήσια δια¬ 
ταγή του διευθυντή ύστερα από πρόταση του αρχιφύλα- 
κα. Σε έκτακτες περιπτώσεις και ανάλογα με τον αριθμό 
των επισκεπτών το επισκεπτήριο μπορεί να παραταθεί με 
διαταγή του διευθυντή ύστερα από πρόταση του αρχιφύ- 
λακα. 

7. Οι επισκέψεις πραγματοποιούνται σε ειδικό κατάλλη¬ 
λο χώρο του καταστήματος στον οποίο υπάρχει μόνον 
οπτικός έλεγχος. Οι επισκέψεις συζύγων και τέκνων 
πραγματοποιούνται και σε ιδιαίτερο κατάλληλο χώρο του 
καταστήματος. Ύστερα από αίτημα κρατουμένου και 
άδεια του Συμβουλίου Φυλακής επιτρέπεται επισκεπτή¬ 
ριο σε χώρο χωρίς πλέγμα ή άλλο διαχωριστικό μέσο. 

8. Στους χώρους του επισκεπτηρίου δεν επιτρέπεται η 
χρήση κινητών τηλεφώνων, το κάπνισμα, η παράδοση τη- 
λεκαρτών και άλλων ειδών τα οποία χορηγούνται από την 
υπηρεσία στους κρατουμένους ή είναι δυνατή η προμή- 
θειά τους με δαπάνες αυτών από το πρατήριο - καντίνα 
του καταστήματος. 

9. Πέραν των συγγενών και των δικηγόρων, το Συμβού¬ 
λιο Φυλακής μπορεί με δική του πρωτοβουλία ή μετά από 
γραπτή ή προφορική πρόταση κοινωνικού λειτουργού ή 
μετά από αίτημα κρατουμένου να επιτρέπει την επίσκεψη 
και άλλων ατόμων ή φορέων που εκτιμάται ότι θα ασκή¬ 
σουν ευμενή επίδραση στον κρατούμενο. 

10. Εκπρόσωποι κοινωνικών φορέων, βουλευτές, μέλη 
επιστημονικών εταιρειών, πολιτιστικών, θρησκευτικών ή 
άλλων συλλόγων μπορούν να επισκέπτονται κρατουμέ¬ 
νους με άδεια του Συμβουλίου Φυλακής. Το Συμβούλιο 
Φυλακής ενημερώνει σχετικά τον Υπουργό Δικαιοσύνης ο 
οποίος εγκρίνει ή απορρίπτει τη χορήγηση της άδειας 
εντός τριών ημερών. Εάν ο χρόνος αυτός παρέλθει άπρα¬ 
κτος θεωρείται ότι η άδεια έχει εγκριθεί. 

11. Οι επισκέπτες που αναφέρονται στην προηγούμενη 
παράγραφο παραδίδουν οποιοδήποτε αντικείμενο επιθυ¬ 
μούν να προσφέρουν σε κρατουμένους στο τμήμα κοινω¬ 
νικής εργασίας του καταστήματος και εκδίδεται σχετική 
απόδειξη. Το τμήμα κοινωνικής εργασίας διανέμει ό,τι πα¬ 


ραδίδουν οι επισκέπτες αυτοί σε κρατουμένους ανάλογα 
με τις ανάγκες τους. 

12. Ύστερα από άδεια του εισαγγελέα επόπτη σε συ¬ 
γκροτήματα καταστημάτων κράτησης επιτρέπεται το επι¬ 
σκεπτήριο μεταξύ κρατουμένων συζύγων και συγγενών 
μέχρι δευτέρου βαθμού. 

13. Σε αλλοδαπούς κρατουμένους και «παραμένοντες» 
παρέχονται διευκολύνσεις για να επικοινωνούν με τους 
διπλωματικούς ή προξενικούς εκπροσώπους του κρά¬ 
τους του οποίου φέρουν την ιθαγένεια. Κατά την κρίση 
του Συμβουλίου Φυλακής διευκολύνσεις παρέχονται και 
σε άλλα πρόσωπα και φορείς τα οποία συμβάλλουν στην 
εξομάλυνση ειδικών προβλημάτων που δημιουργούνται 
από την κράτησή τους. Οι επισκέψεις αυτών των εκπρο¬ 
σώπων, φορέων και προσώπων στους αλλοδαπούς κρα¬ 
τουμένους γνωστοποιούνται από τον διευθυντή του κα¬ 
ταστήματος στον Υπουργό Δικαιοσύνης την επόμενη ερ¬ 
γάσιμη ημέρα, με την αποστολή των στοιχείων του 
επισκέπτη και του κρατουμένου που επισκέφθηκε. 

14. Στα βιβλία επισκέψεων συγγενών, δικηγόρων κ.ά. 
καταχωρούνται τα πλήρη στοιχεία των επισκεπτών, η ιδιό¬ 
τητά τους, η ώρα εισόδου και εξόδου, το ονοματεπώνυμο 
του κρατουμένου τον οποίο επισκέπτονται ή το γραφείο 
της υπηρεσίας που μεταβαίνουν. Οι επισκέπτες παραδί¬ 
δουν την ταυτότητά τους στον αρμόδιο υπάλληλο και 
εφοδιάζονται με ειδική καρτέλα όπου προσδιορίζεται ο 
χώρος προορισμού τους και την οποία αναρτούν σε εμ¬ 
φανές σημείο της ενδυμασίας τους. Μετά το πέρας της 
επίσκεψης επιστρέφουντην καρτέλα και παραλαμβάνουν 
τηνταυτότητάτους. 

15. Οι επισκέπτες ελέγχονται κατά την είσοδό τους από 
μαγνητικές πύλες και μηχανήματα ανίχνευσης απαγο¬ 
ρευμένων ουσιών. Επισκέπτες που αποδεδειγμένα δεν 
επιτρέπεται να υποβληθούν σε αυτήν την έρευνα για λό¬ 
γους υγείας υπόκεινται σε σωματικό έλεγχο από αρμοδί¬ 
ους υπαλλήλους του ιδίου φύλου με αυτούς. 

Άρθρο 22 

Τηλεφωνική επικοινωνία 

1. Η τηλεφωνική επικοινωνία των κρατουμένων πραγ¬ 
ματοποιείται μόνο με τα άτομα που έχουν άδεια επίσκε¬ 
ψης από καρτοτηλέφωνα τοποθετημένα με ευθύνη της 
υπηρεσίας στο εσωτερικό των πτερύγων, σε αριθμό ικα¬ 
νό να εξυπηρετεί τις ανάγκες των κρατουμένων και σε 
ώρες πρωινές ή απογευματινές, όταν τα κελιά και οι θά¬ 
λαμοι είναι ανοικτοί. Ο χρόνος χρήσης των καρτοτηλε¬ 
φώνων πρέπει επίσης να είναιτέτοιος ώστε να εξυπηρετεί 
τις ανάγκες όλων των κρατουμένων. 

2. Σε περιπτώσεις συνωστισμού κρατουμένων στο χώ¬ 
ρο των τηλεφωνικών συσκευών ή κατάχρησης των καρ¬ 
τοτηλεφώνων, με ημερήσια διαταγή του διευθυντή ορίζε¬ 
ται ανώτατος χρόνος χρήσης τους, ανά κρατούμενο. 

3. Σε περιπτώσεις εκτάκτων συμβάντων που αφορούν 
συγγενείς των κρατουμένων (θάνατος, ασθένεια κ.λ.π.), 
μετά από επιβεβαίωση του γεγονότος από την υπηρεσία, 
ο ενδιαφερόμενος κρατούμενος διευκολύνεται να επικοι¬ 
νωνήσει οποιαδήποτε ώρατηλεφωνικά με τους συγγενείς 
του. 

4. Απαγορεύεται η χρήση κινητών τηλεφώνων από κρα¬ 
τουμένους καθώς και η τηλεφωνική επικοινωνία των κρα¬ 
τουμένων από οποιοδήποτε τηλέφωνο από τον εξωτερικό 
χώρο του καταστήματος. 

5. Οι κρατούμενοι εφοδιάζονται από το πρατήριο - κα- 

ντίνατου καταστήματος τηλεκάρτες συνολικής αξίας ως 
25 Ευρώ, τις οποίες χρεώνονται προσωπικά και τις επι¬ 
στρέφουν κενές μονάδων προκειμένου να προμηθευτούν 
άλλες. 

6. Δεν επιτρέπεται η χορήγηση τηλεφωνικών καρτών 
στους κρατουμένους από επισκέπτες ούτε η ανταλλαγή 
τηλεφωνικών καρτών μεταξύ κρατουμένων. Δεν επιτρέ¬ 
πεται επίσης η κατοχή καρτών μεγαλύτερης συνολικής 
αξίας από την προβλεπόμενη στην προηγούμενη παρά¬ 
γραφο. Εάν διαπιστωθεί ότι κρατούμενος κατέχει αδικαι¬ 
ολόγητα ενεργείς τηλεφωνικές κάρτες συνολικής αξίας 
μεγαλύτερης από την προβλεπόμενη, αυτές δεσμεύονται 
και ασκείται πειθαρχικός έλεγχος. 

Άρθρο 23 
Αλληλογραφία 

1. Η επικοινωνία των κρατουμένων με αλληλογραφία 
πραγματοποιείται με τα άτομα του οικογενειακού και κοι¬ 
νωνικού περιβάλλοντος τους κατά την έννοια του άρθρου 
51 Σωφρονιστικού Κώδικα καθώς και με συνηγόρους, δη¬ 
μόσιες εθνικές αρχές, διεθνείς οργανισμούς και οργανώ¬ 
σεις και διπλωματικούς και προξενικούς εκπροσώπους 
που έχουν αναλάβει ή υπερασπίζονται τα συμφέροντα 
των κρατουμένων. 

2. Ο ταχυδρόμος υπάλληλος του καταστήματος διεκ- 
περαιώνει την υπηρεσιακή αλληλογραφία, διακινεί επι¬ 
στολές και επιταγές που προορίζονται για τους κρατου¬ 
μένους και φροντίζει ώστε αυτά να παραδίδονται αυθη¬ 
μερόν στους παραλήπτες. 

3. Οι κρατούμενοι καλούνται να παραλάβουν επιστολές 
ή επιταγές που απευθύνονται προς αυτούς. 

4. Σε περίπτωση γραπτής άρνησης παραλαβής επιστο¬ 
λής ή αποδοχής επιταγής από κρατούμενο, αυτά επι- 
στρέφονται την επόμενη ημέρα στον αποστολέα εφόσον 
υπάρχουν στοιχεία. Ειδάλλως, κρατούνται για να παρα¬ 
δοθούν μετά την αποφυλάκιση του παραλήπτη. 

5. Όλες οι επιστολές ελέγχονται από ειδικό μηχάνημα 
ανίχνευσης και στη συνέχεια ανοίγονται και ελέγχονται 
χωρίς μηχάνημα παρουσία του παραλήπτη. Το κείμενο 
των επιστολών δεν ελέγχεται με την επιφύλαξη του δεύ¬ 
τερου εδαφίου της παραγράφου 4 του άρθρου 53 ΣΚ. 

6. Η αλληλογραφία μεταξύ κρατουμένων απαγορεύε¬ 
ται, εκτός εάν το Συμβούλιο Φυλακής κρίνει ότι θα ασκή¬ 
σει ευμενή επίδραση στους κρατουμένους αυτούς. Σε 
αντίθετη περίπτωση ακολουθείται η διαδικασία της παρα¬ 
γράφου 4 του παρόντος άρθρου. 

Άρθρο 24 
Άδειες 

1 .Οι τακτικές και εκπαιδευτικές άδειες των κρατουμέ¬ 
νων χορηγούνται από το Πειθαρχικό Συμβούλιο και τηρεί¬ 
ται ειδικό βιβλίο στο οποίο καταχωρίζεται η ημερομηνία 
και ώρα εξόδου και εισόδου των αδειούχων κρατουμέ¬ 
νων, ώστε να ελέγχεται η έγκαιρη επιστροφή τους. Οι 
έκτακτες άδειες χορηγούνται από τον εισαγγελέα - επό¬ 
πτη, σύμφωνα μετά οριζόμενα στο άρθρο 7παρ. 2περ. 3 
του παρόντος. 

2. Κατά την επιστροφή τους από την άδεια οι κρατού¬ 
μενοι ελέγχονται υποχρεωτικά για τυχόν εισαγωγή στο 
κατάστημα απαγορευμένων ειδών σύμφωνα με τα οριζό¬ 
μενα στο άρθρο 10 παρ. 5 του παρόντος. 

3. Σε περίπτωση παραβίασης αδειών ενημερώνονται 
αμέσως οι αρμόδιες δικαστικές και αστυνομικές αρχές 
καθώς και το Υπουργείο Δικαιοσύνης. 


4. Κάθε μήνα αποστέλλεται στο Υπουργείο Δικαιοσύνης 
κατάσταση που περιέχει στοιχεία για: α) τις αιτήσεις για 
άδεια που έχουν υποβληθεί, β) τις κάθε είδους άδειες που 
έχουν χορηγηθεί και γ) τις τυχόν παραβιάσεις αδειών. 

Άρθρο 25 

Ακροάσεις κρατουμένων 

Με γνώμονα την εύρυθμη λειτουργία του καταστήμα¬ 
τος καθορίζονται οι ημέρες και ώρες ακροάσεωντων κρα¬ 
τουμένων ως εξής: 

α. Ο εισαγγελέας - επόπτης καθορίζει ακροάσεις κρα¬ 
τουμένων τουλάχιστον μια φορά την εβδομάδα με διάρ¬ 
κεια τουλάχιστον δύο ωρών για την εξασφάλιση δίκαιης 
μεταχείρισης και δικαστικής προστασίας για όλους τους 
κρατουμένους. 

β. Ο διευθυντής, για θέματα που ανήκουν στην απο¬ 
κλειστική αρμοδιότητά του, ακροάται κρατουμένους 
όποτε παραστεί ανάγκη. 

γ. Ο προϊστάμενος του τμήματος διοίκησης, ο προϊστά¬ 
μενος του τμήματος οικονομικού και ο προϊστάμενος του 
τμήματος φύλαξης, κατόπιν συνεννόησης μεταξύ τους 
και με τον προϊστάμενο του τμήματος κοινωνικής εργα¬ 
σίας, καθορίζουν ακροάσεις με κρατουμένους, κατόπιν 
αιτήσεώς τους, τουλάχιστον δύο φορές την εβδομάδα. 

δ. Με ημερήσια διαταγή του διευθυντή, η οποία αναρ- 
τάται στους πίνακες ανακοινώσεων των χώρων κράτη¬ 
σης, καθορίζονται οι ημέρες και οι ώρες ακρόασης κάθε 
μήνα των προσώπων της παραπάνω παραγράφου. Σε πε¬ 
ρίπτωση αδυναμίας πραγματοποίησης της ακρόασης κα¬ 
τά την καθορισμένη ημέρα και ώρα, ο εισαγγελέας - επό¬ 
πτης και το προσωπικό υποχρεούνται να καθορίσουν άλ¬ 
λη ημέρα και ώρα ακρόασης για τον ίδιο σκοπό το πολύ 
εντός πέντε ημερών ενημερώνοντας σχετικά τους κρα¬ 
τουμένους. 

Άρθρο 26 

λειτουργία συμβουλίων 

Το Συμβούλιο Φυλακής, το Πειθαρχικό Συμβούλιο και 
το Συμβούλιο Εργασίας Κρατουμένων συνεδριάζουντου- 
λάχιστον μια φορά την εβδομάδα με γνώμονα την εύρυθ¬ 
μη λειτουργία του καταστήματος. Με ημερήσια διαταγή 
του διευθυντή του καταστήματος κατόπιν σύμφωνης 
γνώμης του εισαγγελέα - επόπτη, οι ημέρες συνεδρίασης 
των συμβουλίων μπορεί να τροποποιούνται με έγκαιρη 
ανακοίνωση των αλλαγών στους κρατουμένους του κα¬ 
ταστήματος. 

Άρθρο 27 

Αρμοδιότητες Συμβουλίου Φυλακής 

Το Συμβούλιο Φυλακής, στο οποίο προεδρεύει ο διευ¬ 
θυντής, μεριμνά κυρίως για την επικοινωνία των κρατου¬ 
μένων με το ευρύτερο κοινωνικό περιβάλλον και την εύ¬ 
ρυθμη λειτουργία του καταστήματος. Ειδικότερα, το Συμ¬ 
βούλιο Φυλακής έχει τις ακόλουθες αρμοδιότητες: 

1) Υποβάλλει στο Κεντρικό Επιστημονικό Συμβούλιο 
Φυλακών παρατηρήσεις για την εφαρμογή του παρόντος 
κανονισμού και προτάσεις για την τροποποίηση και συ¬ 
μπλήρωσή του. 

2) Εισηγείται στην Κεντρική Επιτροπή Μεταγωγών την 
εισαγωγή σε καταστήματα τύπου Β’ ή ειδικά τμήματα των 
καταστημάτων αυτών κρατουμένων οι οποίοι δημιουρ¬ 
γούν σοβαρά προβλήματα στην κοινή διαβίωση. 

3) Προτείνειτηνπαραμονή νεαρών κρατουμένων στα ει¬ 
δικά καταστήματα ή τμήματα κράτησης νέων, έως τη συ- 

μπλήρωση του 25ου έτους της ηλικίας τους για την ολο¬ 
κλήρωση μορφωτικών ή επαγγελματικών προγραμμά¬ 
των. 

4) Αποφασίζει, μετά το πέρας της διαδικασίας ενημέρω¬ 
σης των νεοεισαγόμενων κρατουμένων, την προσωρινή ή 
μόνιμη τοποθέτησή τους σε συγκεκριμένοτμήμα και χώρο 
του καταστήματος ή προτείνει στην Κ.Ε.Μ. τη μεταγωγή 
τους σε άλλο, καταλληλότερο κατάστημα κράτησης. 

5) Διαμορφώνει, σε συνεργασία με τον ιατρό του κατα¬ 
στήματος κράτησης, εναλλασσόμενα εβδομαδιαία προ¬ 
γράμματα συσσιτίου των κρατουμένων. 

6) Αποφασίζει και ενημερώνει προς έγκριση από τον 
Υπουργό Δικαιοσύνης την οργάνωση μορφωτικών ή άλ¬ 
λων δραστηριοτήτων των κρατουμένων. 

7) Διοργανώνει, μετά από γνώμη του Συμβούλου Εκπαί¬ 
δευσης Κρατουμένων ή του νόμιμου αναπληρωτή του, 
διαλέξεις σε κρατουμένους από μέλη Α.Ε.Ι., Τ.Ε.Ι., επι¬ 
στημονικών, επαγγελματικών, πολιτιστικών και κοινωνι¬ 
κών φορέων. 

8) Οργανώνει ψυχαγωγικές εκδηλώσεις μετά από εισή¬ 
γηση αρμόδιων φορέων και σε συνεργασία με τους κρα¬ 
τουμένους που αναλαμβάνουν σχετική πρωτοβουλία. 

9) Προσδιορίζει τις λεπτομέρειες που αφορούντην ενη¬ 
μέρωση των κρατουμένων με εφημερίδες, περιοδικά, ρα¬ 
διοφωνικές και τηλεοπτικές εκπομπές. 

10) Αποφασίζει για την παράκαμψη του ωρολογίου προ¬ 
γράμματος σύμφωνα με το άρθρο 8 παρ. 6του παρόντος. 

11) Επιτρέπει την επίσκεψη σε κρατουμένους ατόμων ή 
συλλόγων, εκτός συγγενών μέχρι τετάρτου βαθμού και 
συνηγόρων, που εκτιμάται ότι θα ασκήσουν ευμενή επί¬ 
δραση στους κρατουμένους, σύμφωνα με το άρθρο 21 
παρ. 9-11 και 13 του παρόντος. Οι εκπρόσωποι φορέων, 
εταιριών και συλλόγων μπορούν να επισκέπτονται τους 
κρατουμένους κατόπιν αδείας του Υπουργού Δικαιοσύ¬ 
νης, η οποία θεωρείται ότι έχει χορηγηθεί, αν δεν απαντη¬ 
θεί η σχετική πρόταση του Συμβουλίου Φυλακής εντός 
τριών ημερών. 

12) Διευκολύνει την επικοινωνία αλλοδαπών κρατουμέ¬ 
νων με πρόσωπα που κρίνει ότι συμβάλλουν στην εξομά¬ 
λυνση των ειδικών προβλημάτων, τα οποία δημιουργού- 
νται από την κράτηση τους. 

13) Λαμβάνει μέτρα τάξης και κάθε άλλο συναφές και 
ανάλογο με τις περιστάσεις μέτρο για τη διατήρηση και 
την αποκατάσταση της τάξης και της ασφάλειας του κα¬ 
ταστήματος κράτησης. Σε έκτακτες περιπτώσεις εγκρίνει 
τα μέτρα αυτά εντός 24 ωρών από τη λήψη τους από τον 
διευθυντή. 

14) Λαμβάνει τα ενδεδειγμένα μέτρα προφυλακτικής 
μόνωσης ή κατευνασμού των κρατουμένων σε περιπτώ¬ 
σεις απόπειρας αυτοκτονίας, άλλων αυτοκαταστροφικών 
πράξεων, μεταδοτικών νόσων ή διατάραξης των ψυχικών 
λειτουργιών, μετά από γνωμάτευση ιατρού κατάλληλης 
ειδικότητας και, σε περίπτωση απουσίας του, ανεξάρτη¬ 
τα από την ειδικότητα και την εργασιακή του σχέση. Σε 
έκτακτες περιπτώσεις εγκρίνει τα μέτρα αυτά εντός 24 
ωρών από τη λήψη τους από τον διευθυντή ή το νόμιμο 
αναπληρωτή του ή τον αρχιφύλακα. 

15) Προτείνει στον Υπουργό Δικαιοσύνης την απονομή 
αμοιβών σε κρατουμένους για αξιέπαινες πράξεις τους, 
σε συνεργασία με το Πειθαρχικό Συμβούλιο. 

16) Διατυπώνει γνώμη προς την Κ.Ε.Μ. για τη μεταγωγή 
κρατουμένων για λόγους προσωπικούς, οικογενειακούς, 
εκπαιδευτικούς και για τοποθέτηση σε εργασία. 


17) Προτείνει στην Κ.Ε.Μ. τη μεταγωγή ασθενών κρα¬ 
τουμένων σε θεραπευτικά καταστήματα κράτησης ή σε 
νοσηλευτικά ιδρύματα και μεριμνά για την πραγματοποί¬ 
ησή της, εάν η Κ.Ε.Μ. δεν αποφασίσει εντός είκοσι ημε¬ 
ρών από την υποβολή της πρότασης. 

18) Προτείνει στην Κ.Ε. Μ. τη μεταγωγή κρατουμένων, οι 
οποίοι δημιουργούν σοβαρά προβλήματα στην κοινή δια¬ 
βίωση ή την ομαλή λειτουργία του καταστήματος κράτη¬ 
σης. 

19) Προσκαλεί ιερέα ή εκπρόσωπο θρησκεύματος ή 
δόγματος για να εκφράσει τη γνώμη του σε θέματα που 
άπτονταιτου λειτουργήματος του. 

20) Καθορίζει τους ειδικότερους όρους επικοινωνίας 
των κρατουμένων μετά κοινόχρηστα τηλέφωνα καιτις πε¬ 
ριπτώσεις επικοινωνίας με άτομα τα οποία δεν έχουν δι¬ 
καίωμα επίσκεψης. 

21) Αποφασίζει για την άδεια ή απαγόρευση τέλεσης 
στο κατάστημα γόμων, θρησκευτικών ή πολιτικών, βαπτί- 
σεων και άλλων τελετών που αφορούν κρατουμένους ή 
τέκνα τους. 

22) Επιτρέπει σε κρατουμένους, ύστερα από αίτησή 
τους, τη χρήση διάφορων αντικειμένων τα οποία εξυπη¬ 
ρετούν εκπαιδευτικούς, καλλιτεχνικούς ή άλλους σκο¬ 
πούς, σύμφωνα με το άρθρο 11 περ. 15 του παρόντος. 

23) Έχει όσες επιπλέον αρμοδιότητες καθορίζονται με 
τον παρόντα κανονισμό. 

Άρθρο 28 

Αρμοδιότητες Συμβουλίου Εργασίας Κρατουμένων 

1. Το Συμβούλιο Εργασίας Κρατουμένων, στο οποίο 
προεδρεύει ο εισαγγελέας - επόπτης, επιλέγει, κατανέμει 
και εποπτεύει τους εργαζόμενους κρατουμένους και 
προσδιορίζει το ωράριο και τις λοιπές ώρες εργασίας και 
απασχόλησης κάθε εργαζόμενου κρατουμένου. 

2. Προτείνει στον Υπουργό Δικαιοσύνης τον αριθμό των 
θέσεων εργασίας στο κατάστημα και το χαρακτηρισμό 
τους ως θέσεων με ευεργετικό υπολογισμό ημερών ποι¬ 
νής και με αμοιβές κάθε είδους. 

3. Εγκρίνει την εργασία των κρατουμένων για δικό τους 
λογαριασμό ή ύστερα από παραγγελία του δημοσίου ή 
του ευρύτερου δημόσιου τομέα ή ιδιώτη μέσα στους χώ¬ 
ρους κράτησης, εφ’ όσον δεν παραβλάπτονται οι όροι 
ασφαλείας και εύρυθμης λειτουργίας του καταστήματος. 

4. Διατυπώνει σύμφωνη γνώμη για τη συνέχιση της 
επαγγελματικής απασχόλησης κρατουμένων ή την εργα¬ 
σία η οποία έχει εξευρεθεί γι’ αυτούς, όταν τους χορηγεί¬ 
ται άδεια ημιελεύθερης διαβίωσης. 

5. Συνεργάζεται με αρμόδιους επαγγελματικούς ή άλ¬ 
λους φορείς της περιοχής του καταστήματος ή άλλους 
παρεμφερείς κοινωνικούς φορείς για την επαγγελματική 
εκπαίδευση, κατάρτιση, μαθητεία ή εξειδίκευση των κρα¬ 
τουμένων, την εξεύρεση εργασίας και την ομαλή εκτέλε¬ 
σή της. 

6. Προτείνει στον εισαγγελέα - επόπτη, τον ευεργετικό 
υπολογισμό ημερών ποινής σε κρατουμένους, οι οποίοι 
παρέχουν εργασία οποιασδήποτε μορφής ή απασχολού¬ 
νται σε προγράμματα επαγγελματικής εκπαίδευσης ή κα¬ 
τάρτισης. 

Άρθρο 29 

Αρμοδιότητες Πειθαρχικού Συμβουλίου 

1. Το Πειθαρχικό Συμβούλιο, στο οποίο προεδρεύει ο ει¬ 
σαγγελέας - επόπτης, κυρίως εξετάζει τις γραπτές ανα¬ 
φορές για την τέλεση πειθαρχικών παραπτωμάτων από 




12482 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τους κρατουμένους και επιβάλλει τις προβλεπόμενες πει¬ 
θαρχικές ποινές. 

2. Χορηγεί στους κρατουμένους τακτικές άδειες απου¬ 
σίας από το κατάστημα. 

3. Χορηγεί στους κρατουμένους εκπαιδευτικές άδειες 
απουσίας από το κατάστημα. 

4. Χορηγεί στους κρατουμένους άδειες για ημιελεύθε- 
ρη διαβίωση. 

5. Εισηγείται στο Συμβούλιο Πλημμελειοδικών του τό¬ 
που στον οποίο αρχίζει η έκτιση της ποινής για την τμη¬ 
ματική έκτισή της. 

6. Εισηγείται στο Συμβούλιο Πλημμελειοδικών του τό¬ 
που στον οποίο αρχίζει η έκτιση της ποινής για την αντι¬ 
κατάστασή της με παροχή κοινωφελούς εργασίας. 

7. Απονέμει, σε συνεργασία με τον Υπουργό Δικαιοσύ¬ 
νης, ύστερα από πρόταση του Συμβουλίου Φυλακής, 
αμοιβές σε κρατουμένους για τις αξιέπαινες πράξεις 
τους. 

“Αρθρο 30 
Μεταγωγές 

1. Οι μεταγωγές κρατουμένωνπαραγγέλλονται α) ύστε¬ 
ρα από αίτηση των ιδίων για λόγους προσωπικούς, οικο¬ 
γενειακούς, εκπαιδευτικούς και για τοποθέτηση σε εργα¬ 
σία, β) ύστερα από γνωμάτευση ιατρού για λόγους υγεί¬ 
ας, γ) από τον αρμόδιο εισαγγελέα για λόγους 
δικονομικούς δ) με πρωτοβουλία του Συμβουλίου Φυλα¬ 
κής ή του διευθυντή για λόγους σχετικούς με την ομαλή 
λειτουργίατου καταστήματος κράτησης καιε) για λόγους 
ενηλικίωσης σύμφωνα με τον Σωφρονιστικό Κώδικα. 

2. Οι μεταγωγές πραγματοποιούνται με τη διαδικασία 
και υπό τις προϋποθέσεις που περιγράφονται στο Σω¬ 
φρονιστικό Κώδικα και τη σχετική εγκύκλιο. 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΚΡΑΤΟΥΜΕΝΩΝ 
Άρθρο 31 

Δικαιώματα κρατουμένων 

Κατά την εκτέλεση της ποινής ή την για οποιοδήποτε 
άλλο λόγο εισαγωγή και παραμονή των κρατουμένων στο 
κατάστημα, βάσει έγγραφης παραγγελίας αρμόδιου ορ¬ 
γάνου συνοδευόμενης από σχετικό νόμιμο τίτλο, δεν πε¬ 
ριορίζεται κανένα άλλο ατομικό δικαίωμα αυτών εκτός 
από το δικαίωμα στην προσωπική ελευθερία. Όλοι οι κρα¬ 
τούμενοι μπορούν να ασκούν τα δικαιώματα που τους 
αναγνωρίζουν το Σύνταγμα και οι ειδικοί κατά περίπτωση 
κανόνες δικαίου, αυτοπροσώπως ή με αντιπρόσωπο. Ει¬ 
δικότερα οι κρατούμενοι δικαιούνται: 

1) Να τους διασφαλίζεται ο σεβασμός της αξιοπρέπει- 
άςτους. 

2) Να μην τυγχάνουν καμιάς διακριτικής μεταχείρισης. 
Ειδική μεταχείριση δικαιολογείται μόνον προκειμένου να 
εξυπηρετηθούν ειδικές ανάγκες που απορρέουν από τη 
νομική ή πραγματική κατάστασή τους (λόγοι κράτησης, 
ηλικία, οικογενειακή κατάσταση, κατάσταση υγείας, πο¬ 
λιτισμικές ιδιαιτερότητες κ.ο.κ.). 

3) Να αναφέρονται εγγράφως σε κάθε δημόσια αρχή, 
εντός ή εκτός καταστήματος κράτησης και να ζητούν έν- 
νομη προστασία από τα δικαστήρια. Στο πλαίσιο αυτό δι¬ 
καιούνται να αναφέρονται εγγράφως στο Συμβούλιο Φυ¬ 
λακής σε περίπτωση παράνομης ενέργειας σε βάρος 
τους ή παράνομης εντολής του προσωπικού για τις οποί¬ 
ες δεν προβλέπεται κάποιο ένδικο βοήθημα και προ¬ 
σφεύγουν στο Συμβούλιο Πλημμελειοδικών του τόπου 


έκτισης της ποινής αν απορριφθεί το αίτημά τους, εντός 
δεκαπέντε ημερών από την κοινοποίηση σε αυτούς της 
απόφασης ή, αν δεν ληφθεί απόφαση, εντός μηνός από 
την υποβολή της έγγραφης αναφοράς τους. Σε περίπτω¬ 
ση προσφυγής ενώπιον του Συμβουλίου Πλημμελειοδι- 
κών δικαιούνται να καταθέσουν υπόμνημα ή, αν το ζητή¬ 
σει το Συμβούλιο, να εμφανισθούν αυτοπροσώπως ή με 
συνήγορο. 

4) Να απευθύνουν αναφορές ή επιστολές σε διεθνείς 
οργανισμούς οι οποίες διαβιβάζονται από τη διεύθυνση 
του καταστήματος χωρίς να ελέγχεται το περιεχόμενό 
τους, το αργότερο εντός τριών ημερών από την πρωτο¬ 
κόλλησή τους σε ιδιαίτερο βιβλίο. 

5) Να ζητούν νομική βοήθεια, όταν βρίσκονται σε τεκ¬ 
μηριωμένη οικονομική αδυναμία πρόσβασης στη δικαιο¬ 
σύνη σύμφωνα με τα προβλεπόμενα στο άρθρο 33 του 
παρόντος. 

6) Να ψηφίζουν, κατά τις βουλευτικές εκλογές και τις 
εκλογές για την ανάδειξη των Ελλήνων βουλευτών του 
Ευρωπαϊκού Κοινοβουλίου, σε εκλογικό τμήμα εντός του 
καταστήματος, εφόσον δεν τους έχει επιβληθεί αμετά- 
κλητα παρεπόμενη ποινή στέρησης των πολιτικών τους 
δικαιωμάτων. 

7) Να διαβιούν σε ατομικό κελί εφόσον το επιβάλλουν οι 
ανάγκες τους και το επιτρέπουν οι κτιριακές συνθήκες 
του καταστήματος. 

8) Να απολαμβάνουν ιατρικής και φαρμακευτικής περί¬ 
θαλψης ανάλογου επιπέδου με αυτό του λοιπού πληθυ¬ 
σμού. 

9) Να εξετάζονται από τον ιατρό του καταστήματος κα¬ 
τά την εισαγωγή τους και στη συνέχεια ανά εξάμηνο ή 
όποτε το ζητήσουν. 

10) Ναπαρακολουθούνται, αντο επιθυμούν, από θερά¬ 
ποντες ιατρούς της επιλογής τους με παρουσία του ια¬ 
τρού του καταστήματος και με δικές τους δαπάνες. 

11) Να καλούν τον ιατρό του καταστήματος ή ιατρό της 
επιλογής τους για τη διαπίστωση της κατάστασης της σω¬ 
ματικής, ψυχικής και πνευματικής τους υγείας, όταν κα¬ 
τέρχονται σε απεργία πείνας. 

12) Να καλείται ο τοπικά αρμόδιος ιατροδικαστής ή ια¬ 
τρός σύμφωνα με το άρθρο 24 παρ. 4 ΣΚ. σε περίπτωση 
διαφωνίας μεταξύ ιατρού του καταστήματος και του ια¬ 
τρού της επιλογής των κρατουμένων. 

13) Να παραπέμπονται για νοσηλεία σε θεραπευτικό κα¬ 
τάστημα κρατουμένων ή σε δημόσιο, δημοτικό, κοινοτικό 
ή άλλο θεραπευτήριο, αν δεν είναι δυνατή η νοσηλεία 
τους στο κατάστημα όπου κρατούνται. 

14) Να αρνούνται, εφόσον δεν συναινούν, να υποβλη¬ 
θούν σε κάθε είδους ιατρική ή εργαστηριακή εξέταση, ια- 
τροχειρουργική επέμβαση ή θεραπευτική αγωγή, εκτός 
εάν υπάρχει υπόνοια μεταδοτικού νοσήματος που μπορεί 
να θέσει σε κίνδυνο την υγεία των λοιπών κρατουμένων. 

15) Να μην υποβάλλονται, ακόμη και αν συναινούν, σε 
ιατρικά ή συναφή πειράματα που θέτουν σε κίνδυνο τη 
ζωή και την υγεία τους ή προσβάλλουν την αξιοπρέπεια 
και την προσωπικότητά τους. 

16) Να εισάγονται σε ειδικό τμήμα νοσηλείας του κατα¬ 
στήματος κράτησης ή σε θεραπευτικό κατάστημα κράτη¬ 
σης, αν ασθενήσουν ή παρουσιάσουν έντονα προβλήμα¬ 
τα ψυχικής υγείας. 

17) Να λαμβάνουν κατάλληλη διατροφή από το κράτος, 
τρεις φορές την ημέρα, βάσει εναλλασσόμενων εβδομα¬ 
διαίων προγραμμάτων συσσιτίου. 

18) Να προμηθεύονται, εφ’ όσον το επιθυμούν, με δικές 
τους δαπάνες, πρόσθετα τρόφιμα ή άλλα επιτρεπόμενα 
είδη από το πρατήριο - καντίνα ή το κυλικείο ή τον επιλεγ¬ 
μένο προμηθευτή του καταστήματος. 

19) Να καλύπτονται οι ανάγκες ειδικής δίαιτας ή συ¬ 
μπληρωματικής τροφής για λόγους υγείας, ύστερα από 
γραπτή γνωμάτευση του ιατρού του καταστήματος ή να 
προμηθεύονται, σύμφωνα με τα παραπάνω, είδη και να 
παρασκευάζουν φαγητό με απόφαση του διευθυντή κα¬ 
τόπιν σύμφωνης γνώμης του ιατρού. 

20) Να φέρουν ατομική ενδυμασία της επιλογής τους 
και, όσοι έχουν ανάγκη να λαμβάνουν επαρκή ενδυμασία 
και υποδήματα με μέριμνα της διεύθυνσης του καταστή¬ 
ματος. Οι εργαζόμενοι να λαμβάνουν επίσης ρουχισμό, 
ανάλογα με το αντικείμενο της εργασίας τους. 

21) Να ενημερώνονται με εφημερίδες, περιοδικά, ρα¬ 
διοφωνικές και τηλεοπτικές εκπομπές, να έχουν πρόσβα¬ 
ση σε δανειστική βιβλιοθήκη του καταστήματος και να 
προμηθεύονται βιβλία εκτός καταστήματος. 

22) Να ασκούν τα θρησκευτικά τους καθήκοντα και να 
επικοινωνούν με αναγνωρισμένους εκπροσώπους του 
θρησκεύματος και του δόγματός τους. Η άσκηση των 
θρησκευτικών καθηκόντων γίνεται τακτικά, στο ναό ή άλ¬ 
λο κατάλληλα διαμορφωμένο χώρο του καταστήματος, 
μετά από απόφαση του Συμβουλίου Φυλακής. 

23) Να ζητούν, και αν κριθεί αναγκαίο να παρευρίσκο- 
νται σε συνεδρίαση του Συμβουλίου Φυλακής που τους 
αφορά. Επίσης να καλούνται ενώπιοντου αρμοδίου για τη 
χορήγηση των αδειών οργάνου για την παροχή των ανα¬ 
γκαίων διευκρινίσεων. 

24) Να έχουν μαζί τους το/α παιδί/ά τους, αν είναι μητέ¬ 
ρες, μέχριςότουγίνει/ουν3ετών. Εφόσον οι συνθήκες το 
επιτρέπουν, να τοποθετούνται σε κατάλληλα διαμορφω¬ 
μένο χώρο. 

25) Να ζητούν τη διενέργεια κάθε σωματικής έρευνας 
σε ιδιαίτερο χώρο από 2 υπαλλήλους του ιδίου φύλου και 
κατά τρόπο που να μη θίγει την αξιοπρέπειάτους. 

26) Να περπατούν ή να ασκούνται ατομικά στο προαύ¬ 
λιο τουλάχιστον 1 ώρα την ημέρα. 

27) Να έχουν ατομικό λογαριασμό που σχηματίζεται 
από α) τα χρήματα που έφεραν μαζί τους οι ίδιοι ή που β), 
κατά τη διάρκεια της κράτησης, κατέθεσαν συγγενείς ή 
άλλοι ή γ) απέκτησαν ο ίδιοι με την εργασία τους. 

28) Να υπάγονται σε ασφάλιση του ΙΚΑ κατά του κινδύ¬ 
νου ατυχήματος, αν εργάζονται σε ορισμένες θέσεις ή 
παρακολουθούν προγράμματα επαγγελματικής κατάρτι¬ 
σης. 

29) Να δέχονται, εφόσον το επιθυμούν, επισκέψεις συ¬ 
ζύγου και συγγενών μέχρι 4ου βαθμού τουλάχιστον 1 φο¬ 
ρά την εβδομάδα. 

30) Να διευκολύνονται από τις υπηρεσίες του καταστή¬ 
ματος, αν είναι αλλοδαποί, να επικοινωνούν με διπλωμα¬ 
τικούς ή προξενικούς εκπροσώπους του κράτους της ιθα- 
γένειάςτους ή άλλου σχετικού. 

31) Να επικοινωνούν με τηλέφωνο που βρίσκεται σε κοι¬ 
νόχρηστο χώρο του καταστήματος, όπως ορίζει το Συμ¬ 
βούλιο Φυλακής και ο παρών Εσωτερικός Κανονισμός κα¬ 
θώς και να στέλνουν γράμματα ή τηλεγραφήματα, όπως 
ορίζει ο Σωφρονιστικός Κώδικας και ο παρών εσωτερικός 
κανονισμός, χωρίς να ελέγχεται το περιεχόμενο οποιοσ¬ 
δήποτε επικοινωνίας, εκτός αν ο έλεγχος γίνεται για λό¬ 
γους ασφάλειας ή διακρίβωσης ιδιαίτερα σοβαρών 
εγκλημάτων. 


32) Να προσφεύγουν στον αρμόδιο εισαγγελέα, αν 
υπάρξουν εμπόδια στο επισκεπτήριό τους ή στην τηλε¬ 
φωνική ή άλλη επικοινωνία τους. 

33) Να ζητούν την κάλυψη των δαπανών επικοινωνίας 
από την υπηρεσία, υπό την προϋπόθεση ότι δεν έχουν οι 
ίδιοι αυτή τη δυνατότητα και η υπηρεσία μπορεί να αντα- 
ποκριθεί. 

34) Να ζητούν τακτικές, έκτακτες και εκπαιδευτικές 
άδειες και σε περίπτωση δεύτερης συνεχόμενης απόρρι¬ 
ψης της αίτησής τους να προσφεύγουν στο Συμβούλιο 
Πλημμελειοδικών του τόπου έκτισης της ποινής μέσα σε 
δέκα ημέρες από την κοινοποίηση της απορριπτικής από¬ 
φασης. 

35) Να συνεχίζουν την προηγούμενη επαγγελματική 
τους απασχόληση ή να εργάζονται εντός του καταστήμα¬ 
τος ή να εργάζονται εκτός καταστήματος κράτησης, εφό¬ 
σον υπάρχει ειδικός χώρος ημιελεύθερης διαβίωσης και 
τους χορηγηθεί σχετική άδεια. 

36) Να προσφεύγουν στο Συμβούλιο Πλημμελειοδικών 
του τόπου έκτισης της ποινής εντός δέκα ημερών από την 
κοινοποίηση της απόφασης με την οποία απορρίπτεται αί¬ 
τηση για άδεια ημιελεύθερης διαβίωσης ή ανακαλείται η 
άδεια. 

37) Να ειδοποιούνται εγγράφως για το πειθαρχικό πα¬ 
ράπτωμα για το οποίο κατηγορούνται και να καλούνται 
από το αρμόδιο όργανο για υπεράσπιση και απολογία με 
διερμηνέα, εάν δεν γνωρίζουν την ελληνική γλώσσα. 

38) Να προσφεύγουν κατά των αποφάσεων του Πει¬ 
θαρχικού Συμβουλίου εντός πέντε ημερών στο Συμβού¬ 
λιο Πλημμελειοδικών του τόπου έκτισης της ποινής. 

39) Να ζητούν τη μεταγωγή τους σε άλλο κατάστημα 
κράτησης για λόγους προσωπικούς, οικογενειακούς, εκ¬ 
παιδευτικούς και για τοποθέτηση σε εργασία. 

40) Να λαμβάνουν γνώση, προφορικά ή με χορήγηση 
αντιγράφων, αυτοπροσώπως ή με νόμιμο εκπρόσωπό 
τους, των μητρώων και ατομικών δελτίων που τηρούνται 
στο κατάστημα σύμφωνα με το άρθρο 23 παρ. 2 - 5 Σω¬ 
φρονιστικού Κώδικα καθώς και του μητρώου ιατρικών 
εξετάσεών τους. 

Άρθρο 32 

Δυνατότητες κρατουμένων 

Εκτός από τα δικαιώματα του προηγούμενου άρθρου οι 
κρατούμενοι διευκολύνονται στην άσκηση των δικαιωμά- 
τωντους με δυνατότητες και μέτρατα οποίαλαμβάνονται 
για να ελαχιστοποιούνται οι δυσμενείς επιπτώσεις ή πα¬ 
ρενέργειες που συνεπάγεται η εκτέλεση των ποινών και 
των μέτρων ασφαλείας κατά της ελευθερίας. Ειδικότερα 
οι κρατούμενοι μπορούν: 

1) Να ενημερώνονται από τον διευθυντή, κατά την εισα¬ 
γωγή τους στο κατάστημα και σε γλώσσα που κατανοούν, 
για τα δικαιώματα και τις υποχρεώσεις τους και για τον 
παρόντα κανονισμό και να λαμβάνουν σχετικό ενημερωτι¬ 
κό έντυπο. 

2) Να ενημερώνονται από τον κοινωνικό λειτουργό για 
την παρεχόμενη από την κοινωνική υπηρεσία συμπαρά¬ 
σταση και να λαμβάνουν την απαραίτητη συνδρομή. 

3) Να λαμβάνουν από τη διεύθυνση του καταστήματος 
τα απαραίτητα μέσα για την ατομική υγιεινή και την καθα¬ 
ριότητα των ιδίων και των ειδών ένδυσης και ρουχισμού 
τους. 

4) Να ενημερώνονται σε θέματα υγιεινής και πρόληψης 
του ΑΙϋδ και άλλων μεταδοτικών νοσημάτων. 

5) Ναδιακοσμούντονατομικότουςχώρο ελεύθερα, εφ’ 
όσον δεν διαταράσσουν τη συμβίωση και δεν παρακωλύ- 
ουντον έλεγχο προς τήρηση των όρων ασφαλείας του κα¬ 
ταστήματος. 

6) Να χρησιμοποιούν δικά τους κλινοσκεπάσματα και 
πετσέτες και, όσοι δεν διαθέτουν, να λαμβάνουν τα είδη 
αυτά με μέριμνα της διεύθυνσης του καταστήματος. 

7) Να συμμετέχουν και να συνεργάζονται σε εκπαιδευ¬ 
τικές, μορφωτικές, αθλητικές, πολιτιστικές, καλλιτεχνι¬ 
κές και ψυχαγωγικές εκδηλώσεις και άλλες δραστηριότη¬ 
τες δημιουργικής αξιοποίησης του χρόνου της κράτησης. 

8) Να υποβάλλουν αιτήματα σε εκπροσώπους και λει¬ 
τουργούς θρησκευμάτων και δογμάτων να τους επισκέ¬ 
πτονται με σκοπό ιδίως την ηθική στήριξή τους. Τα αιτή¬ 
ματα, ύστερα από πρόταση του Συμβουλίου Φυλακής δια¬ 
βιβάζονται στο Υπουργείο Δικαιοσύνης το οποίο εγκρίνει 
ή απορρίπτει τη χορήγηση άδειας εντός τριών ημερών, 
άλλως θεωρείται ότι η γνώμη του Συμβουλίου Φυλακής 
έχει γίνει δεκτή. 

9) Να εργάζονται για δικό τους λογαριασμό μέσα στο 
κατάστημα. 

10) Να έχουν πρόσβαση σε γραμματοκιβώτιο και η αλ¬ 
ληλογραφία τους να διεκπεραιώνεται με ταχύτητα. 

11) Να δέχονται επισκέψεις και άλλων ατόμων, εκτός 
συζύγου και των συγγενών μέχρι 4ου βαθμού, τουλάχι¬ 
στον 1 φορά το δεκαπενθήμερο, όταν οι ίδιοι το ζητήσουν 
και το επιτρέψει το Συμβούλιο Φυλακής κρίνοντας ότι τα 
πρόσωπα αυτά μπορούν να ασκήσουν ευμενή επίδραση. 

12) Να ταξιδεύουν με δαπάνες του καταστήματος με 
δημόσια μεταφορικά μέσα, εάν δεν μπορούν να καταβά¬ 
λουν τη δαπάνη του ταξιδιού τους όταν λαμβάνουν τακτι¬ 
κή άδεια. 

13) Να επιδοτούνται από τα Κεφάλαια Εργασίας Κρα¬ 
τουμένων για την κάλυψη τουλάχιστον των απολύτως 
αναγκαίων εξόδων, όταν λαμβάνουν εκπαιδευτική άδεια. 

14) Να μετάγονται χωρίς να θίγεται η αξιοπρέπειά τους 
και η μεταγωγή τους να αναβάλλεται εάν υπάρχει κίνδυ¬ 
νος ζωής ή σοβαρής και μόνιμης βλάβης της υγείας τους. 

15) Να ζητούν ενημέρωση για τη νομική και κοινωνική 
τους κατάσταση και υποστήριξη για την προσαρμογή 
τους στην κοινωνική ζωή μετά την αποφυλάκιση, συμπε¬ 
ριλαμβανομένων της εξασφάλισης στέγης και της ανεύ¬ 
ρεσης εργασίας. 

16) Να ζητούν να ανασταλεί, διακοπεί ή χαριστεί η πει¬ 
θαρχική ποινή περιορισμού σε ατομικό κελί, αν υπάρχει 
σοβαρός κίνδυνος για τη ζωή ή την υγεία τους ή αν με 
εξαιρετικές ενέργειες δείχνουν ότι ενισχύθηκε η συναί¬ 
σθηση ευθύνηςτους. 

17) Να αμείβονται για τις αξιέπαινες πράξεις τους σύμ¬ 
φωνα με τα άρθρα 67 και 70 παρ. 1 του Σωφρονιστικού 
Κώδικα. 

Άρθρο 33 
Νομική βοήθεια 

1. Εάν ο κρατούμενος δηλώσει ότι βρίσκεται σε οικονο¬ 
μική αδυναμία να ασκήσει τα υπερασπιστικά του δικαιώ¬ 
ματα, ενημερώνεται το ειδικευμένο επιστημονικό προσω¬ 
πικό του καταστήματος κράτησης, το οποίο καλεί τον 
κρατούμενο να υποβάλει αίτηση με δικαιολογητικά οικο¬ 
νομικής αδυναμίας (φορολογική δήλωση και εκκαθαρι¬ 
στικό σημείωμα εφορίας, πιστοποιητικό οικονομικής αδυ¬ 
ναμίας ή χορήγησης επιδόματος πρόνοιας, πιστοποιητι¬ 
κό επιδότησης ανεργίας Ο.Α.Ε.Δ., πρακτικά δικαστικών 


αρχών ή άλλα έγγραφα από τα οποία να προκύπτει προη¬ 
γούμενη παράσταση χωρίς συνήγορο υπεράσπισης ή αυ- 
τεπάγγελτος διορισμός συνηγόρου ή αδυναμία καταβο¬ 
λής χρηματικών ποινών ή μετατροπής ποινών κατά της 
ελευθερίας σε χρηματικές κ.λπ.). 

2. Η αίτηση απευθύνεται προς τον εισαγγελέα επόπτη 
και σ’ αυτήν επισυνάπτονται σημειώματα των τμημάτων 
κοινωνικής εργασίας και οικονομικού του καταστήματος 
κράτησης σχετικά με την πιθανολογούμενη απορία ή οι¬ 
κονομική αδυναμία του αιτούντος κρατουμένου. 

3. Η αίτηση και τα σχετικά δικαιολογητικά ελέγχονται 
από τον εισαγγελέα - επόπτη συνεπικουρούμενο από το 
ειδικευμένο επιστημονικό προσωπικό του καταστήματος 
και, είτε ζητείται η συμπλήρωσή τους με πρόσθετα δικαι- 
ολογητικά (υπεύθυνες δηλώσεις, αντίγραφο κίνησης ατο¬ 
μικών λογαριασμών κ.λπ.) είτε, όταν κριθούν επαρκή, δια¬ 
βιβάζονται από αυτόν στην αρμόδια δικαστική αρχή με 
σχετική ένδειξη προκειμένου να εξετασθείτο αίτημα αυ- 
τεπάγγελτου διορισμού συνηγόρου ή παροχής νομικής 
βοήθειας λόγω οικονομικής αδυναμίας. Σε κάθε περίπτω¬ 
ση καταβάλλεται προσπάθεια το αίτημα να διαβιβάζεται 
τουλάχιστον δεκαπέντε ημέρες πριν από τη ανακριτική 
πράξη ή τη δικαστική ενέργεια για την οποία ζητείται ο αυ- 
τεπάγγελτος διορισμός συνηγόρου και γενικότερα παρο¬ 
χής νομικής βοήθειας. 

4. Ο ενδιαφερόμενος κρατούμενος ενημερώνεται του¬ 
λάχιστον πέντε ημέρες πριν από την ανακριτική πράξη ή 
τη δικάσιμο για το αποτέλεσμα της αίτησής του και σε πε¬ 
ρίπτωση απόρριψης έχει δικαίωμα προσφυγής ενώπιον 
του αμέσως ανώτερου οργάνου εντός τριών ημερών. 

5. Κατά τα λοιπά εφαρμόζονται οι ειδικές ρυθμίσεις για 
τον αυτεπάγγελτο διορισμό συνηγόρου και για την παρο¬ 
χή νομικής βοήθειας ως έχουν. 

Άρθρο 34 

Υποχρεώσεις κρατουμένων 

Οι κρατούμενοι έχουν μόνο τις υποχρεώσεις και τους 
περιορισμούς των δικαιωμάτων τους που προβλέπονται 
ρητά στον Σωφρονιστικό Κώδικα και στις κατ’ εξουσιοδό¬ 
τησή του εκδιδόμενες κανονιστικές πράξεις. Ειδικότερα 
οι κρατούμενοι υποχρεούνται: 

1) Να υποβάλλονται στην εκτέλεση της απόφασης, του 
βουλεύματος ή άλλου νόμιμου τίτλου βάσει του οποίου 
κρατούνται. 

2) Να συμμορφώνονται με τις νόμιμες οδηγίες και εντο¬ 
λές του προσωπικού, ώστε να εξασφαλίζεται η εύρυθμη 
λειτουργία του καταστήματος και η ασφάλεια προσώπων 
και εγκαταστάσεων. Ιδιαίτερα υποχρεούνται: α) να τη¬ 
ρούν το ωρολόγιο πρόγραμμα του καταστήματος, β) να 
κινούνται στις εκτός χώρων κράτησης εγκαταστάσεις του 
καταστήματος μόνον ύστερα από άδεια ή με συνοδεία και 
γ) να μην επικοινωνούν με κρατουμένους άλλων πτερύ¬ 
γων και τμημάτων του καταστήματος ή και άλλων κατα¬ 
στημάτων κράτησης. 

3) Να σέβονται τους συγκρατουμένους τους και να συ- 
μπεριφέρονταιπρος αυτούς και το προσωπικό με κόσμιο 
τρόπο. 

4) Να έχουν ευπρεπή συμπεριφορά όταν παρουσιάζο¬ 
νται σε ακροάσεις ή καλούνται ενώπιον των συμβουλίων 
του καταστήματος ή δέχονται επισκέπτες ή συναντώνται 
με τους συνηγόρους τους. 

5) Να συνεργάζονται με τους αρμόδιους υπαλλήλους 
κατά την υποβολή τους σε κάθε είδους έρευνα (τακτική, 
έκτακτη, σωματική και ατομικών ειδών). 

6) Να παραδίδουν προς φύλαξη οτο λογιστήριο και την 
αποθήκη του καταστήματος κάθε είδος που απαγορεύε¬ 
ται να φέρουν μαζί τους στο χώρο κράτησης και να φυ¬ 
λάσσουν τα προσωπικά τους είδη και αντικείμενα σε μια 
βαλίτσα κανονικού μεγέθους σύμφωνα με τα οριζόμενα 
στο άρθρο 11 του παρόντος. 

7) Να συντάσσουν ενυπόγραφη αίτηση όταν επιθυμούν 
να τύχουν ακρόασης από τα όργανα του καταστήματος 
και σημείωμα, όταν επιθυμούν εξέταση από ιατρό ή ακρό¬ 
αση από το ειδικευμένο επιστημονικό προσωπικό, ανα¬ 
γράφοντας το ονοματεπώνυμο, το πατρώνυμο, την πτέ¬ 
ρυγα και το κελί ή το θάλαμό τους. Οι αιτήσεις και τα ση¬ 
μειώματα αυτά ρίπτονται σε γραμματοκιβώτιο και στη 
συνέχεια οι αιτήσεις πρωτοκολλούνται. 

8) Να είναι σύντομοι όταν χρησιμοποιούν τα καρτοτη¬ 
λέφωνα και να τηρούν τη σειρά προτεραιότητας. 

9) Να εκτελούν την εργασία στην οποία τοποθετούνται 
ύστερα από απόφαση του Πενταμελούς Συμβουλίου Ερ¬ 
γασίας Κρατουμένων με συνέπεια και επιμέλεια. 

10) Να κάνουν καλή χρήση και να μην καταστρέφουν με 
πρόθεση εργαλεία ή άλλα αντικείμενα τα οποία χρησιμο¬ 
ποιούν στην εργασία τους. 

11) Να τηρούν τους κανόνες της ατομικής υγιεινής, να 
φροντίζουν για την καθαριότητα και τακτοποίηση των 
ατομικών τους ειδών, των χώρων κράτησης και των κοι¬ 
νόχρηστων χώρων του καταστήματος και κυρίως να μην 
προκαλούν φθορές στα αντικείμενα και στις εγκαταστά¬ 
σεις του καταστήματος. 

12) Να λαμβάνουν παρουσία του νοσηλευτή τα φάρμα¬ 
κα που τούς χορηγούνται με συνταγή ψυχιάτρου. 

13) Να υποβάλλονται σε ιατρικές εξετάσεις, ακόμη και 
παρά τη θέλησή τους, αν υπάρχει υπόνοια μεταδοτικού 
νοσήματος ή διακίνησης ναρκωτικών που μπορεί να θέσει 
σε κίνδυνο την υγεία των ιδίων ή λοιπών κρατουμένων. Αν 
παρά ταύτα αρνούνται, τίθενται σε προφυλακτική μόνω¬ 
ση ύστερα από γνωμάτευση ιατρού και απόφαση του 
Συμβουλίου φυλακής, ή σε έκτακτες περιπτώσεις, από 
τον διευθυντή και σε απουσία του από τον αρχιφύλακα, 
πάντοτε ύστερα από ενημέρωση ιατρού. Στις περιπτώ¬ 
σεις αυτές ενημερώνεται και το Συμβούλιο Φυλακής και 
πραγματοποιούνται ημερήσιες επισκέψεις ιατρού, ο 
οποίος συντάσσει σχετική αναφορά. 

14) Να υποβάλλονται σε ενδοσωματική ή ακτινολογική 
έρευνα από ιατρό, ακόμη και παρά τη θέλησή τους α) αν 
υπάρχει εύλογη αιτία για απόκρυψη ναρκωτικών ουσιών 
ή άλλη αιτία που δικαιολογεί την έρευνα αυτή ή β) όταν 
διενεργείται ιατρική πράξη αναγκαία για την υγεία τους, 
πάντοτε ύστερα από εντολή του εισαγγελέα επόπτη. 

15) Να τοποθετούνται, ύστερα από έγκριση του εισαγ- 
γελέα-επόπτη, σε ειδικούς χώρους προς ολιγοήμερη πα¬ 
ρακολούθηση, έωςτριώνημερών, η οποία μπορεί σε εξαι¬ 
ρετικές περιπτώσεις να παρατείνεται επί ένα τριήμερο, 
όταν εκτιμάται, βάσει συγκεκριμένων στοιχείων, ότι θα 
επιχειρήσουν να εισαγάγουν στο κατάστημα κράτησης 
απαγορευμένες ουσίες τις οποίες έχουν αποκρύψει στο 
σώμα τους με τρόπο ώστε να μην είναι δυνατό αυτές α) να 
εντοπισθούν με σωματική έρευνα ή ακτινολογικό έλεγχο 
ή β) να αφαιρεθούν αφού εντοπισθούν. Καθ’ όλη τη διάρ¬ 
κεια της παραμονής στους χώρους παρακολούθησης 
λαμβάνεται μέριμνα για τη χρήση ειδικής τουαλέτας. 

16) Να μην κατέχουν και χρησιμοποιούν με οποιονδή- 
ποτε τρόπο απαγορευόμενα από το νόμο και τον παρόντα 
κανονισμό είδη και ειδικότερα κινητό τηλέφωνο. 


17) Να μη συναλλάσσονται με συγκρατουμένους τους 
χρησιμοποιώντας προς τούτο επιτρεπόμενα για ατομική 
χρήση είδη ή αγαθά. 

18) Να μην παρεμποδίζουν με οποιοδήποτε τρόπο τον 
τεχνητό φωτισμό του κελιού ή του θαλάμου τους και να δι¬ 
ευκολύνουν την καταμέτρηση και τον οπτικό έλεγχο. 

19) Να μην καταθέτουν χρήματα κατά τη διάρκεια της 
κράτησης και έως την αποφυλάκισή τους σε λογαριασμό 
άλλου κρατουμένου, εκτός εάν πρόκειται για συγγενή μέ¬ 
χρι τετάρτου βαθμού. 

20) Να υποβάλλονται σε πειθαρχικό και ποινικό έλεγχο 
και υπέχουν αστική ευθύνη για τη μη συμμόρφωσή τους 
στα ανωτέρω, σύμφωνα με τις διατάξεις του Σωφρονιστι¬ 
κού, του Ποινικού ή του Αστικού Κώδικα και των ειδικών 
νόμων. 

Άρθρο 35 

Προετοιμασία για την απόλυση 

1. Οι κρατούμενοι, από την εισαγωγή τους στο κατά¬ 
στημα κράτησης και καθ’ όλο το διάστημα της παραμονής 
τους σ’ αυτό υποβάλλονται σε μεταχείριση που προσανα¬ 
τολίζεται στην εξασφάλιση της δίκαιης εκδίκασης της 
υπόθεσής τους εάν είναι υπόδικοι και της προσαρμογής 
τους στο νόμιμο κοινωνικό βίο εάν είναι κατάδικοι. 

2. Στο πλαίσιο της παραγράφου 1 του παρόντος άρ¬ 
θρου: 

α) Οι υπόδικοι διευκολύνονται για να προετοιμάσουν 
την υπεράσπισή τους ενώπιον των δικαστικών αρχών. 

β) Οι κρατούμενοι συνεργάζονται, εάν επιθυμούν, για 
τον σχεδίασμά προγράμματος εποικοδομητικής μεταχεί¬ 
ρισης από το ειδικευμένο επιστημονικό προσωπικό (συμ¬ 
μετοχή σε εκπαίδευση, εργασία, επαγγελματική κατάρτι¬ 
ση, ειδικές θεραπευτικές ομάδες κ.λπ.) ώστε να περιορί¬ 
ζεται η περαιτέρω υποβάθμιση της πραγματικής και 
νομικής κατάστασής τους και η επιδείνωση της θέσης των 
προσώπων που εξαρτώνται από αυτούς. 

3. Τα αρμόδια όργανα του καταστήματος κράτησης με¬ 
ριμνούν προκειμένου να εξασφαλίζεται σε όλους τους 
κρατουμένους η δυνατότητα να εντάσσονται σε θεσμούς 
έκτισης των ποινών με τους οποίους αξιοποιείται δημι¬ 
ουργικά ο χρόνος της κράτησης και ενισχύονται οι δεσμοί 
των κρατουμένων με το ευρύτερο κοινωνικό περιβάλλον, 
ιδίως όταν πλησιάζει ο χρόνος για την οριστική ή υπό όρο 
απόλυσή τους. 

ΚΕΦΑΛΑΙΟ Ε' 

ΚΑΘΗΚΟΝΤΑ ΠΡΟΣΩΠΙΚΟΥ 
Άρθρο 36 

Γενικά καθήκοντα προσωπικού 

1. Το προσωπικό οφείλει να συνεργάζεται και να συντο¬ 
νίζει τις ενέργειές του για την εξασφάλιση της εύρυθμης 
λειτουργίας του καταστήματος και την ακώλυτη άσκηση 
των δικαιωμάτων των κρατουμένων. Ειδικότερα σε θέμα¬ 
τα ασφαλείας του καταστήματος τα μέλη του προσωπι¬ 
κού συνεργάζονται τόσο με τους επόπτες εισαγγελείς, 
όσο και με την υπηρεσία εξωτερικής φρούρησης του κα¬ 
ταστήματος. 

2. Το προσωπικό κατά την είσοδό του στο κατάστημα 
κράτησης υποβάλλεται σε ηλεκτρονικό ή άλλου είδους 
έλεγχο ανίχνευσης απαγορευμένων ουσιών και αντικει¬ 
μένων. 

3. Το προσωπικό υποχρεούται σε ομοιόμορφη εμφάνι¬ 
ση όσον αφορά την ενδυμασία. Της υποχρέωσης αυτής 




12486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εξαιρούνται ο προϊστάμενος της διεύθυνσης, το ιατρικό 
προσωπικό, το τεχνικό προσωπικό, το ειδικευμένο επι¬ 
στημονικό προσωπικό, οι ιερείς και οι γυμναστές. 

4. Το προσωπικό οφείλει να ενημερώνει, το ταχύτερο 
δυνατό, τον αρμόδιο ιατρό, όταν αυτός απουσιάζει από το 
κατάστημα κράτησης, σχετικά με έκτακτα περιστατικά 
που αφορούν την υγεία και τη ζωή των κρατουμένων. 

5. Το προσωπικό απαγορεύεται: 

α. να εγκαταλείπει τη θέση του χωρίς προηγούμενη 
άδεια και αντικατάσταση, 

β. να εισάγει στο κατάστημα και να εξάγει από αυτό χω¬ 
ρίς άδεια οποιοδήποτε αντικείμενο, 
γ. να εισάγει στο κατάστημα οποιοδήποτε αντικείμενο 
προσωπικής χρήσης (αυτοκίνητο, ηλεκτρική συσκευή 
κ.λπ.) για οποιαδήποτε επισκευή ή άλλη εργασία, εκτός 
εάν λειτουργεί σχετικό εγκεκριμένο πρόγραμμα. 

δ. να χρησιμοποιεί κινητό τηλέφωνο, υπηρεσιακό ή προ¬ 
σωπικό, εξαιρουμένων του διευθυντή, του αρχιφύλακα 
και των ιατρών σε ώρα υπηρεσίας, 
ε. να συναλλάσσεται και να αναπτύσσει ιδιαίτερες σχέ¬ 
σεις με κρατουμένους, συγγενείς και φίλους τους, συνη¬ 
γόρους και προμηθευτές του καταστήματος, 
στ. να εκμεταλλεύεται την εργασία των κρατουμένων 
για προσωπικό όφελος. 

Άρθρο 37 

Καθήκοντα διευθυντή 

Ο διευθυντής προϊσταται όλων των υπηρεσιών του κα¬ 
ταστήματος κράτησης, είναι υπεύθυνος για την ομαλή 
λειτουργία τους και ασκεί καθήκοντα ειδικού ανακριτικού 
υπαλλήλου κατά το άρθρο 34 Κ.Π.Δ. για τις αξιόποινες 
πράξεις που τελούνται στο χώρο του καταστήματος. Ει¬ 
δικότερα ο διευθυντής: 

1) Μεριμνά για την ορθή εφαρμογή των νόμων, διαταγ¬ 
μάτων, κανονισμών, εγκυκλίων κ.λπ., εκδίδοντας τις εκά- 
στοτε απαιτούμενες οδηγίες, και είναι υπεύθυνος για τη 
νομιμότητα της κράτησης κάθε κρατουμένου. 

2) Μεριμνά για την τήρηση της τάξης και της ασφάλειας 
του καταστήματος κράτησης εκδίδοντας τις απαιτούμε - 
νες εντολές στο πλαίσιο λειτουργίας των διαφόρων συμ¬ 
βουλίων του καταστήματος. 

3) Επιθεωρεί τακτικά το κατάστημα κράτησης και ελέγ¬ 
χει όλες τις υπηρεσίες. 

4) Καλεί καθημερινά τους αρμόδιους υπαλλήλους σε 
αναφορά σχετικά με τη λειτουργία του καταστήματος και 
συνεργάζεται με αυτούς για ό,τι αφορά την υπαγωγή των 
κρατουμένων στις διατάξεις του Σωφρονιστικού Κώδικα. 

5) Ελέγχει την ταμειακή κατάσταση του καταστήματος, 
καθώς και την ορθή τήρηση όλων των βιβλίων γραμματεί¬ 
ας, διαχείρισης, αρχιφυλακείου, ιατρείου, κοινωνικής 
υπηρεσίας κ.λπ. 

6) Δίνει οδηγίες προς το προσωπικό, εγγράφως, υπάτη 
μορφή ημερήσιας διαταγής. 

7) Ορίζει, μετά από εισήγηση του Αρχιφύλακα, το χώρο 
εργασίας και τα καθήκοντα που ασκεί κάθε μέλος του φυ- 
λακτικού προσωπικού (φύλακας ή τοποθέτης) στο χώρο 
αυτό. 

8) Δέχεται, ο ίδιος ή εξουσιοδοτημένος από αυτόν 
υπάλληλος, σε ακρόαση τους νεοεισαγόμενους κρατου¬ 
μένους, το αργότερο την επόμενη εργάσιμη ημέρα από 
την εισαγωγή τους, τους ενημερώνει σε γλώσσα κατα¬ 
νοητή από αυτούς για τα δικαιώματα και τις υποχρεώσεις 
τους και για τον παρόντα κανονισμό και τους παραδίδει 


σχετικό ενημερωτικό έντυπο που εκδίδεται από το Υπουρ¬ 
γείο Δικαιοσύνης. 

9) Συγκαλεί το Συμβούλιο Φυλακής σύμφωνα με το άρ¬ 
θρο 10 του Σωφρονιστικού Κώδικα, τακτικά και εκτάκτως 
και προεδρεύει των συνεδριάσεων. 

10) Λαμβάνει, κατά τη διάρκεια της κράτησης οποιου- 
δήποτε κρατουμένου, τα αναγκαία κατά περίπτωση μέ¬ 
τρα προς ελαχιστοποίηση των δυσμενών επιπτώσεων ή 
παρενεργειών τις οποίες συνεπάγεται η εκτέλεση των 
ποινών και των μέτρων ασφαλείας κατά της ελευθερίας. 

11) Καλεί εξωτερικούς ιατρούς και νοσοκόμους αμειβό- 
μενους κατ’ επίσκεψιν για την 24ωρη κάλυψη των παρου- 
σιαζόμενων αναγκών στην περίπτωση που στο κατάστη¬ 
μα κράτησης δεν υπηρετεί μόνιμο υγειονομικό προσωπι¬ 
κό. Αν, παρ’ όλα αυτά δεν εξευρίσκεται το παραπάνω 
προσωπικό, προτείνει στον αρμόδιο εισαγγελέα επόπτη 
να καλέσει τους κατάλληλους κατά ειδικότητα ιατρούς 
και νοσηλευτές από πίνακα των οικείων συλλόγων. 

12) Λαμβάνει, σε συνεργασία με τον ιατρό του καταστή¬ 
ματος, τα κατάλληλα μέτρα για την παρακολούθηση και 
προστασίας της υγείας των κρατουμένων που δηλώνουν 
ότι κατέρχονται σε απεργία πείνας. 

13) Ελέγχει και παρακολουθεί καθημερινά την ποιότητα 
και γενική κατάσταση του παρασκευαζόμενου συσσιτίου 
στο κατάστημα κράτησης. 

14) Επιτρέπει, μετά από σύμφωνη γνώμη του ιατρού του 
καταστήματος, την παρασκευή φαγητού σε χώρο του κα¬ 
ταστήματος από τους ίδιους τους κρατουμένους. 

15) Χορηγεί στους κρατουμένους που έχουν ανάγκη 
επαρκή ενδυμασία και υπόδηση, καθώς και κλινοσκεπά¬ 
σματα και άλλα είδη κλινοστρωμνής σε όσους δεν τα δια¬ 
θέτουν. 

16) Προμηθεύει τους κρατουμένους μετά αναγκαία εί¬ 
δη γιατηντήρηση της καθαριότητας στα είδη ένδυσης και 
ρουχισμού. 

17) Συμμετέχει ως μέλος στο Συμβούλιο Εργασίας Κρα¬ 
τουμένων. 

18) Αποφασίζει, μετά από εισήγηση του διαχειριστικού 
οργάνου του καταστήματος κράτησης, την ανάληψη μέ¬ 
ρους του αδιάθετου ποσού του χρηματίου κάθε κρατου¬ 
μένου, στις προβλεπόμενες από το νόμο περιπτώσεις. 

19) Φροντίζει μέσω των αρμοδίων οργάνων του κατα¬ 
στήματος κράτησης για την έγκαιρη παραλαβή και απο¬ 
στολή τηλεγραφημάτων ή συστημένων επιστολών από 
και προς τους κρατουμένους. 

20) Μπορεί να τοποθετεί, με ημερήσια διαταγή, έναν ή 
περισσότερους βοηθούς αρχιφύλακα εκ των υπαρχιφυ- 
λάκων οι οποίοι υπηρετούν στο κατάστημα κράτησης και 
να αναθέτει σε αυτούς ορισμένες από τις αρμοδιότητες 
του αρχιφύλακα. 

21) Μεριμνά για τη διατήρηση της τάξης και της ασφά¬ 
λειας του καταστήματος κράτησης. Σε περίπτωση κατε- 
πείγοντος και όταν απουσιάζει ο εισαγγελέας επόπτης, 
όταν εκδηλώνεται ομαδική απείθεια, στάση ή αντίσταση 
κρατουμένων σε νόμιμη διαταγή και ιδίως επιστροφής και 
εγκλεισμού στα κελιά και στους θαλάμουςτους, καλείτην 
αστυνομική δύναμη προς παροχή οποιασδήποτε κατά 
την κρίση του αναγκαίας συνδρομής, συμπεριλαμβανο- 
μένης, σε περίπτωση στάσης, της επέμβασης. 

22) Διατάσσειτη λήψη μέτρων τάξης, όπως αυτά περι- 
γράφονται στο άρθρο 65 παρ. 2 Σωφρονιστικού Κώδικα 
και στο άρθρο 65 του παρόντος κανονισμού, σε έκτακτες 
περιπτώσεις και όπου βίαιες ενέργειες κρατουμένων θέ- 




ΦΕΚ889 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12487 


τουν σε κίνδυνο τη ζωή, τη σωματική ακεραιότητα, την 
υγεία και την ελευθερία του προσωπικού ή των συγκρο¬ 
τούμενων τους. 

23) Συμμετέχει ως μέλος στο πειθαρχικό συμβούλιο του 
καταστήματος κράτησης, είτε αυτό συνεδριάζει για τη χο¬ 
ρήγηση τακτικών και εκπαιδευτικών αδειών στους κρα¬ 
τουμένους, είτε ως όργανο πειθαρχικού ελέγχου. 

24) Αναστέλλει, διακόπτει ή χαρίζει εν όλω ή εν μέρει την 
πειθαρχική ποινή του περιορισμού σε ειδικό κελί, σε έκτα¬ 
κτες περιπτώσεις: α) όταν υπάρχει κίνδυνος ζωής ή σο¬ 
βαρής ή μόνιμης βλάβης της υγείας των κρατουμένων ή 
β) όταν υπάρχουν σοβαρές ενδείξεις προερχόμενες από 
εξαιρετικές ενέργειες κρατουμένων οι οποίες πείθουν ότι 
έχει ενισχυθεί σημαντικά η συναίσθηση ευθύνης τους. Η 
σχετική απόφαση τίθεται στο πειθαρχικό συμβούλιο για 
έγκριση εντός δύο ημερών. 

25) Παραγγέλλειτη μεταγωγή των κρατουμένων σε θε¬ 
ραπευτικά ή νοσηλευτικά ιδρύματα σε εξαιρετικά επεί¬ 
γουσες περιπτώσεις και εφ’ όσον ο ιατρός απουσιάζει 
προκειμένου να αποτραπεί κίνδυνος ζωής ή σοβαρής και 
μόνιμης βλάβης της υγείας τους ή κίνδυνος μετάδοσης 
μολυσματικών νόσων ή βλάβης της υγείας άλλων κρα¬ 
τουμένων. Στις περιπτώσεις αυτές ειδοποιεί άμεσα τους 
συγγενείς άλλων κρατουμένων ή πρόσωπα και αρχές που 
αυτοί υποδεικνύουν. 

26) Αναφέρει αμέσως την αναβολή κάθε είδους μετα¬ 
γωγής για λόγους υγείας κ.λ.π. στην αρχή που την πα- 
ρήγγειλε. 

27) Παραγγέλλει, σε εξαιρετικά επείγουσες περιπτώ¬ 
σεις, τη μεταγωγή κρατουμένων για λόγους σχετικούς με 
την ομαλή λειτουργία του καταστήματος και γνωστοποιεί 
αμέσως την παραγγελία στο Συμβούλιο Φυλακής και στην 
Κ.Ε.Μ.. 

28) Προτείνει τη μεταγωγή κρατουμένων σε ορισμένες 
περιπτώσεις, εκθέτοντας τους λόγους που τη δικαιολο¬ 
γούν. Στην περίπτωση αυτή απαιτείται και σύμφωνη γνώ¬ 
μη του Συμβουλίου Φυλακής, που συνεδριάζει χωρίς τη 
συμμετοχή του διευθυντή, υπό την προεδρία του εισαγ¬ 
γελέα επόπτη. 

29) Διατάσσει την κάθε είδους αποφυλάκιση των κρα¬ 
τουμένων. 

30) Ανακοινώνει αμέσως κάθε θάνατο κρατουμένου 
στις αρμόδιες δικαστικές αρχές, στον Υπουργό Δικαιο¬ 
σύνης, τον Γενικό Γραμματέατου Υπουργείου Δικαιοσύ¬ 
νης και τη Γενική Διεύθυνση Σωφρονιστικής Πολιτικής, 
όπως και στους συγγενείς του θανόντος. Αν ο θανών είναι 
αλλοδαπός ενημερώνει και την πρεσβεία ή την πλησιέ- 
στερη προξενική αρχή της χώρας του. 

31) Ειδοποιεί άμεσα τον Υπουργό Δικαιοσύνης, τον Γ ε¬ 
νικό Γραμματέα του Υπουργείου Δικαιοσύνης, τη Γενική 
Διεύθυνση Σωφρονιστικής Πολιτικής και τις αρμόδιες 
υπηρεσίες σε περιπτώσεις έκτακτων γεγονότων που αφο¬ 
ρούν την εύρυθμη λειτουργία του καταστήματος κράτη¬ 
σης και τους κρατουμένους. 

32) Είναι πρόεδρος της Διαχειριστικής Επιτροπής του 
καταστήματος. 

33) Έχει όσα επιπλέον καθήκοντα προβλέπονται από 
τον παρόντα κανονισμό και ελέγχει το προσωπικό για την 
τήρησή του. 

34) Μπορεί να μεταβιβάζει ορισμένα από τα καθήκοντά 
του στους νόμιμους αναπληρωτές, τμηματάρχες και λοι¬ 
πούς υπαλλήλους εκδίδοντας προς τούτο σχετικές ημε¬ 
ρήσιες διαταγές. 


Άρθρο 38 

Καθήκοντα προϊσταμένου τμήματος διοίκησης 
(γραμματείας) 

Ο προϊστάμενος του τμήματος διοίκησης φροντίζει για 
την εύρυθμη λειτουργία της γραμματείας του καταστή¬ 
ματος, συντονίζει το έργο του προσωπικού και είναι συ- 
νυπεύθυνος με το διευθυντή για τον ακριβή καθορισμό 
του χρόνου έναρξης και λήξης της ποινής ή του μέτρου 
ασφαλείας και για τη νόμιμη κράτηση κάθε κρατουμένου. 
Ειδικότερα, ο προϊστάμενος του τμήματος διοίκησης: 

1) Τηρεί την αλληλογραφία και επιμελείται για την τή¬ 
ρηση και ενημέρωση των βιβλίων και του αρχείου. 

2) Χορηγεί τα έγγραφα, αντίγραφα και πιστοποιητικά, 
μετά από αίτηση αυτών που έχουν έννομο συμφέρον. 

3) Μεριμνά για την τήρηση των βιβλίων και φακέλων του 
τμήματος. Η τήρηση αυτών δεν είναι απαραίτητη όταν γί¬ 
νεται καταχώριση των στοιχείων που περιλαμβάνουν σε 
ηλεκτρονικό υπολογιστή. Τα βιβλία αυτά είναι: 

α. το βιβλίο καταδίκων, 
β. το βιβλίο υποδίκων, 

γ. το βιβλίο κρατουμένων για χρηματικές ποινές ή έξο¬ 
δα και κρατουμένων για χρέη. 

4) Τέλος, ελέγχει τις καταχωρήσεις. Ειδικότερα, στα 
παραπάνω βιβλία καταχωρίζονται: 

α. τα στοιχεία ταυτότητας, ο τόπος τελευταίας διαμο¬ 
νής πριν από την εισαγωγή στο κατάστημα, η οικογενεια¬ 
κή κατάσταση, τα δικαιολογητικά έγγραφα της κράτη¬ 
σης, τα στοιχεία ταυτότητας του θύματος, η ημερομηνία 
και ώρα εισαγωγής, 

β. σε ειδική στήλη των βιβλίων η έκθεση για τα παραπά¬ 
νω, η οποία συντάσσεται και υπογράφεται από τον αρμό¬ 
διο υπάλληλο του καταστήματος και τον υπάλληλο που 
συνοδεύει τον προσαγόμενο κρατούμενο, 
γ. η χρονολογία έναρξης της κράτησης ή της εκτέλεσης 
της ποινής καθώς και η χρονολογία λήξης τους και 
δ. κάθε άλλη μεταβολή της νομικής κατάστασης των 
κρατουμένων. 

5) Ελέγχει τις καταχωρήσεις στους φακέλους των κρα¬ 
τουμένων. Ειδικότερα: 

Α. στους φακέλους αυτούς καταχωρίζονται: 
α. τα στοιχεία ταυτότητας του κρατουμένου, 
β. τα διωκτικά έγγραφα, 
γ. η έναρξη και η λήξη της ποινής και 
δ. η ημερομηνία εισαγωγής του. 

Β. Σε υποφακέλους περιλαμβάνονται: 
α. τα διωκτικά έγγραφα και δελτίο ποινικού μητρώου, 
β. τα δελτία πειθαρχικού ελέγχου, σχετικές αποφάσεις 
κ.λπ., 

γ. έγγραφα σχετικά με τις άδειες, 

δ. δελτία κίνησης κρατουμένων και μεταγωγών και 

ε. αρχείο αναφορών υπαλλήλων και 

στ. λοιπή αλληλογραφία. 

Άρθρο 39 

Καθήκοντα προσωπικού τμήματος διοίκησης 
(γραμματείας) 

Το προσωπικό του τμήματος διοίκησης ακολουθεί τις 
εντολές και οδηγίες του προϊσταμένου και ενημερώνει τα 
βιβλία και τους φακέλους που τηρούνται στο τμήμα σύμ¬ 
φωνα με το άρθρο 38 του παρόντος. Ειδικότερα, το προ¬ 
σωπικό του τμήματος διοίκησης: 

1) Πρωτοκολλείτα εισερχόμενα και εξερχόμενα έγγρα¬ 
φα. 

2) Καταχωρίζει στα βιβλία κρατουμένων και τους φακέ¬ 
λους ή σε ηλεκτρονικό αρχείο τα στοιχεία ταυτότητας, τα 
διωκτικά έγγραφα, την έναρξη και λήξη της ποινής ή της 
προσωρινής κράτησης (προφυλάκισης) ή της προσωπι¬ 
κής κράτησης και την ημερομηνία εισαγωγής τους. 

3) Συντάσσει εκθέσεις φυλάκισης και έγγραφα ενημέ¬ 
ρωσης του Υπουργείου Δικαιοσύνης για τους κρατουμέ¬ 
νους οι οποίοι εισάγονται στο κατάστημα κράτησης για 
πρώτη φορά. 

4) Ζητεί τη συμπλήρωση και την αποστολή ποινικού μη¬ 
τρώου από τις εισαγγελίες πρωτοδικών του τόπου γέννη¬ 
σης του κρατουμένου ή από το αρμόδιο τμήμα του 
Υπουργείου Δικαιοσύνης όταν πρόκειται για αλλοδαπούς 
κρατουμένους. 

5) Ενημερώνει την Πρεσβεία ή την Προξενική Αρχή κά¬ 
θε αλλοδαπού κρατουμένου ή άλλη εθνική αρχή ή διεθνή 
οργάνωση η οποία υπερασπίζεται τα συμφέροντα αυτού, 
εάν προέρχεται από κράτη τα οποία δεν εκπροσωπούνται 
διπλωματικά ή είναι πρόσφυγας ή ανιθαγενής. 

6) Μεριμνά για την αποστολή της κάθε αίτησης αλλο¬ 
δαπού κρατουμένου, ιδίως αυτής που απευθύνεται στις 
αρμόδιες αρχές για την εκτέλεση της ποινής του στη χώ¬ 
ρα της οποίας φέρει την ιθαγένεια και αυτής που αφορά 
τη χορήγηση πολιτικού ασύλου. 

7) Συντάσσει και διαβιβάζει εκθέσεις ενδίκων μέσων και 
βοηθημάτων στις αρμόδιες δικαστικές αρχές. 

8) Διαβιβάζει στις αρμόδιες αρχές αιτήσεις κρατουμέ¬ 
νων που αφορούν τις συνθήκες κράτησης και τους όρους 
εκτέλεσης των ποινών, αιτήματα παροχής νομικής βοή¬ 
θειας, καταγγελίες, εγκλήσεις, αγωγές και γενικά την επι¬ 
κοινωνία για κάθε θέμα που εμπίπτει στην αρμοδιότητα 
των δικαστικών και των δημόσιων αρχών. 

9) Εκδίδει ύστερα από σχετική αίτηση των κρατουμένων 
πιστοποιητικά και βεβαιώσεις κράτησης και πειθαρχικού 
ελέγχου. 

10) Υποβάλλει τα δικαιολογητικά των κρατουμένων για 
την απόλυσή τους υπό όρο αυτεπαγγέλτως, ακόμη και 
χωρίς προηγούμενη σχετική αίτηση του κρατουμένου και 
την απονομή χάριτος, ύστερα από σχετική αίτηση. 

11) Υποβάλλει δικαιολογητικά για την επιμέτρηση των 
ποινών των κρατουμένων είτε ύστερα από αίτησή τους εί¬ 
τε αυτεπάγγελτα. 

12) Προβαίνει στις ενέργειες και προωθεί τις διαδικα- 
σίεςπου απαιτούνται γιατις μεταγωγέςτων κρατουμένων 
για λόγους προσωπικούς, οικογενειακούς, εκπαιδευτι¬ 
κούς, τοποθέτησης σε εργασία, υγείας, δικονομικούς και 
συναφείς καθώς και σχετικούς με την ομαλή λειτουργία 
του καταστήματος κράτησης. 

13) Επιδίδει δικόγραφα και λοιπά έγγραφα στους κρα¬ 
τουμένους και αποστέλλει τα σχετικά αποδεικτικά επίδο¬ 
σης. 

14) Τηρεί και ενημερώνει τα βιβλία εργασίας των κρα¬ 
τουμένων. 

15) Πληροφορεί και γενικά εξυπηρετεί τους κρατουμέ¬ 
νους, συγγενείς και συνηγόρους τους και τρίτους που 
έχουν έννομο συμφέρον επί θεμάτων αρμοδιότητας της 
γραμματείας. 

16) Τηρεί και συντάσσει σε συνεργασία και με το ειδι¬ 
κευμένο επιστημονικό προσωπικό του καταστήματος 
στατιστικά στοιχεία και τα θέτει στη διάθεση του Υπουρ¬ 
γείου Δικαιοσύνης. 

17) Τηρεί τους φακέλους του προσωπικού του κατα¬ 
στήματος και ενημερώνει κάθε υπάλληλο για όλα τα θέ¬ 


ματα που αφορούντην υπηρεσιακή του κατάσταση, ιδίως 
τις κανονικές και αναρρωτικές άδειες. Διαβιβάζει αιτή¬ 
σεις των υπαλλήλων για υπηρεσιακές μεταβολές (μετα¬ 
θέσεις, αποσπάσεις κ.λ.π.) και επιδίδει σε αυτούς διάφο¬ 
ρα έγγραφα που τους αφορούν. 

Άρθρο 40 

Καθήκοντα προϊσταμένου τμήματος οικονομικού 

1. Ο προϊστάμενος τμήματος οικονομικού είναι μέλος 
της Διαχειριστικής Επιτροπής του καταστήματος. 

2. Φροντίζει για την καλή και ομαλή λειτουργία του τμή¬ 
ματος. 

3. Συντονίζει το έργο του προσωπικού του τμήματος. 

4. Συνεργάζεται με τις αρμόδιες υπηρεσίες και τα άλλα 
τμήματα του καταστήματος για το σχεδίασμά της διαχεί¬ 
ρισης των διαθέσιμων κονδυλίων και την έγκαιρη αντιμε¬ 
τώπιση των αναγκών των κρατουμένων και του καταστή¬ 
ματος σε υλικοτεχνική υποδομή. 

Άρθρο 41 

Καθήκοντα διαχειριστή 

1. Ο διαχειριστής διαχειρίζεται τα χρήματα του κατα¬ 
στήματος και των κρατουμένων. 

2. Είναι μέλος της Διαχειριστικής Επιτροπής του κατα¬ 
στήματος. 

3. Τηρεί το βιβλίο ταμείου εσόδων - εξόδων. 

4. Διενεργεί κάθε είδους είσπραξη και πληρωμή που 
αφορά τη λειτουργία του καταστήματος καθώς και των 
σχετικών γεωργικών, βιομηχανικών, βιοτεχνικών και άλ¬ 
λων εκμεταλλεύσεων. 

5. Είναι ο μόνος υπόλογος για εισπράξεις ή πληρωμές 
έναντι τραπεζοπιστωτικών οργανισμών, δημόσιων οικο¬ 
νομικών υπηρεσιών κ.λπ. 

6. Ενημερώνει, ύστερα από συνεννόηση με τον λογιστή, 
τους αρμόδιους φύλακες -τοποθέτες πριν από την παρα¬ 
λαβή των κάθε είδους προμηθειών για τα στοιχεία των 
οδηγών αυτοκινήτων των προμηθευτών του καταστήμα¬ 
τος. 

Άρθρο 42 

Καθήκοντα λογιστή 

1. Ο λογιστής τηρεί τα βιβλία Δημοσίου λογιστικού και 
Διαχειριστικού Κανονισμού Κεφαλαίων Εργασίας Κρα¬ 
τουμένων και είναι υπεύθυνος για την ακριβή και έγκαιρη 
καταχώριση των εγγράφων σ’ αυτά ή στο ηλεκτρονικό αρ¬ 
χείο. 

2. Εκδίδει τα σχετικά εντάλματα πληρωμής και γραμμά¬ 
τια είσπραξης καθώς και κάθε άλλου είδους παραστατικά 
για την εύρυθμη λειτουργία της διαχείρισης του κατα¬ 
στήματος. 

3. Ελέγχει τη νομιμότητα των πράξεων του διαχειριστή 
(εισπράξεις - πληρωμές). 

4. Διενεργεί το ετήσιο κλείσιμο των ταμείων της διαχεί¬ 
ρισης. 

5. Ενημερώνει, ύστερα από συνεννόηση με τον διαχει¬ 
ριστή , τους αρμόδιους φύλακες - τοποθέτες πριν από την 
παραλαβή των κάθε είδους προμηθειών για τα στοιχεία 
των οδηγών αυτοκινήτων των προμηθευτών του κατα¬ 
στήματος. 

6. Υποβάλλει σε τακτά χρονικά διαστήματα, σύμφωνα 
με τις σχετικές αποφάσεις: 

α. τριμηνιαίο φάκελο αρτοτροφοδοσίας, 

β μηνιαία διαχειριστικά στοιχεία Κεφαλαίων Εργασίας 
Κρατουμένων, 

γ. μηνιαία κίνηση Ταμείου Κέρδους Σιγαρέτων και Φιλό¬ 
πτωχου Ταμείου και 

δ. δικαιολογητικά μηνιαίων και εκτάκτων πιστώσεων κα¬ 
θώς και κάθε είδους Χρηματικά Εντάλματα Προπληρωμής. 

Άρθρο 43 

Καθήκοντα αποθηκάριου 

1. Ο αποθηκάριος και ο βοηθός του, ο οποίος μπορεί να 
ορίζεται με ημερήσια διαταγή του διευθυντή του καταστή¬ 
ματος, ευθύνονται για τη διαχείριση και συντήρηση του 
υλικού και της αποθήκης τροφίμων και για την επιμελή φύ¬ 
λαξη των ατομικών ειδών των κρατουμένων. Κατά την πα¬ 
ραλαβή των ατομικών ειδών των κρατουμένων εκδίδουν 
απόδειξη στην οποία τούτα περιγράφονται λεπτομερώς. 

Άρθρο 44 

Καθήκοντα υγειονομικού προσωπικού 

Το ιατρικό και νοσηλευτικό προσωπικό κατά την παρο¬ 
χή των υπηρεσιών του προς τους κρατουμένους πράττει 
καθετί που επιβάλλεται από τα σύγχρονα επιστημονικά 
και επαγγελματικά δεδομένα, τις αρχές της ηθικής και 
της δεοντολογίας, τις διατάξεις του Σωφρονιστικού Κώ¬ 
δικα και του παρόντος κανονισμού και τις διατάξεις που 
αφορούν την άσκηση του ιατρικού και του νοσηλευτικού 
επαγγέλματος. Ειδικότερα το υγειονομικό προσωπικό: 

1) Παρέχει τις υπηρεσίες του με αποκλειστικό γνώμονα 
το συμφέρον του ασθενή κρατουμένου και καλύπτει τις 
ανάγκες του ως βιοψυχοκοινωνικής και πνευματικής 
οντότητας στο πλαίσιο της πρόληψης, της διάγνωσης, 
της θεραπείας, της αποκατάστασης και της ανακούφισης 
από τον πόνο, σύμφωνα με τα δεδομένα της ιατρικής και 
νοσηλευτικής επιστήμης και τους κανόνες που αφορούν 
την άσκηση του επαγγέλματος, διατηρώντας την επιστη¬ 
μονική και επαγγελματική του ανεξαρτησία. Γιατο σκοπό 
αυτό οφείλει να ενημερώνεται και να βελτιώνει τις δεξιό¬ 
τητάς του στο πλαίσιο της συνεχιζόμενης εκπαίδευσης. 
Απαγορεύεται να εφαρμόζει οποιαδήποτε μη ενδεδειγμέ- 
νη ή πειραματική διαγνωστική ή θεραπευτική μέθοδο. 

2) Σέβεται την ιδιωτική ζωή του ασθενή κρατουμένου 
και απέχει από κάθε πράξη και παράλειψη που είναι δυ¬ 
νατό να προσβάλλει τον απόρρητο χαρακτήρα των κάθε 
είδους πληροφοριών των οποίων λαμβάνει γνώση κατά 
την άσκηση των καθηκόντων του. 

3) Διαφυλάττει τα ατομικά δικαιώματα του ασθενή κρα¬ 
τουμένου και αποτρέπει με κάθε δυνατό μέσο οποιαδή¬ 
ποτε μορφή παραβίασής τους. 

4) Φροντίζει τον ασθενή κρατούμενο με τη δημιουργία 
του κατάλληλου θεραπευτικού περιβάλλοντος, ώστε ο 
ασθενής να απολαμβάνει την καλύτερη δυνατή σωματική, 
ψυχική και πνευματική υγεία. 

Άρθρο 45 

Καθήκοντα ιατρικού προσωπικού 

Ο ιατρός του καταστήματος εξετάζει κλινικά και προ¬ 
γραμματίζει τον εργαστηριακό έλεγχο τον οποίο κρίνει 
απαραίτητο για κάθε νεοεισαγόμενο κρατούμενο το αρ¬ 
γότερο την επόμενη ημέρα από την εισαγωγή του στο κα¬ 
τάστημα. Ειδικότερα, ο ιατρός: 

1) Εξετάζει καθημερινά τους ασθενείς κρατουμένους οι 
οποίοι το ζητούν καθώς και κάθε έκτακτο περιστατικό και 
γενικά προβαίνει στις απαιτούμενες ενέργειες, σύμφωνα 
με τις ισχύουσες διατάξεις. 

2) Καθορίζει τη θεραπευτική, διαιτητική και φαρμακευ¬ 
τική, αγωγή και ελέγχει την ακριβή τήρησή της. 


3) Γνωστοποιεί στο διευθυντή κάθε περίπτωση κρατου¬ 
μένου που πάσχει ή εικάζεται ότι πάσχει από λοιμώδες με¬ 
ταδοτικό νόσημα για την άμεση λήψη των αναγκαίων μέ¬ 
τρων προφυλακτικού περιορισμού μέχρι τη μεταφορά 
του κρατουμένου σε κατάλληλο νοσηλευτικό ίδρυμα. 

4) Συνεργάζεται με το διευθυντή του καταστήματος για 
τη λήψη των κατάλληλων μέτρων παρακολούθησης και 
προστασίας κάθε κρατουμένου ο οποίος δηλώνει ότι κα¬ 
τέρχεται σε απεργία πείνας. 

5) Διενεργεί τις ιατρικές πράξεις που κρίνει ότι είναι 
αναγκαίες για την υγεία κρατουμένου ο οποίος δεν βρί¬ 
σκεται σε κατάσταση να συναινέσει ή αρνείται τη συναί¬ 
νεσή του ή περιέρχεται σε κατάσταση άμεσου κινδύνου 
ζωής ή σοβαρής και μόνιμης βλάβης της υγείας του από 
απεργία πείνας, μετά από διαταγή του εισαγγελέα επό¬ 
πτη του καταστήματος. 

6) Μεριμνά για την προμήθεια του φαρμακευτικού και 
υγειονομικού υλικού σε συνεργασία με τον υπεύθυνο του 
φαρμακείου και ελέγχει κάθε μήνα την καταλληλότητα 
του υλικού. 

7) Γνωματεύει για την εισαγωγή των ασθενών κρατου¬ 
μένων στο αναρρωτήριο του καταστήματος κράτησης, 
στο τοπικό νοσοκομείο ή στο νοσοκομείο κρατουμένων, 
εκτάκτως ή προγραμματισμένα. 

8) Εκδίδει όλες τις γνωματεύσεις που απαιτούνται για 
μεταγωγές κρατουμένων, απονομή χάριτος και άλλα ζη¬ 
τήματα εκτέλεσης των ποινών. 

9) Φροντίζει για τη διενέργεια τακτικών εργαστηριακών 
εξετάσεων των εργαζομένων κρατουμένων και των κρα¬ 
τουμένων οι οποίοι πρόκειται να τοποθετηθούν για πρώ¬ 
τη φορά σε εργασία και ορίζει μια φορά την εβδομάδα 
ημέρα αιμοληψίας για έλεγχο μεταδοτικών και άλλων νο¬ 
σημάτων. 

10) Μεριμνά για τον εμβολιασμό των κρατουμένων και 
του προσωπικού για την πρόληψη μεταδοτικών νοσημά¬ 
των. 

11) Ελέγχει την ποιότητα του συσσιτίου, τα είδη και τα 
αντικείμενα υγιεινής. 

12) Συνεννοείται με το νοσηλευτικό και λοιπό προσωπι¬ 
κό του καταστήματος κράτησης για τον τρόπο ειδοποίη¬ 
σής του, κατά τη διάρκεια της απουσίας του από αυτό 
εφόσον υπάρξει ανάγκη. 

Άρθρο 46 

Καθήκοντα οδοντιάτρου 

Ο οδοντίατρος ασχολείται με τη στοματική υγιεινή των 
κρατουμένων, ιδίως με εμφράξεις και εξαγωγές οδόντων, 
οδοντοθεραπείες και προσθετικές εργασίες. Οι προσθε¬ 
τικές εργασίες βαρύνουν τους κρατουμένους. 

Άρθρο 47 

Καθήκοντα φαρμακοποιού 

1. Ο φαρμακοποιός, σε συνεργασία με το ιατρικό προ¬ 
σωπικό του καταστήματος, προμηθεύεται το απαιτούμε- 
νο φαρμακευτικό υλικό και είναι υπεύθυνος για τη φύλα¬ 
ξη, συντήρηση και για τη διανομή των φαρμάκων, σύμ¬ 
φωνα με τις εντολές των ιατρών. 

2. Εάν δεν υπηρετεί φαρμακοποιός, τα καθήκοντά του 
εκτελούνται από το νοσηλευτικό προσωπικό. 

Άρθρο 48 

Καθήκοντα προϊσταμένου νοσηλευτικού προσωπικού 

Ο προϊστάμενος νοσηλευτικού ή ο αρχαιότερος νοση¬ 
λευτής εποπτεύει του νοσηλευτικού προσωπικού για τη 

σωστή εκτέλεση των καθηκόντων του. Ειδικότερα, ο 
προϊστάμενος νοσηλευτικού ή ο αρχαιότερος νοσηλευ¬ 
τής: 

1) Καθορίζει τις βάρδιες και προγραμματίζει τη χορή¬ 
γηση αδειών στους νοσηλευτές σε συνεργασία με το ια¬ 
τρικό προσωπικό και τον διευθυντή του καταστήματος 
φροντίζοντας ώστε να εξασφαλίζεται η παροχή υγειονο¬ 
μικών υπηρεσιών στους κρατουμένους καθημερινά και σε 
24ωρη βάση, εφόσον επαρκείτο προσωπικό. 

2) Φροντίζει για την αρχειοθέτηση όλων των βιβλίων και 
δελτίων του ιατρείου. Τα βιβλία αυτά είναι: 

α. το βιβλίο ημερήσιας αναφοράς νοσηλευτών, 
β. τα βιβλία ιατρών κατά ειδικότητα (καρδιολόγου, πα¬ 
θολόγου, ψυχιάτρου, οδοντιάτρου κ.λπ.) στα οποία οι ια¬ 
τροί αναγράφουν την κλινική εξέταση του ασθενούς, τη 
διάγνωση και τη φαρμακευτική ή άλλη αγωγή, 
γ. ο ατομικός ιατρικός φάκελος ή δελτίο υγείας κρα¬ 
τουμένου, που τον ακολουθεί σε κάθε μετακίνησή του - 
στο δελτίο αυτό αναγράφονται οι ασθένειες που έχουν 
διαγνωσθεί, τα φάρμακα που έχουν χορηγηθεί, οι εμβο¬ 
λιασμοί που έχουν πραγματοποιηθεί, οι εργαστηριακοί 
έλεγχοι που έχουν διενεργηθεί και γενικά ό,τι σχετίζεται 
με την υγεία του κρατουμένου. 

δ. το βιβλίο παραπομπής κρατουμένων σε νοσηλευτικά 
ιδρύματα είτε παραπομπή γίνεται εκτάκτως ή προγραμ¬ 
ματισμένα - στο βιβλίο αυτό καταγράφονται ι) το ονομα¬ 
τεπώνυμο του υπαλλήλου που ενήργησε για τον καθορι¬ 
σμό της ημερομηνίας μεταγωγής στο νοσηλευτικό ίδρυ¬ 
μα με την υπογραφή του και ιι) ο χρόνος παραμονής του 
κρατουμένου στο νοσοκομείο και ο χρόνος επιστροφής 
του από αυτό, 
ε. το βιβλίο αιμοληψίας, 
στ. το βιβλίο εμβολιασμών,. 

ζ. το βιβλίο ψυχιατρικών φαρμάκων - στο βιβλίο αυτό κα¬ 
ταγράφεται καθημερινά η χορήγηση φαρμάκων στους 
κρατουμένους οι οποίοι τελούν υπό ψυχοφαρμακευτική 
αγωγή, 

η. το βιβλίο ιατρικών συμβάντων - στο βιβλίο αυτό κατα¬ 
γράφεται κάθε έκτακτο περιστατικό σχετικό με την υγεία 
ή και το θάνατο των κρατουμένων, 
θ. το βιβλίο θυμάτων επίθεσης και κακομεταχείρισης, 
ι. το βιβλίο εισερχομένων - εξερχόμενων φαρμάκων, ψυ¬ 
χιατρικών και παθολογικών, 
ια. το βιβλίο δοσοληψίας φαρμάκων, 
ιβ. το βιβλίο καταχώρισης ασθενών με μεταδοτικά νο¬ 
σήματα - στο βιβλίο αυτό καταγράφονται: ι) το είδος της 
νόσου, ιι) η διάρκειάτης ιιι) η φαρμακευτική αγωγή και ιν) 
η πορεία της νόσου (επιδείνωση, βελτίωση, ίαση). 

Άρθρο 49 

Καθήκοντα νοσηλευτή 

Ο νοσηλευτής φροντίζει για την έγκαιρη προμήθεια 
φαρμακευτικού και υγειονομικού υλικού από το φαρμα¬ 
κείο, ενημερώνοντας σχετικά το ιατρικό προσωπικό και 
σε συνεργασία με τον προϊστάμενο του τμήματος οικονο¬ 
μικού του καταστήματος. Ειδικότερα ο νοσηλευτής: 

1) Μεριμνά για τη χορήγηση των φαρμάκων στους κρα¬ 
τουμένους και την ακριβή τήρηση των οδηγιών του ια¬ 
τρού τον οποίο ενημερώνει σχετικά. 

2) Συνοδεύει τον ιατρό σε κάθε εξέταση κρατουμένου. 

3) Έχειτην ευθύνη για την ατομική καθαριότητα και υγι¬ 
εινή των ασθενών κρατουμένων. 

4) Προβαίνει στις νοσηλευτικές πράξεις που του αναθέ¬ 


τει ο ιατρός, εφόσον ο ιατρός κρίνει ότι ι) αυτές μπορούν 
να εκτελεστούν από το νοσηλευτή τηρώντας πιστά τις 
οδηγίες του ιατρού και ιι) δεν εκτίθεται έτσι σε κίνδυνο η 
υγεία του ασθενούς κρατουμένου. 

Άρθρο 50 

Καθήκοντα θρησκευτικού λειτουργού 

Ο θρησκευτικός λειτουργός μεριμνά για την άσκηση 
των θρησκευτικών καθηκόντων των κρατουμένων στο 
πλαίσιο της προαιρετικής θρησκευτικής τους αγωγής. Ει¬ 
δικότερα, ο θρησκευτικός λειτουργός: 

1) Οργανώνει τακτικά εκδηλώσεις θρησκευτικής λα¬ 
τρείας σε ναό ή άλλο κατάλληλα διαμορφωμένο χώροτου 
καταστήματος. 

2) Επισκέπτεται κρατουμένους, οι οποίοι βρίσκονται σε 
ειδικούς χώρους κράτησης. 

3) Συνεργάζεται με θρησκευτικούς λειτουργούς ή εκ¬ 
προσώπους άλλων αναγνωρισμένων θρησκευμάτων ή 
δογμάτων για τη διευκόλυνση του έργου τους και την 
αποφυγή πράξεων προσηλυτισμού. 

4) Εκφράζει τη γνώμη του για θέματα που άπτονται του 
λειτουργήματος του ενώπιοντου Συμβουλίου Φυλακής. 

5) Προβαίνει σε όλες τις απαραίτητες ενέργειες για την 
τέλεση βαπτίσεων και γάμων κρατουμένων με θρησκευτι¬ 
κό τύπο σε συνεργασία με το Συμβούλιο Φυλακής το 
οποίο αποφασίζει για τη χορήγηση άδειας και όλες τις 
αναγκαίες λεπτομέρειες (ημέρα, ώρα και τόπος τέλεσης, 
αριθμός και ιδιότηταπαρευρισκομένων κ.λπ.). 

6) Μεριμνά, σε συνεργασία με την Ιερά Μητρόπολη του 
τόπου όπου εδρεύει το κατάστημα κράτησης ή με το 
Υπουργείο Εθνικής Παιδείας και Θρησκευμάτων, για την 
κάλυψη των θρησκευτικών αναγκώντων κρατουμένων, οι 
οποίοι πρεσβεύουν άλλο θρήσκευμα ή δόγμα και εκδη¬ 
λώνουν σχετική επιθυμία. Στις περιπτώσεις αυτές τηρεί¬ 
ται η διαδικασία του άρθρου 52 παρ. 2 Σωφρονιστικού 
Κώδικα. Εάν δεν υπηρετεί θρησκευτικός λειτουργός στο 
κατάστημα, το Συμβούλιο Φυλακής μεριμνά για την κάλυ¬ 
ψη των θρησκευτικών αναγκώντων κρατουμένων. 

Άρθρο 51 

Γ ενικά καθήκοντα ειδικευμένου 
επιστημονικού προσωπικού 

Το ειδικευμένο επιστημονικό προσωπικό του καταστή¬ 
ματος (κοινωνικός λειτουργός, ψυχολόγος, κοινωνιολό¬ 
γος, εγκληματολόγος και εκπαιδευτικός) τελεί υπό την δι¬ 
οικητική εποπτεία και τον υπηρεσιακό έλεγχο του διευθυ¬ 
ντή. Ειδικότερα, τα μέλη του ειδικευμένου επιστημονικού 
προσωπικού: 

1) Συντονίζουν από κοινού, με μέριμνα του προϊσταμέ¬ 
νου της κοινωνικής υπηρεσίας, και σε συνεργασία με το 
ιατρικό προσωπικό το έργο τους, το οποίο διέπεται από 
τους κανόνες της επιστημονικής και επαγγελματικής δε¬ 
οντολογίας. 

2) Συμβάλλουν σε συνεργασία μεταξύ τους και με διά¬ 
φορους κοινωνικούς φορείς και οργανισμούς ή αυτοδύ¬ 
ναμα στην αντιμετώπιση κοινωνικών προβλημάτων των 
κρατουμένων με την παροχή ειδικών υπηρεσιών ενημε¬ 
ρωτικού, συμβουλευτικού και υποστηρικτικού χαρακτή¬ 
ρα. 

3) Εκπονούν, με τη συνεργασία των κρατουμένων, εφό¬ 
σον αυτοίτο επιθυμούν και προετοιμάζουν τη συμμετοχή 
τους σε προγράμματα εκπαίδευσης, επαγγελματικής κα¬ 
τάρτισης ή σε ειδικές θεραπευτικές ομάδες. Στη διαδικα¬ 
σία αυτή λαμβάνουν υπόψη τους α) τη νομική, πράγματι- 

κή ή κοινωνική κατάσταση των κρατουμένων, β) τις αξιό¬ 
ποινες πράξεις και το ποινικό μητρώο, γ) το κοινωνικό 
ιστορικό και τις κοινωνικές ανάγκες, δ) τις γραμματικές 
και επαγγελματικές γνώσεις, ε) την κατάσταση της σω¬ 
ματικής και ψυχικής υγείας και στ) την προσαρμοστικό¬ 
τητα στο περιβάλλον του καταστήματος και τη συμμόρ¬ 
φωση των κρατουμένων στους κανόνες κοινής διαβίωσης 
σε αυτό. 

4) Διευκολύνουν την επικοινωνία των κρατουμένων με 
κάθε αρμόδια αρχή και την πρόσβασή τους στη δικαιοσύ¬ 
νη, σε συνεργασία με τον εισαγγελέα - επόπτη, όταν οι 
κρατούμενοι βρίσκονται σε αντικειμενική, τεκμηριωμένη 
οικονομική αδυναμία, να υπερασπιστούν με ίδια μέσα τον 
εαυτό τους και να προαγάγουν τα νόμιμα συμφέροντά 
τους. 

5) Συμμετέχουν στα συμβούλια του καταστήματος τα 
οποία συγκροτούνται με κοινωνικούς λειτουργούς και ει¬ 
δικούς επιστήμονες και μπορούν να προτείνουν θέματα 
προς συζήτηση. 

6) Συλλέγουν και επεξεργάζονται τα απαραίτητα για την 
εργασία τους ποιοτικά και ποσοτικά δεδομένα. 

7) Συντάσσουν και υποβάλλουν, τουλάχιστον μια φορά 
το χρόνο, στο Κεντρικό Επιστημονικό Συμβούλιο Φυλα¬ 
κών και στις αρμόδιες αρχές, μέσω του διευθυντή του κα¬ 
ταστήματος κράτησης, εκθέσεις με τα πορίσματα της ερ¬ 
γασίας τους και τις προτάσεις τους, είτε για επιμέρους εί¬ 
τε για γενικότερα θέματα μεταχείρισης των κρατουμένων 
και λειτουργίας του καταστήματος. 

8) Μπορούν να συμμετέχουν στην εκπαίδευση και την 
επιμόρφωση του προσωπικού των καταστημάτων κράτη¬ 
σης και να διδάσκουν στη Σχολή Σωφρονιστικών Υπαλλή¬ 
λων. 

9) Είναι δυνατό να εναλλάσσονται σε πρωινές και απο¬ 
γευματινές υπηρεσίες ύστερα από έγκριση του διευθυ¬ 
ντή. 

10) Είναι δυνατό να εκτελούν εξωτερική υπηρεσία, όταν 
αυτό κρίνεται απαραίτητο κατά τον από κοινού προγραμ¬ 
ματισμό του έργου τους, σύμφωνα με τα ισχύοντα για το 
προσωπικό του Τμήματος Κοινωνικής Εργασίας. 

Άρθρο 52 

Καθήκοντα προϊσταμένου του Τμήματος 
Κοινωνικής Εργασίας 

Το έργο του Τμήματος Κοινωνικής Εργασίας αφορά: α) 
στην εξατομίκευση της μεταχείρισης των κρατουμένων, 
β) την προετοιμασία της κοινωνικής και επαγγελματικής 
αποκατάστασής τους, γ) τη συμπαράσταση και την προ¬ 
στατευτική επίβλεψη των απολυομένων υπό όρο εφόσον 
κρίνεται αναγκαίο και μέχρι να διοριστούν οι επιμελητές 
κοινωνικής αρωγής και δ) την παρακολούθηση της κοινω¬ 
νικής τους επανόδου. Ειδικότερα, ο προϊστάμενος του 
τμήματος κοινωνικής εργασίας ή ο αρχαιότερος κοινωνι¬ 
κός λειτουργός: 

1) Κατανέμει τις περιπτώσεις των κρατουμένων στους 
κοινωνικούς λειτουργούς. 

2) Εποπτεύει, συντονίζει και ελέγχει τακτικά την εργα¬ 
σία τους. 

3) Καταρτίζει το πρόγραμμα εσωτερικής και εξωτερι¬ 
κής εργασίας το οποίο, αφού θεωρηθεί από τον διευθυ¬ 
ντή, αναρτάται στον πίνακα ανακοινώσεων κρατουμένων. 

4) Φροντίζει για την οργάνωση του γραφείου, την τήρη¬ 
ση των προβλεπόμενων δελτίων και βιβλίων, την αρχειο¬ 
θέτηση των φακέλων, τη συλλογή και επεξεργασία στατι¬ 


στικών στοιχείων και την κατάρτιση της ετήσιας έκθεσης 
απολογισμού εργασίας. 

5) Καλεί σε τακτικές συναντήσεις τους κοινωνικούς λει¬ 
τουργούς και τους ειδικούς επιστήμονες για ανταλλαγή 
απόψεων σχετικά με τη λειτουργία της κοινωνικής υπηρε¬ 
σίας και συντονισμό έργου του ειδικευμένου επιστημονι¬ 
κού προσωπικού και ενημερώνει σχετικά τον διευθυντή. 

Άρθρο 53 

Καθήκοντα κοινωνικού λειτουργού 

1. Ο κοινωνικός λειτουργός εκτελεί εσωτερική και εξω¬ 
τερική υπηρεσία εφαρμόζοντας τις μεθόδους κοινωνικής 
εργασίας με άτομα και με ομάδες. Ειδικότερα, η εσωτερι¬ 
κή υπηρεσία συνίσταται σε: ί) ατομικές συνεντεύξεις με 
τον κρατούμενο και Ν) εργασία με ομάδα κρατουμένων, η 
δε εξωτερική σε: ί) επικοινωνία με τις οικογένειες των κρα¬ 
τουμένων, συγγενείς, εργοδότες, άλλες υπηρεσίες, ορ¬ 
γανώσεις ή άτομα που έχουν σχέση με την κοινωνική απο¬ 
κατάστασή τους και ϋ) στήριξη και επίβλεψη των απολυ- 
θέντων υπό όρο κρατουμένων. Για την εκτέλεση της 
εξωτερικής υπηρεσίας ο κοινωνικός λειτουργός μπορεί 
να μετακινείται και εκτός έδρας σύμφωνα με τις σχετικές 
αποφάσεις του Υπουργείου Δικαιοσύνης. 

2. Επικοινωνεί με τους νεοεισαγόμενους στο γραφείο 
του ή σε ειδικά διαμορφωμένους χώρους ή στους χώρους 
κράτησης το αργότερο την επόμενη εργάσιμη ημέρα από 
την εισαγωγή τους και διατηρεί τακτική επαφή μαζί τους 
κατά το πρώτο τουλάχιστον στάδιο της προσαρμογής 
τους στο κατάστημα κράτησης. 

3. Δέχεται ακροάσεις των κρατουμένων και των συγγε- 
νώντους, εφαρμοζομένων αναλόγωςτων ρυθμίσεωνπου 
ισχύουν για το διοικητικό προσωπικό. 

4. Δαμβάνει γνώση του ατομικού φακέλου των κρατου¬ 
μένων και με προσωπικές συνεντεύξεις και επιτόπιες 
έρευνες συγκεντρώνει τα απαραίτητα στοιχεία σχετικά 
με την ατομική, οικογενειακή και κοινωνική κατάστασή 
τους. 

5. Δημιουργεί ατομική μερίδα κρατουμένου με δελτίο 
κοινωνικής έρευνας και εξέλιξης ή καρτέλα και επισυνά¬ 
πτει όσα έγγραφα (εκθέσεις κ.λπ.) αφορούν τον κρατού¬ 
μενο και αποτελούν τον ατομικό του φάκελο. Το περιεχό¬ 
μενο του φακέλου είναι απόρρητο. Γνώση των στοιχείων 
του λαμβάνουν μόνο οι δικαστικές αρχές και τα αρμόδια 
όργανα του Υπουργείου Δικαιοσύνης και του καταστήμα¬ 
τος κράτησης. 

6. Προβαίνει στις προβλεπόμενες από τις ισχύουσες 
διατάξεις εισηγήσεις για θέματα που αφορούν κρατου¬ 
μένους και συντάσσει τις ανάλογες εκθέσεις. 

7. Μεριμνά για την κάλυψη υλικών και ψυχοκοινωνικών 
αναγκών των κρατουμένων σε συνεργασία με κοινωνι¬ 
κούς φορείς και άλλες ομάδες. 

8. Οργανώνει και ελέγχει την αποθήκη ειδών ιματισμού 
και υγιεινής για άπορους κρατουμένους και διανέμει τα 
αναγκαία στους δικαιούχους με βάση τις σχετικές κατα¬ 
στάσεις παραλαβής και διάθεσης των ειδών αυτών. 

9. Παρακολουθεί την κίνηση του Φιλόπτωχου Ταμείου 
του καταστήματος, ενθαρρύνει τις υπέρ αυτού δωρεές 
και προτείνει στον διευθυντή τον τρόπο διάθεσης των 
χρημάτων. 

10. Τηρεί βιβλίο-ημερολόγιο εσωτερικής και εξωτερι¬ 
κής εργασίας. 

11. Συμβάλλει στη δημιουργική αξιοποίηση του ελεύθε¬ 
ρου χρόνου των κρατουμένων με την ανάπτυξη εκπαιδευ- 

τικών, ψυχαγωγικών, αθλητικών και πολιτιστικών προ¬ 
γραμμάτων και δραστηριοτήτων. 

12. Διευκολύνει τους ενδιαφερομένους κρατούμενους 
να απευθυνθούν στα θεραπευτικά προγράμματα απεξάρ¬ 
τησης και συνεργάζεται με το προσωπικό τους. 

13. Προετοιμάζει τον απολυόμενο κρατούμενο καιτο οι¬ 
κογενειακό, εργασιακό και κοινωνικό περιβάλλον του για 
την ομαλή επάνοδό του στην κοινωνία. 

14. Συνεργάζεται με τους αρμόδιους φορείς για την 
ένταξη αποφυλακισμένων σε προγράμματα και παρακο¬ 
λουθεί όσες περιπτώσεις κρίνει αναγκαίο. 

15. Οργανώνει και ελέγχει από κοινού με τον κοινωνιο¬ 
λόγο και έως ότου καλυφθούν οι θέσεις των Συμβούλων 
Εκπαίδευσης Κρατουμένων, τη βιβλιοθήκη του καταστή¬ 
ματος. Έχειτην ευθύνη των εισερχομένων βιβλίων και άλ¬ 
λων εντύπων. 

16. Μεριμνά για την ικανοποίηση αιτημάτων των κρα¬ 
τουμένων για άλλα βιβλία ή έντυπα, τα οποία ελέγχονται 
από το προσωπικό ερευνών. 

Άρθρο 54 

Καθήκοντα ψυχολόγου 

1.0 ψυχολόγος παρέχει ψυχολογική υποστήριξη στους 
κρατουμένους μέσω ατομικών ή ομαδικών συνεδριών, 
κατόπιν προγραμματισμού και σε συνεργασία με τα υπό¬ 
λοιπα μέλη του ειδικευμένου επιστημονικού προσωπικού 
με στόχο α) την προσαρμογή των κρατουμένων στις συν¬ 
θήκες διαβίωσης στο κατάστημα κράτησης, β) την ασφα¬ 
λή έκτιση της ποινής τους και γ) την προετοιμασία τους 
για την ομαλή επάνοδό τους στον κοινωνικό βίο. 

2. Μεριμνά για την προμήθεια του υλικού που απαιτείται 
για την εκτέλεση των καθηκόντων του. 

3. Στο πλαίσιο των στόχων της παρ. 1, δύναται: 

α. να εξετάζειτους κρατουμένους με ειδικές δοκιμασίες 
ψυχολογικής αξιολόγησης και να συντάσσει σχετική έκ¬ 
θεση, στο πλαίσιο της συνεργασίας με το ειδικευμένο επι¬ 
στημονικό προσωπικό, 

β. να εντοπίζει την ύπαρξη τυχόν αδυναμιών που πρέπει 
να ληφθούν υπόψη προκειμένου να τοποθετηθεί ο κρα¬ 
τούμενος στην καταλληλότερη γι’ αυτόν εργασία και να 
εισηγείται σχετικά στο αρμόδιο Συμβούλιο, 

γ. να συνεργάζεται με τις οικογένειες των κρατουμένων 
στο χώρο εργασίας του, 

δ. να προτείνει συγκεκριμένα μέτρα για την προαγωγή 
της ψυχικής υγείας των κρατουμένων (εργασία, μεταγω¬ 
γή σε κατάλληλο θεραπευτικό κατάστημα κράτησης, 
συμμετοχή σε προγράμματα κ.λπ.) και να συνεργάζεται 
με το προσωπικό του καταστήματος για τη βελτίωση των 
συνθηκών κράτησης και την κάλυψη των ψυχοκοινωνικών 
αναγκών των κρατουμένων, 

ε. να συνεργάζεται με τις υπηρεσίες του καταστήματος 
και με εξωτερικούς κοινωνικούς και εκπαιδευτικούς φο¬ 
ρείς στο σχεδίασμά και την υλοποίηση εκπαιδευτικών, 
ψυχαγωγικών ή άλλων προγραμμάτων τα οποία έχουν ως 
στόχο την προσωπική ανάπτυξη και ομαλή κοινωνική επά¬ 
νοδο των κρατουμένων. 

Άρθρο 55 

Καθήκοντα εγκληματολόγου 

Ο εγκληματολόγος εξετάζει τη νομική και την πραγμα¬ 
τική κατάσταση των κρατουμένων με στόχο την εναρμό¬ 
νιση των μέσων και μεθόδων έκτισης των ποινών με τη νο¬ 
μολογία του Ευρωπαϊκού Δικαστηρίου Δικαιωμάτων του 
Ανθρώπου, τις συστάσεις και τους στοιχειώδεις κανόνες 


διεθνών οργανισμών. Γι’ αυτό το σκοπό μελετά αρχειακό 
υλικό, επικοινωνεί με τους κρατουμένους ατομικά ή ομα¬ 
δικά, συνεργάζεται με τις υπηρεσίες του καταστήματος, 
του Υπουργείου Δικαιοσύνης, τις αστυνομικές, δικαστι¬ 
κές, διοικητικές και λοιπές δημόσιες αρχές. Ειδικότερα ο 
εγκλη ματολόγος: 

1) Διατηρεί τακτική συνεργασία μετονεισαγγελέα-επό- 
πτη, τον συνδράμει στην παροχή νομικής βοήθειας προς 
τους κρατουμένους και τον ενημερώνει για όσα θεσμικά 
προβλήματα έκτισης των ποινών και απονομής της ποινι¬ 
κής δικαιοσύνης διαπιστώνει. 

2) Παρακολουθεί τις τάσεις και εξελίξεις της θεωρίας 
και της νομολογίας σχετικά με την προσωρινή κράτηση, 
την εκτέλεση των ποινών και των μέτρων ασφαλείας. 

3) Μελετά και αξιολογεί την εφαρμογή θεσμών που συ¬ 
νεπάγονται ί) μείωση του χρόνου έκτισης των ποινών 
εντός του καταστήματος, ιδίως τον ευεργετικό υπολογι¬ 
σμό των ημερών εργασίας, την υπό όρο απόλυση, τις 
άδειες, τον υπολογισμό του χρόνου προσωρινής κράτη¬ 
σης ως χρόνου ποινής και ϋ) διαφοροποιήσεις του καθε¬ 
στώτος κράτησης, ιδίως την εργασία και την απασχόλη¬ 
ση, τον πειθαρχικό έλεγχο των κρατουμένων, την εισαγω¬ 
γή κρατουμένων σε κατάστημα ή τμήμα με αυξημένα 
μέτρα ασφαλείας. 

4) Επικοινωνεί με αστυνομικές, δικαστικές και δημόσιες 
αρχές, φορείς νομικής βοήθειας, υπηρεσίες έκτισης ποι¬ 
νών και καταστήματα κράτησηςτης ημεδαπής καιτης αλ¬ 
λοδαπής για την εξέταση υποθέσεων κρατουμένων όσον 
αφορά τη νομική κατάστασή τους. 

5) Επικοινωνεί με Α.Ε.Ι., κυβερνητικούς οργανισμούς 
και μη κυβερνητικές οργανώσεις, ακαδημαϊκούς - ερευ¬ 
νητικούς φορείς και κέντρα της ημεδαπής καθώς καιτης 
αλλοδαπής σχετικά με τις σύγχρονες τάσεις και εξελίξεις 
στην εκτέλεση των ποινών και την οργάνωση των κατα¬ 
στημάτων κράτησης. 

6) Συμμετέχει σε επιστημονικές εκδηλώσεις ώστε να 
ενημερώνεται διαρκώς και να συμβάλει στην αξιοποίηση 
της εμπειρίας του για την απονομή της ποινικής δικαιο¬ 
σύνης και την εκτέλεση των ποινών. 

Άρθρο 56 

Καθήκοντα κοινωνιολόγου 

1. Ο κοινωνιολόγος επεξεργάζεται για ερευνητικούς 
σκοπούς τα στατιστικά δεδομένα τα οποία διαθέτουν τα 
Τμήματα Διοικητικού και Οικονομικού του καταστήματος 
και αφορούν τους κρατουμένους και τη λειτουργία του 
καταστήματος. 

2. Συνδράμει τον εισαγγελέα-επόπτη στην παροχή νο¬ 
μικής βοήθειας προς τους κρατουμένους. 

3. Συνεργάζεται με το Τμήμα Κοινωνικής Εργασίας στην 
οργάνωση και τη λειτουργία δανειστικής βιβλιοθήκης και 
παρακολουθείτην κίνηση των βιβλίων και άλλων εντύπων. 

4. Αναλαμβάνει και εκτελεί καθήκοντα Συμβούλου Εκ¬ 
παίδευσης Κρατουμένων ή, εφόσον υπάρχει, τον συν¬ 
δράμει κατά την εκτέλεσή τους. 

5. Αξιολογεί προγράμματα κατάρτισης και εκπαίδευσης 
κρατουμένων. 

6. Επικοινωνεί με τους κρατουμένους και διερευνά τη 
συμπεριφορά τους εντός του καταστήματος, τις σχέσεις 
μεταξύ τους, τη δημιουργία ομάδων επιρροής, την κινητι¬ 
κότητα των κρατουμένων εντός του καταστήματος, τις 
μεταγωγές τους σε διάφορα καταστήματα και τους τρό¬ 
πους επικοινωνίας τους με το κοινωνικό περιβάλλον. 

Άρθρο 57 

Καθήκοντα αρχιφύλακα 

1. Ο αρχιφύλακας τελεί υπό τις διαταγές του διευθυντή 
και προϊσταται του τμήματος φύλαξης. 

2. Καλεί, όταν απουσιάζουν ο εισαγγελέας-επόπτης, ο 
διευθυντής και ο νόμιμος αναπληρωτής του, τις αστυνο¬ 
μικές δυνάμεις, προς παροχή οποιοσδήποτε αναγκαίας 
κατά την κρίση του συνδρομής, σε περιπτώσεις εκδήλω¬ 
σης ομαδικής απείθειας, στάσης ή αντίστασης κρατουμέ¬ 
νων σε νόμιμες διαταγές, ιδίως για την επιστροφή και τον 
εγκλεισμό στα κελιά και τους θαλάμους τους. Σε περί¬ 
πτωση στάσης καλεί την αστυνομική δύναμη για επέμβα¬ 
ση. 

3. Συμμετέχει χωρίς ψήφο στις συνεδριάσεις του Συμ¬ 
βουλίου Φυλακής. 

4. Προβαίνει σε συγκέντρωση του προσωπικού του τμή¬ 
ματος φύλαξης 

τουλάχιστον μια φορά το μήνα. 

5. Είναι μέλος του Συμβουλίου Εργασίας Κρατουμένων. 

6. Μεριμνά για τη διατήρηση της τάξης και της ασφά¬ 
λειας του καταστήματος κράτησης. Και ειδικότερα: 

1) Ελέγχειτηνπαρουσίατων κρατουμένων στα κελιά και 
τους θαλάμους κατά το πρωινό εγερτήριο, τη μεσημβρι¬ 
νή ανάπαυση και την εσπερινή κατάκλιση, λαμβάνοντας 
αναφορά από τους βαθμοφόρους υπηρεσίας και τους 
φύλακες. 

2) Επιθεωρεί καθημερινώς τα κελιά και τους θαλάμους, 
τα εργαστήρια και τους λοιπούς χώρους του καταστήμα¬ 
τος, καταχωρίζει σε ιδιαίτερο βιβλίο τις παρατηρήσεις 
του και αναφέρει σχετικά στο διευθυντή. 

3) Επιβλέπει τη σωματική έρευνα κάθε κρατουμένου και 
προβαίνει σε τακτικές και έκτακτες έρευνες στους χώ¬ 
ρους του καταστήματος. 

4) Μεριμνά για την ασφαλή φύλαξη των οργάνων ασφα¬ 
λείας και των κλειδιών εκτός από τα κλειδιά των κυλικεί¬ 
ων, όπως προβλέπεται στο άρθρο 3 παρ. 6του παρόντος. 

5) . Ελέγχει καθημερινά μετουςτοποθέτες φύλακες και 
υπαρχιφύλακες όλα τα συστήματα ασφαλείας που διαθέ¬ 
τει το κατάστημα κράτησης (εικονοληπτικές μηχανές, κυ¬ 
κλώματα επιτήρησης χώρων, συστήματα ενδοσυνεννόη¬ 
σης, συναγερμούς, κλειδαριές κ.λ.π.). 

6) Είναι υπεύθυνος για τον έλεγχο κάθε ατομικού είδους 
ή αντικειμένου που εισάγεται στο κατάστημα ή εξάγεται 
από αυτό. 

7) Μεριμνά για την πιστή εφαρμογή των διατάξεων και 
των αποφάσεων του Συμβουλίου Φυλακής που αφορούν 
τις επισκέψεις σε κρατουμένους. Εάν διαπιστώσει οποιο- 
δήποτε πρόβλημα δεν επιτρέπει τη διεξαγωγή του επι¬ 
σκεπτηρίου και ενημερώνει σχετικά τον διευθυντή. 

8) Εισηγείται στον διευθυντή το χώρο εργασίας και τα 
καθήκοντα του προσωπικού του τμήματος φύλαξης και 
μεριμνά για την εκτέλεση των καθηκόντων αυτών. 

9) Εποπτεύει τους υπαρχιφύλακες και φύλακες κατά 
την εκτέλεση των καθηκόντων τους και αναφέρει στο δι¬ 
ευθυντή εγγράφως κάθε πειθαρχικό παράπτωμά τους. 

10) Καλεί καθημερινά τους υπαρχιφύλακες και φύλακες 
και τους δίνει οδηγίες για την εκτέλεση του προγράμμα¬ 
τος κάθε ημέρας. 

11) Ενεργεί σε οποιαδήποτε ώρα έλεγχο για τη διαπί¬ 
στωση της εκτέλεσης της υπηρεσίας τους. 

12) Ελέγχει την πιστή εφαρμογή των διατάξεων που κα¬ 
θορίζουν την ένδυση και τη συμπεριφορά τους. 

13) Ορίζει, μετά από έγκριση του διευθυντή, τους χώ¬ 


ρους εργασίας κάθε υπαρχιφύλακα και φύλακα και τα συ¬ 
γκεκριμένα καθήκοντα που εκτελούν στο χώρο εποπτείας 
τους (κιγκλίδες, επισκεπτήρια, θυρωρεία, προαύλια, μα¬ 
γειρεία, συνεργεία, εργαστήρια, σκοπιές κ.λπ.). Για το 
σκοπό αυτό οργανώνει τις υπηρεσίες του προσωπικού 
φύλαξης σε τέσσερις βάρδιες, σε εικοσιτετράωρη βάση, 
σύμφωνα με το άρθρο 9 παρ. 4 και 5 του παρόντος. 

14) Ελέγχει ενυπογράφως σε καθημερινή βάση την πι¬ 
στή τήρηση και ενημέρωση των βιβλίων του αρχιφυλακεί- 
ου ή τις αντίστοιχες εγγραφές στο ηλεκτρονικό αρχείο 
του που αφορούν όλες τις διαδικασίες και τα μέτρα που 
λαμβάνονται για την ασφάλεια του καταστήματος καθώς 
και την εκτέλεση των καθηκόντωντου προσωπικού φύλα¬ 
ξης. Τα βιβλία αυτά (ή τα αντίστοιχα αρχεία) είναι: 

α. το βιβλίο υπηρεσίας, όπου καταγράφονται καθημερι¬ 
νά η υπηρεσία και τα συγκεκριμένα καθήκοντα κάθε μέ¬ 
λους του προσωπικού φύλαξης σε κάθε βάρδια, 
β. το βιβλίο καταμέτρησης κρατουμένων, όπου κατα¬ 
γράφονται όλες οι καταμετρήσεις των κρατουμένων κατά 
πτέρυγα, οι εισερχόμενοι και εξερχόμενοι κρατούμενοι 
και ο έλεγχος των προαυλίων, 
γ. το βιβλίο πρακτικών ερευνών (θαλάμων, κελιών, κι¬ 
γκλιδωμάτων, λοιπών κοινοχρήστων εσωτερικών και εξω¬ 
τερικών χώρων) όπου καταγράφονται οι έρευνες, οι χώ¬ 
ροι που πραγματοποιήθηκαν, το αποτέλεσμά τους, ο 
αριθμός και το ονοματεπώνυμο των υπαλλήλων οι οποίοι 
τις ενήργησαν και οι υπογραφές τους, 
δ. το βιβλίο έρευνας εισερχομένων κρατουμένων, όπου 
καταγράφονται καθημερινά οιερευνώμενοι κρατούμενοι, 
οι ερευνώντες υπάλληλοι με αντίστοιχες υπογραφές και 
τα είδη τα οποία κρίνονται απαγορευμένα και φυλάσσο¬ 
νται σε ειδική αποθήκη. 

ε. το βιβλίο ελέγχου εισερχομένων τροφίμων και άλλων 
ειδών τα οποία παραγγέλλονται με δαπάνες των κρατου¬ 
μένων από συμβεβλημένο με το κατάστημα ιδιώτη, όπου 
καταγράφονται η ημερομηνία, ο αριθμός του οχήματος 
μεταφοράς, το ονοματεπώνυμο του ερευνώντος υπαλλή¬ 
λου και η υπογραφή του, 

στ. το βιβλίο πρακτικών κατάσχεσης απαγορευμένων 
ειδών, όπου καταγράφονται τα απαγορευμένα είδη που 
κατάσχονται μετά από έρευνα, 
ζ. το βιβλίο νυκτερινής υπηρεσίας, όπου καταγράφο¬ 
νται οι νυκτερινές υπηρεσίες, η εκτέλεση των οποίων 
ελέγχεται με τη χρήση ρολογιών νυκτοφρουράς, 
η. το βιβλίο έκτισης πειθαρχικών ποινών κρατουμένων, 
όπου καταγράφονται τα ονοματεπώνυμα των τιμωρηθέ- 
ντων κρατουμένων, η επιβληθείσα πειθαρχική ποινή, το 
πειθαρχικό αδίκημα, οιημερομηνίεςτέλεσηςτης πράξης, 
επιβολής και διαγραφής της κύρωσης, 
θ. το βιβλίο παρουσίας υπαλλήλων, όπου καταγράφο¬ 
νται οι ώρες εισόδου και εξόδου κάθε υπαλλήλου, 
ι. το βιβλίο επισκεπτών, όπου καταγράφονται η ημερο¬ 
μηνία και η ώρα εισόδου κάθε επισκέπτη, το ονοματεπώ¬ 
νυμό του, ο αριθμός ταυτότητας ή άλλου σχετικού εγ¬ 
γράφου (διαβατηρίου, κάρτας παραμονής κ.λ.π.), η ιδιό¬ 
τητά του, ο προορισμός του, η ώρα αποχώρησής του και 
υπογραφή υπαλλήλου, 

ια. το βιβλίο μεταγωγών κρατουμένων σε νοσοκομεία, 
όπου καταγράφονται οι ημέρες και ώρες παράδοσης και 
παραλαβής των κρατουμένων, τα ονοματεπώνυμα κάθε 
κρατουμένου και των συνοδώντου, οι υπογραφές των τε¬ 
λευταίων και το νοσοκομείο στο οποίο ή από το οποίο με- 
τάγεται κάθε κρατούμενος, 

ιβ. το βιβλίο μεταγωγών κρατουμένων σε τμήματα τά¬ 
ξης, όπου καταγράφονται τα ανωτέρω και το τμήμα στο 
οποίο ή από το οποίο μετάγεται κάθε κρατούμενος, 
ιγ. το βιβλίο μεταγωγών σε δικαστικές αρχές, όπου κα¬ 
ταγράφονται τα ανωτέρω και η δικαστική αρχή στην 
οποία ή από την οποία μετάγεται κάθε κρατούμενος, 
ιδ. το βιβλίο επισκέψεων δικηγόρων και συμβολαιογρά¬ 
φων, όπου καταγράφονται η ημέρα και η ώρα επίσκεψης, 
τα ονοματεπώνυμα των κρατουμένων και των επισκεπτών 
δικηγόρων και συμβολαιογράφων, ο αριθμός μητρώου 
των δικηγόρων και η ώρα αποχώρησής τους, 
ιε. το βιβλίο εισόδου - εξόδου αδειούχων κρατουμένων, 
όπου καταγράφονται τα ονοματεπώνυμα των αδειούχων 
κρατουμένων, η ημέρα και η ώρα εξόδου τους με υπο¬ 
γραφή τους, η ημέρα και η ώρα επιστροφής με υπογρα¬ 
φές του αδειούχου και υπαλλήλου και τυχόν παρατηρή¬ 
σεις (καθυστερημένη ή μη επιστροφή του κρατουμένου 
κ.λπ.), 

ιστ. το βιβλίο εκτέλεσης ελεύθερων επισκεπτηρίων, 
όπου καταγράφονται η ημέρα και η ώρα διεξαγωγής, το 
ονοματεπώνυμο του κρατουμένου και του επισκέπτη, ο 
αριθμός ταυτότητας ή άλλου σχετικού εγγράφου (διαβα¬ 
τηρίου, κάρτας παραμονής κ.λπ.) του επισκέπτη, ο ιδιαί¬ 
τερος χώρος του καταστήματος στον οποίο διεξάγεται το 
επισκεπτήριο, η ιδιότητα του επισκέπτη, η ώρα αποχώρη¬ 
σής του και η υπογραφή υπαλλήλου. 

ιζ. το βιβλίο παραλαβής - παράδοσης εργαζομένων και 
εκπαιδευομένων κρατουμένων εκτός καταστήματος κρά¬ 
τησης, όπου καταγράφονται η ημέρα και η ώρα εξόδου, 
το ονοματεπώνυμο κάθε κρατουμένου και του συνοδού 
του, υπογραφή του συνοδού, η ώρα εισόδου με υπογρα¬ 
φή του συνοδού, 

ιη. το βιβλίο επισκεπτηρίου, όπου καταγράφονται τα 
ονοματεπώνυμα επισκεπτών και κρατουμένου, ο βαθμός 
συγγένειας ή η σχέση τους, η ώρα άφιξης και αναχώρη¬ 
σης, ο αριθμός ταυτότητας ή άλλου σχετικού εγγράφου 
(διαβατηρίου, κάρτας παραμονής κ.λπ.), η διεύθυνση κα¬ 
τοικίας και ο τόπος κατοικίας των επισκεπτών, 
ιθ. το βιβλίο εισόδου - εξόδου κρατουμένων που φοι¬ 
τούν εκτός καταστήματος κράτησης με εκπαιδευτική 
άδεια, όπου καταγράφονται η ημέρα και η ώρα εξόδου και 
επιστροφής, το ονοματεπώνυμο του κρατουμένου, οι 
υπογραφές του κρατουμένου και του υπαλλήλου, 
κ. το βιβλίο εισόδου - εξόδου οχημάτων τροφοδοσίας, 
όπου καταγράφονται από τον θυρωρό της πύλης εισόδου 
οχημάτων τροφοδοσίας ο αριθμός κυκλοφορίας κάθε 
οχήματος τροφοδοσίας, το ονοματεπώνυμο του οδηγού 
του, η ώρα εισόδου και εξόδου και το ονοματεπώνυμο και 
η υπογραφή του ερευνήσαντος υπαλλήλου, 
κα. το βιβλίο εισερχομένων επιστολών, απλών και συ¬ 
στημένων, όπου καταγράφονται η ημερομηνία, το ονομα¬ 
τεπώνυμο του παραλήπτη κρατουμένου, του αποστολέα, 
το τυχόν χρηματικό ποσό, το ονοματεπώνυμο του ερευ¬ 
νήσαντος υπαλλήλου και οι υπογραφές του κρατουμένου 
και του υπαλλήλου. 

Άρθρο 58 

Καθήκοντα υπαρχιφύλακα 

1. Ο υπαρχιφύλακας είναι υπεύθυνος για την καθαριό¬ 
τητα, την τάξη και την ασφάλεια του καταστήματος. 

2. Δίνει αναφορά στον αρχιφύλακα για την εκτέλεση 
των εντολών και οδηγιών καθώς και για κάθε συμβάν κα¬ 
τά το χρόνο της υπηρεσίας του. 


3. Είναι ο κυρίως υπεύθυνος για την άσκηση των δοκί¬ 
μων φυλάκων. 

4. Είναι υπεύθυνος για το χώρο εργασίας στον οποίο 
έχει τοποθετηθεί καθώς και για την εργασία των κρατου¬ 
μένων που εκτελείται στα κελιά και τους θαλάμους, στα 
εργαστήρια ή στην ύπαιθρο. 

5. Επιβλέπει τους φύλακες που ευρίσκονται σε υπηρε¬ 
σία. 

6. Καθίσταται υπεύθυνος, με εντολή του αρχιφύλακα, 
για την ενημέρωση και τήρηση των βιβλίων του αρχιφυ- 
λακείου. 

7. Τοποθετείται ως επικεφαλής σε μια από τις πτέρυγες 
του καταστήματος. 

Άρθρο 59 

Καθήκοντα φύλακα 

1.0 φύλακας είναι υπεύθυνος γιατηντήρησητηςτάξης 
και της ασφάλειας του καταστήματος και κάθε χώρου 
στον οποίο διαβιούν ή εργάζονται κρατούμενοι. Δεν επι¬ 
τρέπει την έξοδο κρατουμένου απάτην κιγκλίδατου ορό¬ 
φου ή της πτέρυγας στην οποία κρατείται εάν δεν υφί- 
σταται συγκεκριμένος υπηρεσιακός λόγος και την παρα¬ 
μονή κρατουμένου εκτός της κιγκλίδος όταν δεν 
υφίσταται πλέον ο λόγος της εξόδου. 

2. Συμβάλλει στην ομαλή διαβίωση των κρατουμένων 
και συντείνει με την εν γένει συμπεριφορά του στη δια¬ 
σφάλιση του σεβασμού της ανθρώπινης αξιοπρέπειας και 
στην ενίσχυση του αυτοσεβασμού και της συναίσθησης 
της κοινωνικής ευθύνης τους, ενόψει και της απόλυσής 
τους. 

3. Ενεργεί σωματική έρευνα στους κρατουμένους, σύμ¬ 
φωνα με τους σχετικούς νόμους και τον παρόντα κανονι¬ 
σμό. 

4. Ερευνά τα κελιά, τους θαλάμους και τους υπόλοι¬ 
πους χώρους, σύμφωνα με τον παρόντα κανονισμό. 

5. Κρατά τα κλειδιά που τού έχουν παραδοθεί και τα επι¬ 
στρέφει μετά το τέλος της υπηρεσίας του στον αρχιφύ¬ 
λακα ή στον υπαρχιφύλακα. 

6. Είναι υποχρεωμένος να μην εγκαταλείπει τη θέση του 
πριν από τον καθορισμένο χρόνο αλλαγής και την αντικα¬ 
τάστασή του. 

7. Αναφέρει μετά το τέλος της υπηρεσίας του στον αρ¬ 
χιφύλακα και υποβάλλει έγγραφη αναφορά για τα τυχόν 
έκτακτα συμβάντα. 

8. Ειδικότερα: 

α. ο φύλακας επισκεπτηρίου ελέγχει το νόμιμο των επι¬ 
σκέψεων, ενημερώνει και καταγράφει κάθε επίσκεψη στο 
βιβλίο επισκέψεων κρατουμένων, 

β. ο φύλακας θυρωρόςτου καταστήματος ελέγχει κάθε 
είσοδο στο κατάστημα και κάθε έξοδο από αυτό και είναι 
υπεύθυνος για την τήρηση των βιβλίων που περιγράφο- 
νται στο άρθρο 57 του παρόντος, 

γ. ο φύλακας γενικών υπηρεσιών - έρευνας: 

(α) ερευνά κάθε κρατούμενο εισερχόμενο στο κατά¬ 
στημα και εξερχόμενο από αυτό, τα προσωπικά είδη αυ¬ 
τού , την ένδυση και τα επιτρεπόμενα τρόφιμα και είδη που 
παραδίδουν οι επισκέπτες, 

(β) ενεργεί σωματική έρευνα στους κρατουμένους, στα 
προσωπικά τους αντικείμενα και στους χώρους κράτη¬ 
σης, 

(γ) ερευνά τα επιτρεπόμενα τρόφιμα και αγαθά που 
προμηθεύονται οι κρατούμενοι με μεσολάβηση των υπη¬ 
ρεσιών του καταστήματος και 

(δ) συμπράττει στις τακτικές και έκτακτες έρευνες σε 
όλους τους χώρους του καταστήματος, 
δ. ο φύλακας που είναι τοποθετημένος στον κεντρικό 
ηλεκτρονικό έλεγχο παρακολουθεί μέσω του εγκατεστη¬ 
μένου ηλεκτρονικού συστήματος παρακολούθησης τους 
εσωτερικούς και εξωτερικούς χώρους που αυτό καλύ¬ 
πτει, αναλαμβάνει σε έκτακτες περιπτώσεις το χειρισμό 
των ηλεκτρονικών κλειδαριών, ενεργοποιείτο συναγερμό 
και ενημερώνει για κάθε σοβαρό γεγονός σχετικά με την 
ασφάλεια του καταστήματος, 
ε. ο φύλακας που είναιτοποθετημένος στο επισκεπτήριο 
των δικηγόρων επιβλέπει την ομαλή και απρόσκοπτη εκτέ¬ 
λεση του επισκεπτηρίου και ελέγχει την τήρηση όλων των 
μέτρων ασφαλείας για την αποτροπή εισαγωγής όλωντων 
απαγορευμένων ειδών ή τέλεσης άλλων συναλλαγών, 
στ. ο φύλακας τοποθέτης κεντρικής κιγκλίδος και των 
κιγκλίδων πτέρυγας ελέγχει την κίνηση των κρατουμέ¬ 
νων, απαγορεύει τη διέλευση οποιουδήποτε κρατουμέ¬ 
νου χωρίς συγκεκριμένο λόγο και σχετική άδεια, και κα¬ 
ταγράφει σε ειδικό βιβλίο τη σχετική κίνηση. 

ζ. ο φύλακας θυρωρός πύλης εισόδου οχημάτων τρο¬ 
φοδοσίας ελέγχει την είσοδο και έξοδο των οχημάτων, 
καταγράφοντας τα στοιχεία οδηγών και οχημάτων και 
ερευνώντας σχολαστικά τα οχήματα εσωτερικά και εξω¬ 
τερικά, 

η. ο φύλακας τοποθέτης στους ειδικούς χώρους κρά¬ 
τησης ή στα κελιά των άρθρων 21 παρ. 3 καιδδπαρ. 2 και 
3 Σωφρονιστικού Κώδικα παραμένει στο χώρο ευθύνης 
του ελέγχοντας κατά τακτά διαστήματα τα κελιά, ενημε¬ 
ρώνει τους προϊσταμένους του για κάθε σοβαρό γεγονός 
και είναι υπεύθυνος για την τήρηση της καθαριότητας στο 
χώρο, 

θ. ο φύλακας τοποθέτης μαγειρείων μεριμνά για την 
ασφαλή φύλαξη μαχαιριών και άλλων αιχμηρών αντικει¬ 
μένων που είναι δυνατό να χρησιμοποιηθούν ως όπλα και 
ενημερώνει σε κάθε περίπτωση αμέσως τους προϊσταμέ¬ 
νους του για τη σωστή χρήση, συντήρηση ή απώλεια μα¬ 
γειρικών σκευών και συσκευών. Είναι υπεύθυνος για την 
τήρηση καθαριότητας στο χώρο, επιβλέπει τους εργαζό¬ 
μενους κρατουμένους και ενημερώνει τους προϊσταμέ¬ 
νους του για κάθε σχόλιο ή διαμαρτυρία σχετικά με το 
συσσίτιο, 

ι. ο φύλακας τοποθέτης - επόπτης προαυλίων ελέγχειτο 
χώρο ευθύνης του, ακόμη και όταν ο ίδιος χώρος ελέγχε¬ 
ται ηλεκτρονικά, πριν από το άνοιγμα και μετά το κλείσιμο 
του καταστήματος, εποπτεύει συνεχώς την τήρηση της 
τάξης στο προαύλιο, επιβλέπει την ήρεμη διεξαγωγή 
αθλοπαιδιών και ομαδικών παιχνιδιών. Ελέγχει την απο¬ 
μάκρυνση των κρατουμένων από το προαύλιο κατά το 
κλείσιμο του καταστήματος και, αφού ελέγξει το χώρο, 
κλειδώνει τις πόρτες, 

ια. ο φύλακας θυρωρός πτέρυγας κρατά πάντοτε τα 
κλειδιά της πτέρυγας σε ασφαλές μέρος, δεν επιτρέπει 
την είσοδο και έξοδο των κρατουμένων χωρίς να γνωρίζει 
τον προορισμό τους, συνεργάζεται με το αρχιφυλακείο 
ώστε οι εξερχόμενοι κρατούμενοι να συνοδεύονται πά¬ 
ντοτε από υπάλληλο. Σε κάθε έκτακτο γεγονός σχετικά με 
την ασφάλεια του καταστήματος, των υπαλλήλων ή και 
των κρατουμένων σε αυτό ενεργοποιείτο συναγερμό και 
ενημερώνει αμέσως το αρχιφυλακείο, 
ιβ. ο φύλακας τοποθέτης πτέρυγας δεν απομακρύνεται 
από το χώρο ευθύνης του. Είναι υπεύθυνος για το άνοιγ¬ 
μα και κλείσιμο των θαλάμων και κελιών, την καταμέτρη¬ 


ση των κρατουμένων και τη σίτισή τους. Ελέγχει πριν ανα- 
λάβει καθήκοντα την κατάσταση των κλειδαριών και των 
κιγκλιδωμάτων. Πριν από τη δύση του ηλίου ελέγχει μα¬ 
κροσκοπικά, δια της αφής και με οποιοδήποτε άλλο πρό¬ 
σφορο μέσο ή μηχανισμό την κατάσταση των κιγκλιδω¬ 
μάτων καιτωνπαραθύρωντων θαλάμων και κελιών. Ενερ¬ 
γοποιεί το συναγερμό και ενημερώνει σχετικά για 
οποιοδήποτε γεγονός έλαβε χώρα στο χώρο ευθύνης του 
κατά τη διάρκεια της βάρδιας. Παρέχει πληροφορίες 
στους κρατουμένους σχετικά με τη λειτουργία του κατα¬ 
στήματος και κάθε άλλο θέμα, ενημερώνοντας καιτην αρ¬ 
μόδια υπηρεσία του καταστήματος, 

ιγ. ο φύλακας που εκτελεί νυκτερινή υπηρεσία ενημε¬ 
ρώνει κάθε μισή ώρα ή σε τακτικά χρονικά διαστήματα τα 
ειδικά ρολόγια νυκτοφρουρών, σύμφωνα με οδηγίες που 
τού παρέχονται με ημερήσια διαταγή του διευθυντή. 

ΚΕΦΑΛΑΙΟ ΣΤ' 

ΛΗΞΗ ΤΗΣ ΚΡΑΤΗΣΗΣ 

Άρθρο 60 

Τρόποι λήξης της κράτησης 

Η κράτηση λήγει σύμφωνα με τις προβλέψεις του Ποινι¬ 
κού Κώδικα, του Κώδικα Ποινικής Δικονομίας, του Κώδικα 
Πολιτικής Δικονομίας, του Σωφρονιστικού Κώδικα και άλ¬ 
λων ειδικών νόμων. 

Άρθρο 61 

Διαδικασία απόλυσης - Ενημέρωση για τη μετασωφρο- 
νιστική μέριμνα. 

1. Σε κάθε περίπτωση λήξης της κράτησης, ο διευθυ¬ 
ντής του καταστήματος ή ο αναπληρωτής του ενημερώ¬ 
νεται από τον προϊστάμενο του τμήματος διοίκησης και 
μεριμνά για την άμεση απόλυση του κρατουμένου. Εάν η 
ημέρα λήξης της κράτησης είναι αργία ή εξαιρέσιμη, η 
απόλυση πραγματοποιείται την προηγούμενη εργάσιμη 
ημέρα. 

2. Η απόλυση επέρχεται με την έκδοση αποφυλακιστη- 
ρίου από το τμήμα διοίκησης του καταστήματος. Το απο- 
φυλακιστήριο υπογράφεται από τον γραμματέα και θεω¬ 
ρείται από τον διευθυντή. Σ’ αυτό αναγράφονται οι λόγοι 
κράτησης και η διάρκειά της και τίθεται πρόσφατη φωτο¬ 
γραφία του απολυόμενου κρατουμένου. 

3. Ο κρατούμενος λαμβάνει αντίγραφο του αποφυλακι- 
στηρίου και, εάν επιθυμεί, ενημερώνεται από το ειδικευ¬ 
μένο επιστημονικό προσωπικό για τους φορείς και τις 
υπηρεσίες που παρέχουν υποστήριξη μετά την απόλυση 
και παραπέμπεται αναλόγως. Η ενημέρωση αυτή μπορεί 
να γίνεται και μετά την αποφυλάκιση. 

4. Σε περίπτωση θανάτου του κρατουμένου ακολουθεί¬ 
ται η διαδικασία του άρθρου 80 Σωφρονιστικού Κώδικα. 

ΚΕΦΑΛΑΙΟ Ζ' 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 62 

Ενήλικες εργαζόμενοι κρατούμενοι. 

1. Στο Ειδικό Κατάστημα Κράτησης Νέων Αυλώνα δύ- 
ναται να μετάγονται από άλλες φυλακές ενήλικες κρα¬ 
τούμενοι προκειμένου να εργάζονται για ορισμένο χρονι¬ 
κό διάστημα στην επισκευή και συντήρηση του κτιρίου και 
των κτιριακών εν γένει εγκαταστάσεων. 

2. Η μεταγωγή πραγματοποιείται μετά από πρόταση 
του Συμβουλίου Εργασίας Κρατουμένων του καταστήμα¬ 
τος καιτην εν συνεχεία έγκριση της Κεντρικής Επιτροπής 
Μεταγωγών. 

3. Οι Ενήλικες κρατούμενοι διαμένουν σε ειδικό χώρο 
κράτησης ανεξάρτητο από αυτόν που διαβιώνουν οι νεα¬ 
ροί κρατούμενοι. 

4. Οι συνθήκες κράτησης των ενηλίκων κρατουμένων σε 
σχέση με αυτών των νεαρών, καθορίζονται με ημερήσια 
διαταγή του διευθυντή του καταστήματος μετά την εισή¬ 
γηση του Αρχιφύλακα. 

5. Η εργασία και ο ευεργετικός υπολογισμός των ημε¬ 
ρομισθίων καθορίζεται με απόφαση του Συμβουλίου Ερ¬ 
γασίας Κρατουμένων. 

6. Μετά το πέρας της εργασίας ο Διευθυντής του κατα¬ 
στήματος ζητά με έγγραφό του την σχετική παραγγελία 
επαναμεταγωγής των ενηλίκων από τον αρμόδιο Εισαγ¬ 
γελέα. 

Άρθρο 63 

Συμπλήρωση και τροποποίηση 
του εσωτερικού κανονισμού 

1. Το Συμβούλιο, κάθε Ειδικού Καταστήματος Κράτη¬ 
σης Νέων, μπορεί να εγκρίνει, υπό προϋποθέσεις, σε συγ¬ 
γενείς ανηλίκων μέχρι τετάρτου βαθμού, να γευματίσουν 
ή να δειπνήσουν μαζί τους, κατά τις επίσημες εορτές και 
Αργίες. 


2. Μετά την πάροδο τριετίας απάτην έναρξη ισχύοςτου 
και μέσα σε ένα μήνα, τα Συμβούλια των Ειδικών Κατα¬ 
στημάτων Κράτησης Νέων, υποβάλλουν στο Κ.Ε.Σ.Φ. πα¬ 
ρατηρήσεις και μπορούν να προτείνουν τη συμπλήρωση 
του κανονισμού, εφαρμοζομένηςτης διαδικασίας του άρ¬ 
θρου 10 παρ. 5 του Σωφρονιστικού Κώδικα. 

3. Πρόσθετες λεπτομέρειες στις οποίες δεν αναφέρε- 
ται ο παρών κανονισμός ρυθμίζονται με εγκυκλίους, οδη¬ 
γίες και συστάσεις που εισηγείται το Κ.Ε.Σ.Φ., κατόπιν 
προτάσεων των οικείων Συμβουλίων των Ειδικών Κατα¬ 
στημάτων Κράτησης Νέων. 

Άρθρο δεύτερο 
Έναρξη ισχύος 

Η ισχύς του παρόντος αρχίζει ένα μήνα μετά τη δημοσί¬ 
ευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























